Uned 318: Codi a datgymalu platfformau mynediad/gwaith.

# Canllawiau darparu

Gwybodaeth am yr uned

Mae'r uned hon yn ymwneud â diogelu'r man gwaith, dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau (cydrannau), offer a chyfarpar i godi, arolygu, datgysylltu a storio cyfarpar mynediad a llwyfannau gwaith.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pa gyfarpar mynediad sy’n cael ei ddefnyddio ar gyfer peintio ac addurno?
* Sut mae dewis cyfarpar mynediad priodol ar gyfer gweithgaredd penodol?
* Sut mae defnyddio cyfarpar mynediad yn ddiogel?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Cook, A., Fearn, C., Walter, S., Yarde, B. (2014) *Textbook: Painting and Decorating for the Level 1 Diploma.* Hodder Education.   
  ISBN 978-0-85193-295-8
* Cook, A., Fearn, C., Walter, S., Yarde, B. (2014) *Textbook: Painting and Decorating for the Level 2 Diploma.* Hodder Education.  
  ISBN 978-0-85193-296-5
* Fulcher, A., Rhodes, B., Stewart, B., Tickle, D., Windsor, J., Butterfield, D. (2005) *Textbook: Painting and Decorating,* 5th Edition*.* Blackwell Publishing. ISBN 1-405-1254-9

Gwefannau

* [HSE | Homepage](https://www.hse.gov.uk/toolbox/electrical.htm)
* [PASMA | Homepage](https://pasma.co.uk/)
* [The Ladder Association | Homepage](https://ladderassociation.org.uk/)

Deddfwriaeth

* [HSE | Construction (Design and Management) Regs. 2015](https://www.hse.gov.uk/construction/cdm/2015/index.htm)
* [HSE | Health and Safety at Work etc. Act 1974 (HSWA)](https://www.hse.gov.uk/legislation/hswa.htm)
* [gov.uk | Working at Height Regulations 2005](https://www.legislation.gov.uk/uksi/2005/735/contents/made)
* [HSE | Manual Handling Operations Regulations 1992 (amended 2002)](https://www.hse.gov.uk/pubns/books/l23.htm)
* [HSE | Provision and Use of Work Equipment Regulations 1998 (PUWER)](https://www.hse.gov.uk/work-equipment-machinery/puwer.htm)
* [HSE | PPE Regulations 2021](https://www.hse.gov.uk/toolbox/ppe.htm)
* [HSE | RIDDOR 2016](https://www.hse.gov.uk/riddor/)
* [HSE | INDG344 - The Absolutely Essential H & S Tool Kit](https://www.hse.gov.uk/pubns/indg344.htm)
* [HSE| HSG150 - H & S in Construction](https://www.hse.gov.uk/pubns/books/hsg150.htm)
* [HSE information sheet - Tower Scaffolds CIS10](https://warwick.ac.uk/services/healthsafetywellbeing/guidance/work_heights/tower_scaffolds_hse_construction_sheet_10.pdf)
* [HSE | When a health and safety inspector calls](https://www.hse.gov.uk/pubns/hsc14.htm)
* [PASMA Code of Practice](https://pasma.co.uk/product/pasma-code-of-practice/)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dylai dysgwyr gael y dasg o nodi ac anodi darluniau penodol o gydrannau’r mathau o sgaffaldiau: * ysgolion * ysgolion bach / ysgolion platfform * platfformau trestl / trestlau a llwyfannau * podiau * blociau grisiau bach * tyrau sgaffald symudol * systemau diogelu grisiau (e.e. llwyfan grisiau, bagiau atal cwympo, harnais corff a chysylltydd, ac ati) * cyfarpar diogelu a hysbysiadau. * Dylai dysgwyr gael detholiad eang o ffotograffau o gydrannau / eitemau sgaffaldiau diffygiol a gallu nodi’r deunyddiau y mae’r cydrannau’n cael eu gweithgynhyrchu ohonynt, a’r holl ddiffygion gweledol: * Pren * Alwminiwm * Plastig wedi'i Atgyfnerthu â Gwydr * Dur * Rhaffau (ffeibr naturiol / mathau o ffibrau synthetig). * Gallai’r diffygion gynnwys: * clymau rhy fawr * rheiliau / estyll / grisiau wedi cracio / rhanedig * pren wedi'i drwsio / ei baentio * dyfeisiau cloi wedi’u tolcio / wedi’u cam-alinio / aneffeithiol * unedau alwminiwm * ymylon wedi cracio / hollti / garw ar unedau GRP * sgriwiau dur rhydd / coll * colfachau dur rhydd / wedi’u difrodi * bracedi arwain / pwlïau / bachau clicied wedi’u difrodi * rhaffau wedi gwisgo / difrodi * GRP. * Dylai’r dysgwr allu egluro’r angen i archwilio cydrannau sgaffaldiau cyn eu defnyddio, yn ystod eu defnyddio, ac ar ôl eu datgymalu / cyn eu storio. |
| * 1. Defnyddio adnoddau | * Dylai dysgwyr gael y dasg o ddewis y math mwyaf addas o sgaffaldiau, gan ystyried: * Anheddau preifat / domestig (e.e. tai) * Anheddau preifat / masnachol (e.e. cartrefi gofal) * Masnachol / manwerthu (e.e. siopau, swyddfeydd, ac ati) * Cyfleusterau iechyd (e.e. meddygfeydd, ysbytai, ac ati) * Diwydiannol (e.e. ffatrïoedd, ac ati) * Adeiladau treftadaeth. * Ynghyd â’r meini prawf uchod, dylai dysgwyr gael enghreifftiau o sefyllfaoedd gwaith a chael y dasg o ddewis y math mwyaf addas o sgaffaldiau mewn perthynas â’r canlynol: * Uchder gweithio angenrheidiol * Lleoliad yr ardal waith (e.e. waliau mewnol, nenfydau, grisiau: nodweddion allanol, ffenestri, ffasgau, gwteri, gwaith maen, ac ati) * Math o waith (e.e. mynediad yn unig, gwaith ysgafn, gwaith trwm (angen defnyddio peiriannau / cyfarpar) * Hyd y gwaith (e.e. tymor byr / hir) * Lleoliad / gofod ardal waith (e.e. ardal ar gyfer codi, mynediad cyhoeddus, ac ati) * Effaith gwaith ar gleient / busnes * Diogelwch adeiladau * Pensaernïaeth gyffredin adeiladau traddodiadol / treftadaeth. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr sy’n cael adnoddau T.G. yn gallu cael gafael ar wybodaeth am Weithgynhyrchwyr, Cyflenwyr, Cwmnïau Llogi ac ati, mewn perthynas â chodi / datgymalu / symud mathau o sgaffaldiau. * O luniadau graddfa a manylebau penodol a roddir ar gyfer gwaith, bydd dysgwyr yn cael y dasg o ddewis sgaffaldiau addas, mathau, ac yn gallu egluro’r rhesymau, ac egluro’r rheswm/rhesymau dros eu dewis/dewisiadau. |
| * 1. Peryglon | * Bydd dysgwyr yn gallu nodi’r peryglon codi a chario sy’n gysylltiedig â chodi sgaffaldiau: * codi, symud i safle, gwthio, tynnu, addasu lleoliad * llithro, baglu, * toriadau a chrafiadau * straen corfforol * ceblau uwchben. * Bydd dysgwyr yn gallu nodi’r peryglon sy’n gysylltiedig â defnyddio sgaffaldiau: * sgaffaldiau heb eu ‘cysylltu’ â’r strwythur lle bo hynny’n bosib * syrthio o fannau uchel * gorymestyn * anwybyddu'r ‘tri phwynt cyswllt’ wrth weithio ar ysgolion * sgaffaldiau wedi’u codi’n anghywir (e.e. ongl anghywir, bargod, ysgolion heb eu hagor / hymestyn yn llawn, ac ati) * arwynebedd sylfaen anniogel (tir rhydd / meddal, llithrig, mwdlyd, ac ati) * cydrannau anghywir ar gyfer y tŵr (e.e. diffyg rheiliau llaw, byrddau troedio, hatshys platfform, sadwyr, castorau wedi’u brecio, ac ati) * mynediad heb ei ddiogelu pan nad oes gan sgaffaldiau unrhyw weithwyr ar y safle. * Dylai dysgwyr gael asesiadau risg sy’n ymwneud â sgaffaldiau a dylent allu deall y peryglon a’r risgiau a nodwyd, a gallu dehongli a dilyn y datganiad dull yn gywir ac mewn perthynas â’r ddeddfwriaeth briodol. * Dylai dysgwyr allu nodi’r adegau pan fydd archwiliadau’n ofynnol yn ôl y gyfraith: * cyn codi (ar gyfer cydrannau sydd wedi’u difrodi) * ar ôl codi (cyn ei ddefnyddio) * ‘trosglwyddo’ sgaffaldiau i ddefnyddwyr * ar ôl damwain, digwyddiad neu dywydd gwael a allai fod wedi effeithio ar sefydlogrwydd y sgaffaldiau. * Rhaid i ddysgwyr fod yn ymwybodol o RIDDOR a chael ffurflenni Cofnodi Damwain ymarferol i’w llenwi â’r wybodaeth briodol sy’n ymwneud â damweiniau, damweiniau fu bron â digwydd, ac unrhyw beryglon newydd a allai godi yn ystod y gwaith. Dylent hefyd fod yn ymwybodol o ble i anfon y ffurflenni ar ôl eu llenwi a phwysigrwydd yr amserlen ar gyfer gwneud yr adroddiad (os oes angen). |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn egluro’r angen i weithio ar y cyd â chrefftau eraill ar y safle, a’r effaith y gall unrhyw rwystr sy’n cael ei greu gan sgaffaldiau ei chael ar eu cyfradd gynhyrchu. * Rhaid i ddysgwyr fod yn ymwybodol o’r angen i gadw at derfynau amser gwaith a gynlluniwyd a sut gall peidio â gwneud hynny gael effaith andwyol ddifrifol ar y cytundeb contract. * Ar gyfer sefyllfaoedd adrodd fel y rhai uchod, bydd angen i’r dysgwr wybod beth yw gweithdrefnau’r sefydliad ar gyfer gwneud hynny, hyd yn oed os oes rhaid cyflwyno’r adroddiad i Oruchwylydd / Rheolwr Crefft arall. * Wrth rannu adnodd mynediad (e.e. tŵr symudol) â Chrefftau eraill, bydd y dysgwyr yn deall yr angen i wneud y canlynol: * archwilio’r sgaffaldiau, os nad ydynt yn cael eu codi ganddynt eu hunain, cyn eu defnyddio * bod yn ymwybodol o bwysau / llwyth y gweithwyr / cyfarpar. * Bydd dysgwyr yn ymwybodol o ganlyniadau peidio â dilyn prosesau yn y drefn gywir: * codi sgaffaldiau mor agos â phosib i’r ardal waith * sicrhau / ‘cysylltu’ â’r strwythur lle bo hynny’n bosib (gan gadw Adeiladau Hanesyddol mewn cof) * archwilio cyn defnyddio (yn enwedig os yw’r sgaffaldiau sydd i’w defnyddio wedi cael eu codi gan grefft arall) * datgymalu yn y drefn gywir er mwyn cynnal sefydlogrwydd y sgaffaldiau / cydrannau sy’n weddill * storio cydrannau’n daclus ac mewn lleoliad diogel nes bod sgaffaldiau’n cael eu tynnu o’r lleoliad / safle. * Ar gyfer gwaith ysgol, mae’n bwysig bod y dysgwr yn gwybod beth yw’r dull cywir o symud / cario ysgol mewn ffordd ddiogel er mwyn: * atal niwed / anaf personol difrifol * atal difrod / anaf i bobl eraill yn yr ardal waith * atal difrod i’r adeilad / gweithle. |
| * 1. Offer a chyfarpar | * Dylai dysgwyr gynnal archwiliadau o sgaffaldiau a chael dogfennau addas i gofnodi / labelu eitemau diffygiol; i bwy y dylent roi gwybod amdanynt, a gallu egluro sut i’w tynnu’n effeithiol o’r gweithle. * Dylid rhoi cyfle i ddysgwyr ddewis, archwilio a gweithio gyda’r canlynol: * Ysgolion * estyll * grisiau * rhodenni clymu (mathau pren) * ceblau tensiwn * rhaffau * pwlïau * bracedi canllaw * bachau clicied. * Ysgolion bach / trestlau * estyll * grisiau / croesgynhalwyr * rhodenni clymu (mathau pren) * colfachau * drws sy’n cau ei hun * bariau cloi * platfform * blociau gwirio * mewnosodiadau grisiau gwrth-lithro * Tyrrau symudol * breciau castor * fframiau * bracedi * ysgol fewnol / integrol * byrddau llwyfan * trapddorau / hatshys gweithredu (ar gyfer pob lefel) * canllawiau * rheiliau gwarchod * byrddau troedio * sadwyr (mae modd eu haddasu) * Bydd dysgwyr yn egluro ac yn dangos sut mae cynnal a chadw a storio’r offer / cyfarpar yn ystod ac ar ôl codi sgaffaldiau, gan gynnwys amodau storio: * diogel * dab orchudd / wedi’i awyru * wedi’i osod yn wastad / wedi’i gynnal ar ddalwyr * alinio blociau gwirio * storio cydrannau o’r un math gyda’i gilydd. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol | * 1. Dangos sgiliau symud, lleoli/codi, diogelu, gwirio, datgymalu a symud i ffwrdd | * Bydd dysgwyr yn dangos sut mae defnyddio sgaffaldiau yn y drefn gywir ar gyfer: * symud * codi yn y lleoliad * diogelu * gwirio * cael mynediad * gweithio arnynt * datgymalu * storio cydrannau ar ôl eu defnyddio. * Sylwer: Er mwyn iechyd a diogelwch, byddai’n syniad da i ddysgwyr fod yn gweithio mewn parau pan fyddant ar y sgaffaldiau. |
| * 1. Defnyddio a chynnal a chadw offer llaw a chyfarpar ategol i godi, datgymalu a storio o leiaf ddau o’r cyfarpar mynediad canlynol yn unol â’r rheoliadau mynediad a roddir: ysgolion/byrddau cropian, ysgolion bach/grisiau platfform, tyrau perchnogol, platfformau trestl, tyrau sgaffald symudol, llwyfannau/podia perchnogol | * Rhaid i ddysgwyr allu enwi offer a chyfarpar addas a allai fod yn ofynnol wrth godi sgaffaldiau: * lefel saer * sbaneri * sgriwdreifers * rhaff (mae mathau synthetig yn ‘dal tywydd’ yn well) * llygaid sgriw (sylwer: efallai na fydd y rhain yn addas nac yn dderbyniol wrth weithio ar stoc adeiladu dreftadaeth neu draddodiadol). * Bydd dysgwyr yn gallu dangos eu bod yn gallu dilyn cyfarwyddiadau gweithio fel sy’n cael ei ddarparu gan y canlynol: * Cyfarwyddiadau’r gwneuthurwr * Datganiadau dull a ddarperir gan y Contractwr / Rheolwr Iechyd a Diogelwch * Cyfarwyddiadau ar lafar / ysgrifenedig gan y Goruchwyliwr. * Bydd dysgwyr yn gallu dewis, codi ac archwilio cyfarpar mynediad addas ar gyfer gwaith mewnol ac allanol, gan gynnwys: * ysgolion * ysgolion bach / ysgolion platfform * platfformau trestl * podia * blociau grisiau bach * tyrrau symudol. * Bydd dysgwyr yn gallu dewis a gosod, mewn lleoliadau amlwg, hysbysiadau a chyfarpar / rhwystrau diogelu i ddarparu amgylchedd diogel ar gyfer: * crefftau eraill * cleientiaid a/neu eu cynrychiolwyr * ymwelwyr eraill * gweithwyr danfon. * Bydd angen i ddysgwyr wybod bod angen diogelu’r canlynol yn ystod gwaith sy’n defnyddio sgaffaldiau: * estheteg bresennol sydd i’w chadw (e.e. nenfydau addurniadol, lloriau pren caled, ac ati) * nodweddion strwythurol wrth symud sgaffaldiau ar waith mewnol (e.e. goleuadau, drysau arbennig, ac ati) * anifeiliaid a phlanhigion ar waith allanol. |