Uned 319: Gosod plastr soled ar arwynebau mewnol cymhleth

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gwaith diogel, iach ac amgylcheddol gyfrifol. Mae’n ymwneud â dewis a defnyddio deunyddiau, cydrannau, offer a chyfarpar mewn perthynas â rhoi plastr soled ar arwynebau mewnol cymhleth.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth sy’n cael ei ystyried yn arwyneb cefndir mewnol cymhleth?
* Pa fath o gefndir sydd angen ei blastro gyda gwaith tri chôt?
* Beth yw’r gwahaniaeth rhwng set gemegol a set awyrog?
* Pa fath o agregau ydyn ni’n eu defnyddio ar gyfer plastrau cefndir?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

Gwefannau

* [Building Conservation | Traditional Lime Plaster](https://www.buildingconservation.com/articles/plaster/lime-plaster.htm)
* [British Gypsum | Plaster Coverage Tool](https://www.british-gypsum.com/technical-advice/plaster-coverage-tool)
* [British Gypsum | White Book](https://www.british-gypsum.com/literature/white-book)

* [Civil Planets | How to calculate cement sand quantity for plastering](https://civilplanets.com/how-to-calculate-cement-sand-quantity-for-plastering/)

* [CHAS | What Are RAMS Documents in Health and Safety?](https://www.chas.co.uk/help-advice/risk-management-compliance/risk-assessment-introduction/method-statement-contents/)

* [edrawsoft | Construction Gantt Chart - Key Points You Should Know](https://www.edrawsoft.com/project/construction-gantt-chart.html)

* [Google | Gantt progress chart for construction](https://www.google.com/search?rlz=1C1CHBD_en-GBGB920GB920&source=univ&tbm=isch&q=Gantt+progress+chart+for+construction&sa=X&ved=2ahUKEwjYrtD9mZfyAhUID8AKHbOGD_gQjJkEegQIChAC&biw=1920&bih=969)

Deddfwriaeth

* [HSE | Reporting a health and safety issue](https://www.hse.gov.uk/contact/concerns.htm)

* [HSE | PUWER 1998](https://www.hse.gov.uk/pubns/books/puwer.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd y dysgwyr yn ymchwilio i’r gwahanol fathau o offer llaw fel: * bwrdd llaw * trywel * brwsh * cyllyll plastrfwrdd * tapiau mesur * swrfform * llif pad * sgwaryn 90 gradd ac ati * Offer pŵer fel: * gwn sgriwio di-wifr * gwn sgriwio wedi’i goladu * cymysgydd padl. * Yr offer sydd ei angen i gynhyrchu gwaith plastro mewnol cymhleth fel: * befel llithro * plymen * tryweli hyblyg * plycwyr mewnol ac allanol. * Bydd dysgwyr yn ymchwilio i fanteision a’r rhesymau dros ddefnyddio calch a sment traddodiadol ar gyfer plastr modern a thraddodiadol. * Bydd dysgwyr yn ymchwilio i fanteision a’r rhesymau dros ddefnyddio plastrau cefndir a gorffen gypswm modern wedi’u cyfuno ymlaen llaw ar gyfer gwahanol ddulliau defnyddio. * Bydd dysgwyr yn deall sut mae systemau plastro un, dwy a thair côt yn cael eu defnyddio i greu arwynebau cymhleth er mwyn ffurfio gwahanol orffeniadau mewnol i ffurfio arwynebau fertigol, llorweddol, crwm, ar oleddf, onglau sgwâr a sblae ar gefndiroedd sugnedd isel, canolig ac uchel. * Bydd y cefndiroedd yn cynnwys: * gwaith maen soled * pren * plastrfwrdd * arwynebau gweadog wedi’u plastro ymlaen llaw * dellt metel wedi’u hehangu * dellt pren traddodiadol. * Bydd dysgwyr yn cydweithio, yn trafod ac yn rhannu eu gwybodaeth a’u profiadau yn y gweithle i nodi a dewis y math cywir o blastrau cefndir a gorffennu, atgyfnerthiadau, selwyr, preimars, glud, gleiniau a ffitiadau ar gyfer paratoi, rhoi cotiau dilynol, mesur, sefydlogi, allweddu a gorffen ar gyfer rhoi un, dwy a thair côt. * Bydd dysgwyr yn cydweithio, yn trafod ac yn rhannu eu gwybodaeth a’u profiadau yn y gweithle i asesu ansawdd a chyflwr calch, sment, tywod, plastrau, atgyfnerthiadau, selwyr, preimars, glud, gleiniau, dellt pren, dellt metel wedi’u hehangu a ffitiadau, a sicrhau eu bod yn addas i’w defnyddio a heb ddiffygion. * Bydd dysgwyr yn cydweithio, yn trafod ac yn rhannu eu gwybodaeth a’u profiadau yn y gweithle i sicrhau bod deunyddiau’n cael eu storio yn unol â gwybodaeth y gwneuthurwr. * Bydd dysgwyr yn deall y ffyrdd y dylid diogelu deunyddiau rhag y tywydd a lladrad. * Bydd dysgwyr yn nodi deunyddiau diffygiol ac yn gwirio ategolion am ansawdd, cyflwr a halogiad gwael, ac yn sicrhau eu bod yn cael eu tynnu a’u rhoi i’r naill ochr. * Bydd dysgwyr yn gallu nodi nodweddion, priodoleddau, defnyddiau, cynaliadwyedd a chyfyngiadau sy’n gysylltiedig â’r adnoddau hynny, a’r diffygion sy’n gallu codi wrth ddewis yn anghywir. Mae’r mathau o adnoddau a’r wybodaeth sydd eu hangen yn cynnwys: * gwahanol fathau o blastrfwrdd perfformiad a ble a phryd y byddent yn cael eu defnyddio * gwahanol fathau o blasteri a morteri, a dealltwriaeth o fesur a chysondeb * gwahanol fathau o leiniau a thrimiau, a ble a phryd i osod o amgylch ffenestri, drysau, onglau allanol a mewnol * gwahanol fathau o inswleiddio fel Kingspan a Rockwool, a sut i fodloni’r fanyleb ar gyfer gwerthoedd-U wrth ddefnyddio’r deunyddiau hyn * gwahanol fathau o osodiadau ar gyfer plastrfwrdd a gleiniau (sgriwiau wal sych, sgriwiau wal sych wedi’u coladu, styffylau ar gyfer gleiniau, gosodiadau plastrfwrdd eilaidd) * gwahanol fathau o atgyfnerthiadau, sgrimiau a dellt metel wedi’u hehangu. |
| * 1. Defnyddio adnoddau | * Bydd dysgwyr yn deall yr angen i gydymffurfio ag asesiad risg a datganiad dull i osod ardaloedd cymysgu a gwaith, offer a chyfarpar, mathau o blastr, cydrannau, ategolion, gleiniau ac atgyfnerthiadau ar gyfer cynhyrchu systemau plastro. * Bydd dysgwyr yn llunio Datganiadau Dull Asesu Risg (RAMS) ar gyfer prosiect bach o’u dewis, gan gynnwys adnoddau plastro. * Bydd dysgwyr yn cydweithio ac yn trafod sut mae nodi a rhoi gwybod am unrhyw broblemau wrth baratoi arwynebau cefndir, dulliau gwaith a chydrannau cysylltiedig, ac yn nodi’r drefn gywir ar gyfer rhoi gwybod, gan gynnwys rheolwr llinell, cleient, gwneuthurwyr ac ati. * Bydd dysgwyr yn gwybod sut mae adnabod problemau sy’n gysylltiedig â’r adnoddau a sut mae rhoi gwybod am unrhyw broblemau ynghylch y deunyddiau, cydrannau a chyfarpar o ran niferoedd, ansawdd a meintiau. * Bydd dysgwyr yn deall i bwy y dylid rhoi gwybod am y problemau er mwyn datrys problemau gyda’r mathau canlynol o gydrannau a deunyddiau: * plastrfwrdd * gleiniau a thrimiau * plastrau a morteri * atgyfnerthiadau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn trafod eu gwahanol brofiadau yn y gweithle o ddewis deunyddiau ac adnoddau drwy ddehongli ac echdynnu gwybodaeth dechnegol o ffynonellau fel lluniadau, manylebau, rhestrau a gwybodaeth gwneuthurwyr i sicrhau ansawdd gwaith cyn ac wrth baratoi, cymysgu, gosod a gorffen systemau plastro er mwyn cyrraedd safonau gofynnol y diwydiant. * Bydd dysgwyr yn cydweithio ac yn trafod eu profiadau yn y gweithle o roi gwybod am ddiffygion ac anghywirdebau mewn dogfennau i’r person/awdurdod priodol. * Bydd dysgwyr yn deall y dogfennau sy’n cael eu defnyddio yn y diwydiant ac yn gwybod am y dulliau sy’n cael eu defnyddio i roi gwybod am broblemau. * Bydd dysgwyr yn deall y gadwyn orchymyn ac i bwy dylid rhoi gwybod am broblemau. * Bydd dysgwyr yn gwybod sut mae gweithio’n ddiogel ac yn deall y risgiau sy’n gysylltiedig â defnyddio offer llaw ac offer pŵer. Dylent gael y lefelau cywir o hyfforddiant a deall sut mae cynnal asesiadau risg a datganiadau dull gweithio’n ddiogel. * Bydd dysgwyr yn gwybod am unrhyw beryglon posibl sy’n gysylltiedig â’r adnoddau a’r dulliau gweithio. Bydd dysgwyr yn cyfeirio at COSHH ac ysgrifennu datganiad dull enghreifftiol. |
| * 1. Peryglon | * Bydd dysgwyr yn deall, yn trafod ac yn nodi’r gwahanol fathau o beryglon sy’n gysylltiedig â’r amserlen waith, gan gynnwys defnyddio deunyddiau ac adnoddau sy’n gysylltiedig â defnyddio gwahanol brosesau plastro. * Bydd dysgwyr yn ymchwilio i sut mae cynhyrchu a dilyn datganiadau dull ac asesiadau risg i nodi'r cyfarpar diogelu personol cywir (PPE) a chyflawni’r gwaith yn ddiogel ac yn fedrus yn unol â deddfwriaeth iechyd a diogelwch. * Bydd dysgwyr yn cydweithio ac yn trafod eu cyfrifoldeb dros roi gwybod i’r lefel briodol o awdurdod am ddamweiniau, peryglon a damweiniau fu bron â digwydd yn y gweithle, a sefydlu’r gadwyn orchymyn gywir ar gyfer y broses hon. * Bydd dysgwyr yn deall mathau a phwrpas pob darn o gyfarpar, y sefyllfaoedd gwaith a’r amgylchedd gwaith cyffredinol y maent yn gysylltiedig â nhw, gan gynnwys: * Mesurau diogelu cyfunol * Cyfarpar Diogelu Personol (PPE) * Cyfarpar Diogelu Anadlol (RPE) * Awyru Lleol sy’n Gwacau Mygdarth (LEV) * Bydd dysgwyr yn gwybod am y dulliau a ddefnyddir i waredu gwastraff a pham dylid gwneud hynny’n ddiogel yn unol â chyfrifoldebau amgylcheddol, gweithdrefnau sefydliadol, gwybodaeth gwneuthurwyr, rheoliadau statudol a chanllawiau swyddogol. * Bydd dysgwyr yn cael enghreifftiau o waredu ar safleoedd adeiladu go iawn ac yn gallu nodi deunyddiau sy’n anodd eu hailgylchu, a deall sut mae eu gwaredu. * Bydd dysgwyr yn gwybod sut mae ymateb i argyfyngau ac yn gwybod yr ymateb cywir i sefyllfaoedd yn unol â threfniadau’r sefydliad. * Bydd dysgwyr yn cael gwybod am ymarfer driliau tân a gweithdrefnau rhoi gwybod am ddamweiniau. Bydd dysgwyr yn gwybod beth yw’r gweithdrefnau cywir wrth ddelio â thanau, anafiadau a gollyngiadau ar y safle. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn ymchwilio i’w cyfrifoldeb am gwblhau tasgau gwaith penodol yn unol â’r safon ofynnol a’r amserlenni a bennwyd gan raglenni gwaith a gynlluniwyd, ac yn deall hynny. * Bydd dysgwyr yn cwblhau siart Gantt i ddangos rhaglen waith ar gyfer prosiect plastro bach. * Bydd dysgwyr yn cydweithio, yn trafod ac yn rhannu profiadau yn y gweithle o beidio â chwrdd â therfynau amser a gynlluniwyd, a’r effeithiau dilynol a gaiff hynny ar grefftau eraill ac ar raglenni gwaith a gynlluniwyd. |
| * 1. Offer a chyfarpar | * Bydd dysgwyr yn cydweithio ac yn trafod sut mae cynnal gwiriadau ymlaen llaw ar offer llaw ac offer pŵer i sicrhau eu bod yn addas i’w defnyddio ac yn addas i’r diben wrth baratoi cefndiroedd, cymysgu plastrau a gosod plastrau traddodiadol a modern, gan gynnwys ategolion, i ffurfio arwynebau plastro cymhleth. * Bydd dysgwyr yn ymchwilio i Reoliadau Darparu a Defnyddio Cyfarpar Gwaith (PUWER) 1998, a’u trafod. * Bydd dysgwyr yn cydweithio ac yn trafod eu profiadau o sut mae defnyddio’r canlynol yn fedrus yn unol â’r dull gweithio: * offer llaw fel: bwrdd llaw, tryweli, brwshys, cyllyll plastrfwrdd, tapiau mesur, swrfform, llif pad, sgwaryn 90 gradd, ac ati. * offer pŵer fel: gwn sgriwio di-wifr, gwn sgriwio wedi’i goladu, cymysgydd padl. * cyfarpar mynediad fel: hop yps, ysgolion, podiau, sgaffald tŵr, sgaffald tŵr symudol, lifft siswrn a llwyfannau gwaith symudol sy’n codi. * Bydd dysgwyr yn gwybod sut mae storio a chynnal a chadw offer llaw, offer pŵer a chyfarpar mynediad, yn ystod ac ar ôl cwblhau tasgau gwaith penodol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol | * 1. Dangos sgiliau gwaith i lefelu, mesur, marcio allan, cymysgu, gosod a gorffen plastrau un, dwy a thair côt | * Bydd dysgwyr yn cymryd rhan mewn gweithgareddau gweithdy sy’n ymwneud â chywirdeb wrth osod allan, mesur a marcio allan gwahanol systemau plastro fel: gwaith nenfwd, colofnau plastro a pharwydydd (bulk heads), leinin sych bond uniongyrchol o amgylch ffenestri. * Bydd dysgwyr yn cydweithio, yn trafod ac yn rhannu profiadau yn y gweithle o osod allan gleiniau, gosod, plymio, lefelu, gwirio ymylon, leinin a ffyn lefelu plymio ar gyfer cotiau cefndir, cymysgu a gosod gwaith plastr un, dwy a thair côt yn unol â safonau’r diwydiant. * Bydd dysgwyr cymryd rhan mewn trafodaethau cydweithredol ar ddewis, defnyddio a chynnal a chadw’r gwahanol fathau o offer llaw ac offer pŵer sy’n gysylltiedig â chynhyrchu systemau plastro cymhleth. |
| * 1. Defnyddio a chynnal a chadw offer llaw, offer pŵer cludadwy a chyfarpar ategol i baratoi arwynebau cefndir, cymysgu plastr a gosod plastr soled mewnol ar o leiaf chwech o’r canlynol yn unol â’r cyfarwyddiadau gweithio a roddir; onglau mewnol ac allanol ar wahân i 90°, waliau gaflog, ffenestri crwn neu fwaog, colofnau crwn neu sgwâr, pieri cysylltiedig, trawstiau, waliau neu nenfydau ar oleddf, arwynebau crwm, waliau neu nenfydau delltog, dellt metel wedi’u hehangu | * Bydd dysgwyr yn cymryd rhan mewn gweithgareddau gweithdy wrth ddefnyddio a chynnal a chadw offer llaw, offer pŵer cludadwy a chyfarpar ategol i baratoi arwynebau cefndir, i gymysgu plastr ac i osod plastr soled mewnol. * Bydd dysgwyr yn ymchwilio, yn cydweithio, yn trafod ac yn rhannu profiadau yn y gweithle wrth gynhyrchu: * onglau mewnol ac allanol * waliau gaflog * ffenestri crwn neu fwaog * colofnau crwn neu sgwâr * pieri cysylltiedig * trawstiau * waliau a nenfydau ar oleddf * arwynebau crwm * waliau neu nenfydau delltog * dellt metel wedi’u hehangu (EML). * Bydd dysgwyr yn cymryd rhan mewn gweithgareddau gweithdy i asesu a chynnal gwiriadau ymlaen llaw ar gefndiroedd solet ar gyfer cyflwr, rheoli sugnedd, allwedd, cydnawsedd ac addasrwydd i bennu’r math o system blastro a’i defnydd, fel: * gwirio arwynebau plastrfwrdd ac uniadau, gan gynnwys treiddio sgriwiau, safle gleiniau, ac atgyfnerthiadau * gwirio arwynebau cotiau crafog, dybio allan a phigog ar gyfer adlyniad a’u defnyddio wedyn, allweddu digonol a chyflwr ac ansawdd cyffredinol yr arwyneb * gwirio cotiau cefndir fflotiog ar gyfer sythder leinin, cilfachau’n ffurfio sgwâr, gaflau, soffitiau a silffoedd wedi’u ffurfio’n wastad, cromlin gywir, goleddf cywir, torri’n ôl ar onglau a gleiniau, allwedd wedi’i sefydlogi, gwastadedd arwyneb, onglau miniog a rheoli sugnedd * gwirio arwynebau gwaith maen gweadog a soled wedi’u plastro ar gyfer selio, preimio a gosod gydag adlyn graean i sicrhau adlyniad * gwirio’r holl arwynebau am adlyniad digonol, addasrwydd a chydnawsedd plastr i sicrhau ansawdd wrth osod a chynhyrchu arwynebau plastr cefndir a gorffen ar gyfer gwaith plastro cymhleth un, dwy a thair côt * cotiau dybio allan a phigog, cotiau crafog, cotiau sylfaen fflotiog, a chotiau uchaf gorffenedig gan gynnwys gleiniau wedi’u hymgorffori. * Bydd dysgwyr yn ymchwilio ac yn trafod profiadau yn y gweithle o fesur a gweithio allan arwynebau cymhleth fel: * fertigol * llorweddol * arwynebeddau crwm, ar oleddf a sblae gan gynnwys cilfachau, a chyfrifo meintiau cywir o agregau rhydd traddodiadol * glynwyr ac ychwanegion * plastrau wedi’u cyfuno ymlaen llaw a’u bagio * preimars ac adlyn bondio, gan gynnwys lwfans ar gyfer gwastraff. * Bydd dysgwyr yn gallu mesur yn llinol a chyfrifo meintiau cywir o stribedi ongl safonol a sgim, onglau, a gleiniau symud, gan gynnwys lwfans ar gyfer gwastraff. * Bydd dysgwyr yn ymchwilio i gyfrifo meintiau a lwfans ar gyfer gwastraff wrth gyfrifo deunyddiau. * Bydd dysgwyr yn ymchwilio ac yn trafod sut mae dehongli ffynonellau gwybodaeth ac yn defnyddio’r sgiliau a’r technegau cywir i baratoi arwynebau gwaith maen sugnedd isel, canolig ac uchel, rheoli sugnedd â dŵr, hacio a stripio cefndiroedd, allwedd fecanyddol gan ddefnyddio dellt metel wedi’u hehangu, a defnyddio cyfryngau bondio a slyris. * Bydd dysgwyr yn cymryd rhan mewn gweithgareddau gweithdy er mwyn gallu gwneud y canlynol: * dewis deunyddiau rhydd traddodiadol a phlastrau wedi’u cyfuno ymlaen llaw a’u bagio * mesur a chyflawni’r broses gymysgu â llaw * defnyddio dulliau mecanyddol gyda dril a churwr a chymysgydd drwm i’r cysondeb a’r maint cywir. * Bydd dysgwyr yn gallu mesur, torri, lleoli a ffitio gleiniau safonol a sgim i ffurfio stopiau, uniadau sblae, cilfachau ac uniadau symud. * Bydd dysgwyr yn gallu gosod plastrau cefndir a gorffennu a phlastr un, dwy a thair côt gan ddefnyddio ffyn lefelu a dulliau llawrydd i gynhyrchu gwaith plastro cymhleth fel: onglau crwm, onglau trwyn byr, pyrth bwaog, onglau meddal, cilfachau onglau caled ac onglau sblae amrywiol. * Bydd dysgwyr yn gallu gosod atgyfnerthiadau ar gyfer gosod plastr un gôt. * Bydd dysgwyr yn gallu paratoi arwynebau cefndir ar gyfer plastro yn unol â chyfarwyddiadau’r gwneuthurwr. * Bydd dysgwyr yn gallu sicrhau bod arwynebau’n wastad, yn gyson ac yn llyfn, yn lân a heb ddiffygion, gan gynnwys: * waliau a nenfydau * cilfachau ac onglau gaflog * fframiau * gwasanaethau a socedi * arwynebau ac ardaloedd gwaith cyfagos. |