Uned 326: Creu gorffeniadau ceramig, mosaig a charreg cymhleth

# Canllawiau darparu

Gwybodaeth am yr uned

Mae'r uned hon yn ymwneud â gosod teils waliau a lloriau i gynhyrchu dyluniadau ac arwynebau ceramig cymhleth, dehongli gwybodaeth, mabwysiadu arferion gwaith diogel, iach ac amgylcheddol gyfrifol, a dewis a defnyddio deunyddiau, cydrannau, offer a chyfarpar.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut ydw i’n cyfrifo faint o deils sydd eu hangen arnaf ar gyfer gwaith penodol?
* Pa fathau o adlynion fydda i’n eu defnyddio?
* Beth mae angen i mi ei ystyried wrth greu amlinelliad ar gyfer ffenestr?
* Sut ydw i’n torri teils ar gyfer dyluniad crwm?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

British Standards

* BS 5385‑1:2018 – Wall and floor tiling – Part 1: Design and installation of ceramic, natural stone and mosaic wall tiling in normal internal conditions – Code of practice.
* BS 5385-2:2015 – Wall and floor tiling – Part 2: Design and installation of external ceramic, natural stone and mosaic wall tiling in normal conditions – Code of practice
* BS 5385-3:2014 – Wall and floor tiling – Part 3: Design and installation of internal and external ceramic and mosaic floor tiling in normal conditions – Code of practice
* BS 5385-4:2015 – Wall and floor tiling – Part 4: Design and installation of ceramic and mosaic tiling in specific conditions – Code of practice
* BS 5385-5:2009 – Wall and floor tiling – Part 5: Design and installation of terrazzo, natural stone and agglomerated stone tile and slab flooring – Code of practice
* BS 8000-11:2011 – Workmanship on building sites – Part 11: Internal and external wall and floor tiling – Ceramic and agglomerated stone tiles, natural stone and terrazzo tiles and slabs, and mosaics – Code of practice

Gwefan

* [The Tile Association | Homepage](https://www.tiles.org.uk)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall nodweddion, ansawdd a chyfyngiadau   adnoddau wrth wneud gwaith teilsio waliau a lloriau, gan gynnwys:   * teils wal a llawr: ceramig, porslen, cerrig; meintiau: safonol, mawr, mosaig, carreg naturiol, teils arbenigol, siapiau * adlynion: wedi’u cymysgu’n barod, sment, hyblyg, caledu’n gyflym, teils arbenigol, siapiau * growtiau: wedi’u cymysgu’n barod, sment, resin, lliw * proffiliau teils wal (trimiau): metel, plastig, gwahanol siapiau, arbenigol * bylchwyr: plastig, pegiau * pilenni: datgysylltu, gwahanu * uniadau symud: pwrpas, trimiau arbenigol, lleoliad, maint * ychwanegion: paentiau preimio, cyfryngau bondio, deunyddiau selio, selwyr trwytho * byrddau wedi'u creu: pren (cynhyrchion pren) a chynhyrchion perchnogol * (heb fod yn bren) gan gynnwys: OSB (pren fflawiau cyfeiriedig), byrddau teilsio (sment wedi’i atgyfnerthu â gwydr, â chraidd ewyn, sment ffibrau, magnesiwm ocsid, wedi’u hinswleiddio) * plastrfyrddau (lleithder, tân, sain, ffoil, thermol). * Bydd dysgwyr yn deall sut mae’r deunyddiau hyn yn ategu ei gilydd a phwysigrwydd dewis y deunyddiau cywir ar gyfer tasg benodol, h.y. ystafell wlyb. * Bydd dysgwyr yn ymwybodol o bwysigrwydd Safonau Prydeinig a chyfarwyddiadau’r gwneuthurwr wrth ddewis yr adnoddau cywir wrth wneud gweithgareddau teilsio waliau a lloriau. * Gall dysgwyr ddangos dealltwriaeth drwy gwblhau rhestr wirio adnoddau ar gyfer gweithgaredd fel creu amgylchedd ystafell wlyb. Bydd dysgwyr yn gallu nodi beth sydd ei angen a pham. |
| * 1. Defnyddio adnoddau | * Bydd dysgwyr yn gwybod pryd i ddefnyddio adnoddau a pha mor addas ydynt o ran teilsio waliau a lloriau. * Bydd dysgwyr yn deall pwysigrwydd cydnawsedd rhwng is-haenau a deunyddiau a gosod adnoddau teilsio’n ddiogel. * Drwy’r gweithdy a/neu’r amgylchedd gwaith, bydd dysgwyr yn gweld sut mae defnyddio adnoddau’n gywir. Bydd hyn yn cynnwys defnyddio’r meintiau cywir o ddeunyddiau ar gyfer y dasg dan sylw. Er enghraifft, mesur y maint cywir o adlyn neu growt i sicrhau nad oes llawer o wastraff. * Bydd dysgwyr yn ymwybodol o ofynion y Safonau Prydeinig i   sicrhau’r cydnawsedd rhwng is-haenau a deunyddiau wrth osod teils wal a llawr yn ddiogel. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall gweithdrefnau a phrosesau’r sefydliad ar gyfer dewis a defnyddio deunyddiau, a sut mae dehongli a chael gwybodaeth dechnegol o wahanol ffynonellau: * lluniadau * manylebau * datganiadau dull * rhestrau * rhaglenni gwaith * gwybodaeth y gwneuthurwr * safonau’r diwydiant. * Bydd dysgwyr yn ymwybodol o bwysigrwydd gwybodaeth dechnegol wrth ddehongli’r wybodaeth hon, h.y. dylunio a gosod teils waliau a lloriau mewn cegin. * Bydd dysgwyr yn dangos dealltwriaeth drwy gwblhau manyleb ar gyfer ystafell wlyb. |
| * 1. Peryglon | * Bydd dysgwyr yn deall peryglon ac yn nodi mesurau rheoli addas yn gysylltiedig â’r amserlen waith a’r deunyddiau sy’n gysylltiedig â gosod allan, gosod a gorffen arwynebau teils waliau a lloriau cymhleth. * Bydd dysgwyr yn deall sut mae diogelu’r gwaith a’r ardal o’i gwmpas rhag difrod yn unol â’r fanyleb a roddwyd, gan gynnwys diogelu rhag difrod o weithgareddau cyffredinol yn y gweithle, galwedigaethau eraill a thywydd garw. * Bydd dysgwyr yn deall sut mae dilyn datganiadau dull ac asesiadau risg i nodi cyfarpar / dillad diogelu personol cywir a chyflawni’r gwaith yn ddiogel ac yn fedrus yn unol â deddfwriaeth iechyd a diogelwch. * Bydd dysgwyr yn deall eu cyfrifoldeb dros roi gwybod i’r lefel briodol o awdurdod am ddamweiniau, peryglon a damweiniau fu bron â digwydd yn y gweithle. * Bydd dysgwyr yn ymwybodol wrth wneud gwaith teilsio waliau a lloriau, er enghraifft, ystafell ymolchi ensuite, bod angen diogelu’r ardal waith a’r ardal gyfagos rhag difrod a mynediad heb awdurdod. * Bydd dysgwyr yn ymwybodol wrth gyflawni tasgau teilsio waliau a lloriau o bwysigrwydd diogelu gwaith rhag tywydd garw, er enghraifft wrth gyflawni tasgau teilsio waliau a lloriau allanol. * Drwy’r gweithdy a/neu’r amgylchedd gwaith, bydd dysgwyr yn gweld sut mae cwblhau asesiadau risg a datganiadau dull, h.y. torri teils. * Bydd dysgwyr yn ymwybodol o bwysigrwydd adnabod peryglon a rhoi mesurau rheoli addas ar waith. * Bydd dysgwyr yn ymwybodol, drwy’r gweithdy a/neu’r amgylchedd gwaith, o’r dewis a’r defnydd o’r PPE/C cywir wrth wneud gweithgareddau teilsio waliau a lloriau. * Gall dysgwyr ddangos dealltwriaeth drwy gwblhau asesiad risg a datganiad dull o’r peryglon a geir mewn ystafell wlyb, a chofnodi’r mesurau rheoli addas sydd eu hangen. * Bydd dysgwyr yn ymwybodol o ofynion RIDDOR a’r rhesymau pam ei bod yn bwysig rhoi gwybod am ddamweiniau, peryglon a damweiniau fu bron â digwydd, a’r canlyniadau tebygol os na roddir gwybod amdanynt. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gwybod sut mae gosod adnoddau allan gan ddefnyddio ffynonellau gwybodaeth dechnegol, gan gynnwys canolbwyntiau, lefelau a goleddfau o’r pwynt datwm, llinell ganol, radiws, patrwm teils 3: 4: 5, wrth wneud gwaith teilsio waliau a lloriau. * Bydd dysgwyr yn gwybod am y dulliau ar gyfer gosod allan dyluniadau teils wal a llawr cymhleth, a’u pwrpas. * Bydd dysgwyr yn gwybod am y dulliau ar gyfer gosod a gorffen teils, a’u pwrpas, gan gynnwys: patrymau, motiffau, dyluniadau siâp afreolaidd, onglau aflem/llem, bwâu, cromliniau, cylchoedd, grisiau, wynebau a phennau grisiau. * Bydd dysgwyr yn gwybod am y gwahanol ddulliau ar gyfer gosod teils wal a llawr, a’u pwrpas. * Bydd dysgwyr yn deall eu cyfrifoldeb wrth wneud gweithgareddau teilsio waliau a lloriau o ran: * cwblhau tasgau gwaith a bennwyd yn unol â’r safon ofynnol yn y diwydiant, a’r amserlenni a bennwyd gan raglen waith gynlluniedig * effeithiau peidio â chwrdd â therfynau amser a gynlluniwyd * rhoi gwybod am broblemau sydd wedi’u canfod, a chyfathrebu yn unol â gweithdrefnau'r sefydliad. * Bydd dysgwyr yn gwybod sut mae dewis offer a chyfarpar wrth amlinellu lefelau i sicrhau cywirdeb a throsglwyddo lefelau yn gywir wrth wneud gweithgareddau teilsio waliau a lloriau. * Gall dysgwyr ddangos dealltwriaeth drwy gyflawni amrywiaeth o dasgau yn y coleg neu’r gweithle i ddangos eu bod yn gwybod sut mae gosod allan, gosod a defnyddio offer a chyfarpar ar gyfer amrywiaeth o ddulliau cymhleth o weithio, h.y. torri cylchoedd. |
| * 1. Offer a chyfarpar | * Bydd dysgwyr yn gwybod sut mae cynnal gwiriadau ymlaen llaw ar offer llaw ac offer pŵer i sicrhau eu bod yn addas i’w defnyddio, ac yn addas i’r diben wrth wneud gweithgareddau teilsio waliau a lloriau. * Bydd dysgwyr yn gwybod sut mae defnyddio offer a chyfarpar yn unol â’r dull gweithio, a sut mae eu storio a’u cynnal a’u cadw yn ystod, ac ar ôl eu defnyddio. * Offer llaw: torrwr teils â llaw, trywel teilsio (deintiog, trywel fesur/bwced), olwyn gyllyll torri ar gyfer teils, gwn selio, llif teils, morthwyl(ion), carreg carborwndwm/bloc rhwbio, mynawydau, plocyn meitro, lefel saer, cŷn, ffeiliau, offer trimio, haclifiau, sgriwdreifar, cyllyll â llafn gudd, tâp mesur/pren mesur, llinell sialc, ymyl syth, sgwaryn, gwesgi, fflôt growtio, fflôt sbwng, crafwr, offeryn sgorio gyda phen carbid, torwyr radiws, gwahanwyr, cwmpawd * Offer pŵer: torrwr teils trydanol, padl a dril cymysgu, dril di-wifr a thorrwr twll craidd, torwyr teils, peiriant llifanu onglau symudol * Offer ategol: sbwng, rholer a hambwrdd, brwshys, estyll sefydlogi/pren mesur, hoelion/sgriwiau, cadachau sgleinio, bwcedi, cymhorthion symud a thrin a gorchuddion gwarchodol. * Drwy’r gweithdy a/neu’r amgylchedd gwaith, bydd dysgwyr yn gwybod sut mae defnyddio, cynnal a chadw a storio offer (llaw a phŵer) yn gywir i sicrhau eu bod yn addas i’r diben ar gyfer amrywiaeth eang o dasgau teilsio waliau a lloriau. * Gall dysgwyr ddangos dealltwriaeth drwy gyflawni amrywiaeth o dasgau yn y coleg neu’r gweithle i ddangos eu bod yn gwybod sut mae defnyddio offer a chyfarpar yn gywir. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos y sgiliau gwaith i fesur, gosod allan, torri, defnyddio, lleoli, diogelu a gorffen | * Bydd dysgwyr yn gallu cynnal gwiriadau ymlaen llaw i baratoi’r cefndir ar gyfer cynhyrchu arwynebau gwastad, crwm a syth/lefel ac anhyblyg. * Bydd dysgwyr yn cydymffurfio â’r Safonau Prydeinig i sicrhau bod gwaith paratoi cefndir yn bodloni’r gofynion gosodedig. * Bydd dysgwyr yn gallu dewis adnoddau addas i deilsio waliau a lloriau. * Bydd dysgwyr yn gallu gosod teils ar wahanol waliau a lloriau gan ddefnyddio cyfarpar mesur a lefelu priodol. * Bydd dysgwyr yn gallu gosod teils ar waliau a lloriau, gan gynnwys rhai: * fertigol, llorweddol, crwm ac ar oleddf. * Bydd dysgwyr yn gallu gosod teils ar ddyluniadau waliau a lloriau, gan gynnwys rhai: * soffitiau (pennau), ciliau, siliau, patrymau, colofnau, motiffau a bwâu. * Bydd y dysgwyr yn gallu torri teils yn syth, yn grwm ac yn onglog. * Bydd dysgwyr yn gallu gosod proffiliau teils (trimiau) ac uniadau symud ar arwynebau teils waliau a lloriau. * Bydd dysgwyr yn gallu growtio (growt sment a resin) a gorffen teils i gwblhau waliau a lloriau i gynnwys soffitiau (pennau), ciliau, silffoedd a selwyr silicôn. * Drwy’r gweithdy (tasg efelychiadol) a/neu’r amgylchedd gwaith, bydd dysgwyr yn gwybod sut mae cwblhau tasgau fel y nodir uchod i fodloni’r Safonau Prydeinig a chyfarwyddiadau’r gwneuthurwr. * Bydd dysgwyr yn gallu gwneud gwaith atgyweirio adferol i gefndiroedd diffygiol a deunyddiau diffygiol, gan gynnwys: * llwch, * cracio * gwahanu * colli cryfder * deunyddiau ac ategolion o ansawdd gwael * paratoi a bondio annigonol * safle anghywir o ran atgyfnerthu, pilenni a chydrannau. * Gall dysgwyr ddangos dealltwriaeth drwy gyflawni amrywiaeth o dasgau yn y coleg neu’r gweithle i ddangos tystiolaeth o’u sgiliau gwaith wrth deilsio o ran mesur, gosod allan, torri, defnyddio adlyn, gosod teils a growtio. |
| * 1. Defnyddio a chynnal a chadw offer llaw, offer pŵer cludadwy a chyfarpar ategol i: * cymysgu a defnyddio deunyddiau * gosod teils ar arwynebau cymhleth, gan ddefnyddio dau fath o blith cerrig ceramig, mosaig a naturiol, yn unol â’r cyfarwyddiadau gweithio a roddir ar gyfer: bwâu; ciliau; siliau; soffitiau (drysau a/neu ffenestri); grisiau a phennau grisiau * gosod teils mewn dyluniadau cymhleth, gan ddefnyddio dau fath o gerrig ceramig, mosaig a charreg naturiol, yn unol â’r cyfarwyddiadau gweithio a roddwyd ar gyfer o leiaf dau o’r canlynol: patrymau, motiffau, cromliniau a chylchoedd | * Bydd dysgwyr yn gallu dewis, defnyddio a chynnal a chadw gwahanol fathau o offer llaw, offer pŵer a chyfarpar cysylltiedig i: * cymysgu, mesur * gosod/marcio allan * torri teils cymhleth gan gynnwys patrymau, dyluniadau â siapau afreolaidd, onglau aflem / llem, bwâu, cromliniau, grisiau a’r wynebau, pennau grisiau * gosod, lleoli, diogelu teils * gorffeniad * man gweithio glân * defnyddio offer a chyfarpar fel y rhestrir yn 2.2. * Drwy’r gweithdy a/neu’r amgylchedd gwaith, bydd dysgwyr yn dewis, yn defnyddio ac yn cynnal a chadw offer llaw, offer pŵer a chyfarpar ategol yn ddiogel er mwyn bodloni safonau’r diwydiant a chyfarwyddiadau’r gwneuthurwr ar gyfer amrywiaeth eang o dasgau teilsio waliau a lloriau. * Bydd dysgwyr yn gallu dewis, trafod yn ddiogel, pentyrru a storio adnoddau teilsio waliau a lloriau gan ddefnyddio technegau codi a chario cywir. * Bydd dysgwyr yn gallu dewis cyfarpar diogelu personol (PPE) priodol wrth wneud gweithgareddau teilsio waliau a lloriau. * Bydd dysgwyr yn gallu diogelu mannau cymysgu, teilsio a’r ardaloedd cyfagos rhag difrod wrth wneud gweithgareddau teilsio waliau a lloriau. * Bydd dysgwyr yn gallu cynnal ardal waith lân a gwaredu gwastraff yn unol â chanllawiau amgylcheddol. * Bydd dysgwyr yn gallu rhoi gwybod am ddifrod a diffygion yn unol â pholisi’r sefydliad wrth wneud gweithgareddau teilsio waliau a lloriau. |