Uned 306: Symud, trin neu storio adnoddau

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gweithio diogel ac iach, gan gynnwys dewis cymhorthion neu gyfarpar i symud, trin neu storio adnoddau galwedigaethol. Mae hefyd yn cynnwys symud, trin a storio adnoddau galwedigaethol i gynnal cyflwr defnyddiol, yng nghyd-destun eich galwedigaeth a’ch amgylchedd gwaith. Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pa mor drwm fydd gwrthrych y bydd disgwyl i mi ei gario?
* Fydda i’n dysgu sut mae defnyddio’r technegau codi cywir?
* Ydw i’n gyfrifol am ddiogelwch safle?
* Beth mae Cyntaf i Mewn Cyntaf Allan (FIFO) yn ei olygu?

Deilliannau dysgu

1. Deall sut mae dehongli gwybodaeth
2. Deall arferion gweithio diogel
3. Deall y broses o ddewis adnoddau
4. Deall sut mae lleihau’r risg o ddifrod
5. Deall sut i gydymffurfio â gwybodaeth am adnoddau galwedigaethol
6. Deall sut i weithio i derfynau amser
7. Cydymffurfio â'r wybodaeth am adnoddau galwedigaethol a roddwyd yn y contract er mwyn cyflawni'r gwaith yn effeithlon ac yn unol â'r cyfarwyddiadau gofynnol

Adnoddau a awgrymir

Gwerslyfrau

* Burdfield, M., Jones, S., Redfern, S., Fearn, C. (2020) The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma. London: Hodder Education.

ISBN 978-1-5104-5815-4

* Jones, S., Redfern, S., Fearn, C. (2019) *The City & Guilds*

*Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

Gwefannau

* [Edraw | Construction Gantt Chart - Key Points You Should Know](https://www.edrawsoft.com/project/construction-gantt-chart.html)
* [Health and Safety Adviser | Health and safety toolkit](https://www.safety-adviser.co.uk/lead/ed/health-and-safety-toolkit/?c=bing_pm&msclkid=e98d7351772217a05058123c1b625475)
* [Zero waste Scotland | Best practice guide to improving waste management on construction sites](https://www.zerowastescotland.org.uk/sites/default/files/Improving%20waste%20management%20on%20construction%20site%20–%20best%20practice%20guide_0.pdf)

Deddfwriaeth

* [HSE | Control of Substances Hazardous to Health 2002 (COSHH)](https://www.hse.gov.uk/coshh/)
* [HSE | Emergency procedures](https://www.hse.gov.uk/toolbox/managing/emergency.htm)
* [HSE | Fire Safety - Future Building Safety Regulations](https://www.hse.gov.uk/toolbox/fire.htm%20)
* [HSE | Homepage](https://www.hse.gov.uk/)
* [HSE | Lifting Operations and Lifting Equipment Regulations 1998 (LOLER)](https://www.hse.gov.uk/work-equipment-machinery/loler.htm)
* [HSE | Manual Handling Operations Regulations 1992 (as amended) (MHOR)](https://www.hse.gov.uk/msd/backpain/employers/mhor.htm)
* [HSE | Reporting accidents and incidents at work](https://www.hse.gov.uk/pubns/indg453.pdf)
* [HSE | Waste management and recycling](https://www.hse.gov.uk/waste/index.htm)
* [HSE | Work at Height Regulations 2005 - The law](https://www.hse.gov.uk/work-at-height/the-law.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall sut mae dehongli gwybodaeth | * 1. Y gweithdrefnau sefydliadol a ddatblygwyd ar gyfer rhoi gwybod am wybodaeth amhriodol ac adnoddau anaddas a’u cywiro, a sut y mae'r rhain yn cael eu rhoi ar waith | * Bydd dysgwyr yn ymchwilio, yn cydweithio ac yn rhannu arferion da o’u gweithle i wybod sut mae rhoi gweithdrefnau sefydliadol ar waith, ac yn gwybod sut mae rhoi gwybod am unrhyw broblemau sy’n ymwneud â gwybodaeth amhriodol ac adnoddau anaddas, a’u datrys. * Bydd dysgwyr yn gwybod sut mae gweithdrefnau sefydliadol yn cael eu rhoi ar waith yn eu sefydliad. |
| * 1. Y mathau o wybodaeth, eu ffynhonnell a sut maen nhw’n cael eu dehongli | * Bydd dysgwyr yn ymchwilio i wahanol fathau o wybodaeth sydd ar gael a sut mae modd eu cyflwyno a’u dehongli, fel: * gwybodaeth dechnegol gwneuthurwyr * taflen ddata diogelwch * iechyd a diogelwch gan gynnwys Datganiadau Dull Asesu Risg (RAMS) * nodiadau danfon * ffurflenni archebu. * Bydd dysgwyr yn deall y gwahanol fathau o gyflwyno, gan gynnwys: * ar lafar (cyfarwyddiadau ar lafar) * ysgrifenedig (manyleb, taflen waith) * cyflwyniad graffigol (rhaglen waith, siartiau Gantt). * Bydd dysgwyr yn cydweithio ac yn rhannu’r mathau o ddogfennau maen nhw’n gyfarwydd â nhw yn eu gweithle, ac yn dangos sut maen nhw’n cael eu rhoi ar waith. |
| * 1. Gweithdrefnau sefydliadol o ran datrys problemau â gwybodaeth a pham ei bod yn bwysig eu bod yn cael eu dilyn | * Bydd dysgwyr yn trafod unrhyw oblygiadau a allai godi yn y gweithdrefnau sefydliadol sydd ar waith i ddatrys problemau gyda gwybodaeth. * Bydd dysgwyr yn gwybod pa mor bwysig yw dilyn gweithdrefnau sefydliadol yn gywir. * Bydd dysgwyr yn ymchwilio ac yn rhannu gwybodaeth a geir os nad yw gweithdrefnau’n cael eu dilyn yn gywir. |
| * 1. Sut mae cael gwybodaeth i ddefnyddio a storio cymhorthion a chyfarpar codi | * Bydd dysgwyr yn gwybod sut mae dod o hyd i wybodaeth i ddefnyddio a storio cymhorthion a chyfarpar codi yn ddiogel, e.e. gwybodaeth dechnegol gwneuthurwyr. |
| 1. Deall arferion gweithio diogel | * 1. Lefel y ddealltwriaeth y mae angen i weithredwyr ei chael o wybodaeth am ddeddfwriaeth a chanllawiau swyddogol perthnasol cyfredol a sut mae eu defnyddio | * Bydd dysgwyr yn gweithio mewn grwpiau i gymryd rhan mewn rhai gweithgareddau codi a chario. * Bydd dysgwyr yn cwblhau’r holl ddogfennau angenrheidiol ar gyfer y dasg cyn cyflawni’r tasgau hyn, gan gynnwys: * RAMS * adroddiad Rheoli Sylweddau Peryglus i Iechyd (COSHH) * cynllun codi * Cyfarpar Diogelu Personol (PPE) sydd ei angen * mynediad * gadael * cynllun argyfwng * Cyfarpar Diogelu Anadlol (RPE) * Awyru Lleol sy’n Gwacau Mygdarth (LEV) * Bydd dysgwyr yn ymchwilio ac yn deall eu cyfrifoldebau o ran damweiniau posib a pheryglon i iechyd wrth weithio â’r canlynol: * offer a chyfarpar * deunyddiau a sylweddau * symud a storio deunyddiau * drwy godi a chario, a defnyddio cyfarpar codi mecanyddol. * Bydd dysgwyr yn trafod ac yn rhannu profiadau yn y gweithle o sesiynau cynefino â safleoedd, yn enwedig o ran PPE. * Bydd dysgwyr yn gwybod sut mae dehongli adroddiadau RAMS, COSHH a thaflenni data iechyd a diogelwch mewn perthynas â rhoi gwybod am beryglon newydd/damweiniau fu bron â digwydd a sut mae defnyddio technegau priodol (yn unol â’r ddeddfwriaeth berthnasol gyfredol), fel: * yn y gweithle (mynedfeydd, allanfeydd a rhodfeydd diogel, symud cyfarpar, cloddiadau, gweithio ar eich pen eich hun) * mewn mannau cyfyng (cynlluniau argyfwng, RPE, LEV) * o dan lefel y ddaear (allanfeydd diogel, gwasanaethau, llifogydd/dŵr daear) * ar uchder (diogelu rhag cwympo, harneisiau diogelwch, cyfarpar mynediad cywir). |
| * 1. Y mathau o gyfarpar diffodd tân a sut a pha bryd mae defnyddio'r rhain | * Bydd y dysgwyr yn ymchwilio ac yn cwblhau taflenni gwaith ar bob agwedd ar ddiogelwch tân, ac yn cwblhau prawf byr ar ddiffoddyddion tân, eu hadnabod a’u defnyddio. * Bydd dysgwyr yn ymchwilio ac yn trafod y gwahanol fathau o gyfarpar diffodd tân sydd ar gael a sut i’w defnyddio. * Bydd dysgwyr yn gwybod am y dosbarthiadau canlynol: * dŵr (coch/dosbarth A, deunyddiau carbonaidd) * CO2 (du/dosbarth B ac E, trydanol a hylifau fflamadwy) * ewyn (hufen/dosbarth A a B, deunyddiau carbonaidd a hylifau fflamadwy) * powdr (glas, pob dosbarth o dân). * Bydd dysgwyr yn gwybod beth yw pwysau symud offer diffodd tân a’r technegau trin/gweithredu ar gyfer diogelwch. * Bydd dysgwyr yn gwybod lleoliad y cyfarpar diffodd tân mewn perthynas â deunyddiau sydd wedi’u storio. |
| * 1. Sut y dylid ymateb i argyfyngau a phwy ddylai ymateb | * Bydd dysgwyr yn cydweithio ac yn trafod pa weithdrefnau argyfwng maen nhw’n ymwybodol ohonynt o’u gweithle eu hunain, ac o’u profiad o sesiynau cynefino ar safleoedd. * Bydd dysgwyr yn darparu enghreifftiau o’r gadwyn orchymyn sydd ar waith ar gyfer gweithredu camau mewn argyfwng. * Bydd dysgwyr yn ymchwilio ac yn trafod beth yw eu cyfrifoldeb mewn ymateb i sefyllfaoedd yn unol ag awdurdodiad y sefydliad a sgiliau personol wrth ymdrin â’r canlynol: * tanau (defnyddio offer diffodd tân ar gyfer gwahanol fathau o dân, gwagio, atal) * gollyngiadau (atal, pecynnau gollyngiadau, arwyddion, cau’r ardal) * anafiadau (swyddog cymorth cyntaf, pecyn cymorth cyntaf, adrodd ar ddamweiniau) * argyfyngau sy’n ymwneud â gweithgareddau galwedigaethol (atal, gweithdrefnau brys, gwasanaethau brys, adrodd). |
| * 1. Gweithdrefnau diogelwch sefydliadol ar gyfer offer, cyfarpar ac eiddo personol | * Bydd dysgwyr yn ymchwilio ac yn trafod y gwahanol weithdrefnau diogelwch maen nhw’n gyfarwydd â nhw yn eu gweithle. * Bydd dysgwyr yn cydweithio ac yn trafod eu profiadau o sesiynau cynefino â safleoedd, fel: * ffensys/palisau dros dro * swyddogion diogelwch * gwyliadwriaeth * agor/cloi * mewngofnodi * gweithdrefnau awdurdodi ID * diogelwch offer, deunyddiau, cyfarpar a cherbydau * eiddo personol. |
| * 1. Beth yw'r gweithdrefnau ar gyfer rhoi gwybod am ddamweiniau a phwy sy'n gyfrifol am wneud yr adroddiad | * Bydd dysgwyr yn ymchwilio ac yn cwblhau gwaith papur perthnasol ar gyfer rhoi gwybod am ddamweiniau yn y gweithle, ac yn trafod eu profiadau eu hunain yn y gweithle o’r adegau lle roedd angen rhoi gwybod am ddamweiniau, a gweithredu arnynt. |
| * 1. Pam, pryd a sut y dylid defnyddio cyfarpar rheoli iechyd a diogelwch | * Bydd dysgwyr yn ymchwilio ac yn trafod sut mae adnabod cyfarpar rheoli iechyd a diogelwch priodol yn ôl yr egwyddorion diogelu ar gyfer defnydd galwedigaethol, a mathau a phwrpas pob math yng nghyswllt gwahanol sefyllfaoedd gwaith a’r amgylchedd gwaith cyffredinol, gan gynnwys: * mesurau diogelu cyfunol * Cyfarpar Diogelu Personol (PPE) * Cyfarpar Diogelu Anadlol (RPE) * Awyru Lleol sy’n Gwacau Mygdarth (LEV) |
| 1. Deall y broses o ddewis adnoddau | * 1. Nodweddion, ansawdd, defnydd, cynaliadwyedd, cyfyngiadau a diffygion sy'n gysylltiedig â'r adnoddau a sut mae cywiro diffygion | * Bydd dysgwyr yn ailedrych ar RAMS a wnaed yn flaenorol ac yn cydweithio ac yn rhannu gwybodaeth am ddewis adnoddau, a nodi eu cyfyngiadau a diffygion posib. * Bydd y dysgwyr yn dod i gasgliad ynghylch sut mae rhoi gwybod am adnoddau nad ydynt yn addas nac yn gydnaws, a’u cywiro. |
| * 1. Sut mae defnyddio’r adnoddau a sut mae rhoi gwybod am unrhyw broblemau sy'n gysylltiedig â'r adnoddau | * Bydd dysgwyr yn ymchwilio i sut i ddewis adnoddau ar gyfer gwahanol dasgau ac ar gyfer atal peryglon sy’n gysylltiedig â’r gwaith, gan gyfeirio’n ôl at RAMS blaenorol, gan gynnwys: * adnoddau galwedigaethol (offer, deunyddiau a chyfarpar sy’n gysylltiedig â gwaith/crefft) * cymhorthion codi a thrin (berfa, tryc paledi, fforch godi, troli cario sachau) * cynwysyddion (cynhwysydd storio, cynhwysydd fflamadwy) * systemau gosod, dal a sicrhau (rhaffau a rhwymynnau, craffrwymau, strapiau cliciedu) * cylchdroi stoc darfodus, cyntaf i mewn cyntaf allan (FIFO). * Bydd dysgwyr yn ymchwilio, yn trafod ac yn rhannu profiadau o’u gweithle i wybod beth yw eu hawdurdod eu hunain i ddatrys problemau neu sut i roi gwybod i’r goruchwyliwr priodol a gwneud cofnod priodol o’r broblem. * Bydd dysgwyr yn ymchwilio ac yn trafod beth yw gweithdrefnau adrodd y sefydliad, gan gynnwys y person cywir i’w hysbysu a’r fformat cywir ar gyfer gwneud hynny, gan gynnwys cyfathrebu ar lafar neu’n ysgrifenedig. |
| * 1. Gweithdrefnau sefydliadol ar gyfer dewis adnoddau, pam maen nhw wedi cael eu llunio a sut mae eu defnyddio | * Bydd dysgwyr yn ymchwilio ac yn trafod beth yw’r gweithdrefnau sefydliadol o ran dewis adnoddau sy’n berthnasol i’r dasg. * Bydd dysgwyr yn ymchwilio ac yn trafod pam mae gweithdrefnau sefydliadol ar waith, a sut maen nhw’n cael eu defnyddio. |
| * 1. Y peryglon sy'n gysylltiedig â’r adnoddau a'r dulliau gweithio a sut mae goresgyn y rhain | * Bydd dysgwyr yn cydweithio ac yn trafod RAMS blaenorol ac yn gweithredu ar y peryglon sydd wedi’u canfod a fydd yn cael eu hadnabod o’r wybodaeth sydd ar gael, fel: * RAMS * sgyrsiau blwch offer * rhoi gwybod am beryglon. * Bydd dysgwyr yn ymchwilio ac yn deall sut mae adnabod peryglon o’r wybodaeth sydd ar gael, gan gynnwys: * dull gweithio (RAMS, sgyrsiau blwch offer, rhoi gwybod am beryglon) * gwybodaeth dechnegol gwneuthurwyr (taflenni data iechyd a diogelwch) * canllawiau swyddogol fel rhai gan yr Awdurdod Gweithredol Iechyd a Diogelwch. * Bydd dysgwyr yn deall sut mae adnabod peryglon o Reoliadau Statudol, gan gynnwys: * Rheoliadau Rheoli Sylweddau Peryglus i Iechyd 2002 * Rheoliadau Gweithrediadau Codi a Chario â Llaw 1992 * Rheoliadau Gweithio ar Uchder 2005 * Rheoliadau Gweithrediadau Codi a Chyfarpar Codi 1998. |
| 1. Deall sut mae lleihau’r risg o ddifrod | * 1. Sut mae diogelu gwaith rhag difrod a phwrpas diogelu | * Bydd dysgwyr yn cyflawni tasgau yn y gweithdy ac yn cynhyrchu RAMS i gynnwys diogelu’r ardal waith. * Bydd dysgwyr yn cydweithio ac yn trafod eu profiadau yn y gweithle o ddiogelu’r ardal waith, ac yn nodi pa fathau o adnoddau sy’n cael eu defnyddio i gyflawni hyn. * Bydd dysgwyr yn cydweithio ac yn trafod enghreifftiau o ddiogelu’r ardal waith rhag crefftau eraill a thywydd garw. |
| * 1. Pam y dylid gwaredu gwastraff yn ddiogel a sut mae gwneud hynny | * Bydd dysgwyr yn gweithio mewn timau i drafod pam y dylid gwaredu gwastraff a/neu eitemau traul yn ddiogel, a sut mae gwneud hynny. * Bydd dysgwyr yn cyfeirio at eu profiadau eu hunain yn y gweithle a’u profiadau cynefino yn y gweithle. * Bydd dysgwyr yn trafod rhinweddau gwahanu gwastraff er mwyn sicrhau ôl troed di-garbon/carbon isel. * Bydd dysgwyr yn ymchwilio ac yn gwybod pam y dylid gwaredu gwastraff yn ddiogel ac yn gyfrifol, gan ddilyn gweithdrefnau’r sefydliad, gwybodaeth gwneuthurwyr, rheoliadau statudol a chanllawiau swyddogol yn unol â chyfrifoldebau amgylcheddol. * Bydd dysgwyr yn ymchwilio ac yn gwybod am y gwahanol ddulliau gwaredu gwastraff gan gynnwys sgipiau dynodedig, ailgylchu, gwahanu gwastraff, man casglu gwastraff lleol, biodanwydd. |
| 1. Deall sut i gydymffurfio â gwybodaeth am adnoddau galwedigaethol | * 1. Sut mae dulliau gweithio, er mwyn bodloni'r fanyleb, yn cael eu cyflawni a sut mae rhoi gwybod am broblemau | * Bydd dysgwyr yn cydweithio ac yn trafod arferion a gweithdrefnau gweithio diogel, fel: * gweithdrefnau codi cywir ar gyfer gwahanol ddeunyddiau (pwysau, maint, siâp) * llwybrau ar gyfer symud deunyddiau’n ddiogel * cadw allanfeydd yn lân ac yn glir * deunyddiau a chyfarpar a ddefnyddir ar gyfer symud, trin a storio adnoddau galwedigaethol (technegau codi a chario cywir, gwahanol gymhorthion codi) * anghenion galwedigaethau eraill sy'n gysylltiedig â'r adnoddau (storio adnoddau a gwerthfawrogi meysydd gwaith/anghenion crefftau eraill). * Bydd dysgwyr yn ymchwilio ac yn gwybod beth yw gweithdrefnau’r sefydliad ar gyfer rhoi gwybod am amgylchiadau a fydd yn effeithio ar y rhaglen waith, gan gynnwys rhoi gwybod i’r goruchwyliwr/rheolwr (oedi annisgwyl, tywydd, problemau gyda danfoniadau). * Bydd dysgwyr yn gwybod am y problemau sy’n gallu effeithio ar y rhaglen, fel: * problemau sy’n codi o wybodaeth amhriodol (camglywed cyfarwyddiadau, camddehongli gwybodaeth gwneuthurwyr, gwybodaeth anghywir) * problemau sy’n deillio o adnoddau (anaddas, wedi’u difrodi, anghywir, nifer) * problemau gyda dulliau gweithio (storio anghywir, camau anghywir fel symud a thrin anghywir, defnyddio cyfarpar yn anghywir). |
|  |
| 1. Deall sut mae gweithio i derfynau amser | * 1. Beth yw'r rhaglen ar gyfer gwneud y gwaith o fewn yr amser a amcangyfrifwyd ac a neilltuwyd a pham y dylid cadw at derfynau amser | * Bydd dysgwyr yn ailedrych ac yn trafod RAMS blaenorol i ailadrodd cadw at amserlenni a rhaglenni gwaith, ac i gyflwyno contractau’n brydlon. * Bydd y dysgwyr yn ymchwilio ac yn trafod mathau o raglenni, fel: * siartiau cynnydd ac amserlenni * siartiau bar * siartiau Gantt. * Bydd dysgwyr yn trafod eu profiadau eu hunain yn y gweithle ac yn deall pwysigrwydd gweithio i derfynau amser ac amseroedd penodol, a’r effaith y byddai hyn yn ei chael ar rannau eraill o’r rhaglen. |
| 1. Cydymffurfio â'r wybodaeth am adnoddau galwedigaethol a roddwyd yn y contract er mwyn cyflawni'r gwaith yn effeithlon ac yn unol â'r cyfarwyddiadau gofynnol | * 1. Sgiliau gwaith i symud, lleoli, storio, cael a/neu ddefnyddio cymhorthion codi a thechnegau codi cinetig | * Bydd dysgwyr yn trafod gwahanol fathau o gymhorthion codi sy’n cael eu defnyddio yn y gweithle i symud, lleoli, storio, gosod a/neu ddefnyddio cymhorthion codi a thechnegau codi cinetig. * Bydd dysgwyr yn cydweithio ac yn trafod eu profiadau eu hunain o ddefnyddio cymhorthion codi amrywiol o’u gweithgareddau eu hunain yn y gweithle. |
| * 1. Symud, trin neu storio adnoddau galwedigaethol i fodloni gwybodaeth am gynnyrch a gofynion sefydliadol sy’n ymwneud ag o leiaf dri o’r canlynol: deunydd ar ffurf dalennau, deunydd rhydd, deunydd mewn bagiau neu wedi’i lapio, deunydd bregus, offer a chyfarpar, cydrannau, hylifau | * Bydd dysgwyr yn cydweithio ac yn trafod eu profiadau eu hunain o symud a thrin adnoddau, fel: * deunyddiau dalen * deunyddiau rhydd * deunydd wedi’i lapio neu mewn bagiau * deunydd bregus * offer a chyfarpar * chydrannau * hylifau. |