Uned 314: Gosod cydrannau cymhleth y ffics cyntaf a’r ail

# Canllawiau darparu

Gwybodaeth am yr uned

Mae’r uned hon yn ymwneud â gosod allan a gosod cydrannau gwaith coed ar y safle cymhleth y ffics cyntaf a’r ail ffics, gan gynnwys grisiau gyda throeon a mowldinau cymhleth, a gwybodaeth am fframiau drysau tân, drysau tân a gwaith haearn cymhleth.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw caewr drws cudd?
* Sut mae plygu sgyrtin i ffitio i mewn i ffenestr bwa?
* Pryd fyddai angen i mi ffitio postyn canolraddol?
* Pam ydyn ni’n defnyddio cedrwydd a llarwydd ar gyfer cladin allanol?
* Beth gallaf ei wneud i atal fy hun rhag cael cyflwr y bysedd gwyn?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Jones, S., Redfern, S., Fearn, C. (2019) *The City & Guilds Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.  
  ISBN 978-1-5104-5813-0
* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma*. London: Hodder Education. ISBN 978-1-5104-5815-4

Gwefannau

* [BRE | Certification and Listings](https://www.bregroup.com/services/certification-and-listings/)
* [BWF | Homepage](https://www.bwf.org.uk/)
* [CADW | Conservation Principles in Action](https://cadw.gov.wales/advice-support/conservation-principles/conservation-principles-action)
* [Ironmongery Direct | Homepage](https://www.ironmongerydirect.co.uk/)
* [NHBC Standards | Homepage](https://nhbc-standards.co.uk/)
* [TRADA | Publications](https://www.trada.co.uk/publications/)
* [TRADA | List of British Standards June 2021](https://www.trada.co.uk/publications/british-standards-lists/list-of-british-standards-june-2021/)

Safonau Prydeinig

* BS 8000-5:1990 *Workmanship on building sites. Code of practice for carpentry, joinery and general fixings.*
* BS EN 13647:2021 *Wood flooring and wood panelling and cladding. Determination of geometrical characteristics.*
* ISO 19049:2016 *Timber structures. Test method. Static load tests for horizontal diaphragms including floors and roofs*.
* BS 8233:2014 *Guidance on sound insulation and noise reduction for buildings.*

Deddfwriaeth

* [HSE | ACOPs](https://www.hse.gov.uk/legislation/legal-status.htm)
* [HSE | Construction dust: Cutting and Sanding Wood](https://www.hse.gov.uk/construction/healthrisks/hazardous-substances/cutting-and-sanding-wood.htm)
* [HSE | COSHH](https://www.hse.gov.uk/coshh/)
* [HSE | Health and Safety at Work etc Act (HASAWA) 1974](https://www.hse.gov.uk/legislation/hswa.htm)
* [HSE | PPE](https://www.hse.gov.uk/toolbox/ppe.htm)
* [HSE | PUWER](https://www.hse.gov.uk/work-equipment-machinery/puwer.htm)
* [HSE | RIDDOR](https://www.hse.gov.uk/riddor/)
* [GOV.UK | The Building Regulations 2010 (as appropriate to site carpentry)](https://www.legislation.gov.uk/uksi/2010/2214/contents/made)
* [GOV.UK | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK | The Control of Noise at Work Regulations 2005](https://www.legislation.gov.uk/uksi/2005/1643/made#:~:text=SCHEDULE%203%20Revocations%20%20%20%20Regulations%20revoked,2%20Part%20IX%20%202%20more%20rows%20)
* [GOV.UK | Structure: Approved Document A](https://www.gov.uk/government/publications/structure-approved-document-a)
* [GOV.UK | Fire safety: Approved Document B](https://www.gov.uk/government/publications/fire-safety-approved-document-b)
* [GOV.UK | Protection from falling, collision and impact: Approved Document K](https://www.gov.uk/government/publications/protection-from-falling-collision-and-impact-approved-document-k)
* [GOV.UK | Conservation of fuel and power: Approved Document L](https://www.gov.uk/government/publications/conservation-of-fuel-and-power-approved-document-l)
* [GOV.UK | Access to and use of buildings: Approved Document M](https://www.gov.uk/government/publications/access-to-and-use-of-buildings-approved-document-m)
* [GOV.UK | Material and workmanship: Approved Document 7](https://www.gov.uk/government/publications/material-and-workmanship-approved-document-7)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall nodweddion ac addasrwydd deunyddiau wrth ddewis adnoddau ar gyfer gosod cydrannau cymhleth y ffics cyntaf a’r ail ffics. * Bydd dysgwyr yn deall y rhesymau dros ddewis adnoddau (a pham maen nhw wedi’u nodi) drwy wneud y canlynol: * rhestru gwaith haearn addas y dylid ei bennu ar gyfer fframiau a leininau drysau tân * trafod sut mae cynnyrch chwyddedig yn gweithio (stribedi chwyddedig, dalenni tân/plât colfach, ewyn, selwyr a stribedi mwg â gradd gwrthsefyll tân) * ymchwilio i pam mae pren meddal a MDF yn cael eu defnyddio ar gyfer gwaith wedi’i baentio yn hytrach na choed caled economaidd ar gyfer mowldinau mewnol, ac o dan ba amgylchiadau nad yw MDF gradd safonol yn addas. * Bydd dysgwyr yn gwybod sut mae adnabod diffygion sy’n gallu effeithio ar gyfanrwydd y strwythur h.y. clymau, rhaniadau, ysgytiadau, cyfeiriad y gronynnau a’r rheini sy’n effeithio ar yr estheteg yn unig. Dylai dysgwyr ymchwilio i sut mae’r diffygion hyn yn lleihau cryfder cydrannau strwythurol. * Bydd dysgwyr yn gwybod am ddefnyddiau a chyfyngiadau adnoddau, gan gynnwys graddfeydd gwrthsefyll tân (30/60/90/120 munud o warchodaeth). * Bydd dysgwyr yn gwybod pa ddeunyddiau a ffitiadau i’w defnyddio mewn lleoliadau penodol, a pha mor addas ydynt i ffitio, uno a diogelu: * grisiau at waliau a lloriau * fframiau a leininau drysau i waith maen (stydiau metel a phren). * Dylai dysgwyr baratoi rhestr o’r gosodiadau sydd eu hangen ar gyfer pob un o’r uchod. * Mewn parau, bydd dysgwyr yn trafod y gweithdrefnau ar gyfer rhoi gwybod am broblemau gydag adnoddau a ddewiswyd, gan gynnwys deunyddiau diffygiol a ganfuwyd adeg eu cyflenwi ac yn ystod y broses adeiladu, cyn trafod eu canfyddiadau â’r grŵp ehangach. |
| * 1. Defnyddio adnoddau | * Bydd dysgwyr yn gwybod beth yw'r broses ar gyfer dewis deunyddiau gan ddefnyddio ffynonellau gwybodaeth dechnegol gan gynnwys lluniadau, manylebau, rhestrau a gwybodaeth gwneuthurwyr. |
| * 1. Gweithdrefnau’r sefydliad ar gyfer dewis adnoddau | * Mewn grwpiau bach, bydd dysgwyr yn cwblhau archebion ar gyfer adnoddau ar gyfer y tasgau canlynol: * drws tân gweithrediad dwbl * cladin allanol ar adeilad ffrâm bren. |
| * 1. Peryglon | * Bydd dysgwyr yn deall y peryglon a’r risgiau sy’n gysylltiedig â gosod cydrannau cymhleth y ffics cyntaf a’r ail ffics. * Mae peryglon a risgiau yn cynnwys: * anafiadau cyhyrol/ysgerbydol o ganlyniad i godi, cario ac osgo gweithio gwael * effaith offer a mynd yn sownd * straen ailadroddus * toriadau, cleisiau, rhwygo’r corff * bys gwyn o ganlyniad i ddirgrynu (VWF, neu syndrom Raynaud eilaidd) o ganlyniad i ddefnyddio peiriannau llaw sy’n dirgrynu * llidwyr sy'n effeithio ar y llygaid, y trwyn a'r gwddf * llwch carsinogenaidd * nam ar y clyw o sŵn peiriannau. * Mewn parau, bydd y dysgwyr yn ysgrifennu asesiad risg ar gyfer codi to talcen slip. Dylid cymharu’r asesiad gorffenedig â gwaith parau eraill i ganfod unrhyw fylchau. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn gwybod am y canlynol: * sut mae ysgrifennu datganiad dull ar gyfer gosod cydrannau gwaith coed cymhleth y ffics cyntaf a’r ail ffics * y drefn i’w dilyn i roi gwybod am broblem, gan sicrhau bod yr holl bartïon perthnasol yn cael gwybod. |
| * 1. Offer a chyfarpar | * Bydd dysgwyr yn gwybod sut mae gwneud y canlynol: * hogi, cynnal a chadw a storio offer llaw a phŵer yn ddiogel * gwirio, storio a chynnal a chadw’r cyfarpar sydd ei angen i osod cydrannau gwaith coed cymhleth y ffics cyntaf a’r ail ffics * cofnodi unrhyw namau a ganfyddir. * Bydd dysgwyr yn ymchwilio i’r defnydd diogel o adlynion a deunyddiau selio sy’n cael eu defnyddio’n gyffredin. * Cydrannau i gynnwys y canlynol: * grisiau gyda throeon * mowldinau addurniadol pren a MDF * fframiau drysau tân * leininau drysau tân * gwaith haearn drysau rabed. * Offer a chyfarpar i’w cynnwys: * cyfarpar mesur * lefelau * ymylon syth * sgwariau * llifiau (llaw a phŵer cludadwy) * bitiau arwain dril/sgriwdreifar * bitiau sgriwdreifar * hoelion * plaenau * morthwylion dril/sgriwdreifar * drylliau hoelion * befel cymwysadwy * llinellau llinyn * cyfarpar mynediad. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i fesur, marcio, torri, ffitio, gorffen, lleoli a sicrhau deunyddiau | * Bydd dysgwyr yn gwneud ymarferion i ffitio a gosod grisiau gyda’r canlynol: * chwarter troeon * hanner troeon * troeon barcut. * Bydd dysgwyr yn gwneud ymarferion i dorri a ffitio amrywiaeth o fowldinau addurniadol gydag onglau mewnol, allanol (onglau aflem/llem) a chilfachau, gan gynnwys: * blociau cornel * blociau plinth * sgyrtin crwm * rheiliau dado * rheiliau ffris * cornisiau. * Bydd dysgwyr yn gwneud ymarferion i osod amrywiaeth o waith haearn drysau sydd ar gael yn fasnachol, gan gynnwys: * colfachau ansafonol (bonion codi, Parliament, tân) * setiau drysau rabed * caewyr drysau cudd * caewyr drysau ar yr wyneb * bolltau braw allanfa argyfwng. |
| * 1. Dewis, defnyddio a chynnal offer llaw ac offer pŵer i osod o leiaf dau o’r canlynol yn unol â’r cyfarwyddiadau gwaith a roddwyd: * grisiau gyda throeon (o leiaf un o blith chwarter tro, hanner tro, tro barcut) * mowldinau cymhleth (o leiaf dri o blith sgyrtin crwm, rheilen dado, rheilen ffris, cornis, blociau cornel, blociau plinth) * gwaith haearn cymhleth (o leiaf ddau o blith colfachau ansafonol, setiau drysau rabed, caewyr drysau cudd, caewyr drysau ar yr wyneb, bolltau braw allanfa argyfwng) |