Uned 305: Cydymffurfio ag arferion gwaith cynhyrchiol

# Canllawiau darparu

Gwybodaeth am yr uned

Mae’r uned hon yn ymwneud â chyfathrebu cynhyrchiol â rheolwyr llinell, cydweithwyr a chwsmeriaid yn ogystal â dehongli gwybodaeth, cynllunio a chynnal arferion gwaith cynhyrchiol a gweithio gydag eraill neu fel unigolyn, yng nghyd-destun eich galwedigaeth a’ch amgylchedd gwaith.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pa waith papur fydd yn rhaid i mi weithio ag ef ar y safle?
* Beth mae cydraddoldeb ac amrywiaeth (E&D) yn ei olygu mewn gwirionedd?
* A fydd yn rhaid i mi fynychu cyfarfodydd a sesiynau briffio ar ôl fy sesiwn cynefino?
* Beth yw gweithdrefnau’r sefydliad?

Deilliannau dysgu

1. Deall sut i gyfathrebu ag eraill
2. Deall sut mae dilyn gweithdrefnau
3. Deall sut mae cynnal perthynas waith dda

Adnoddau a awgrymir

Gwerslyfrau

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma.* London: Hodder Education.

ISBN 978-1-5104-5815-4

* Chudley, R. (2020) *Chudley and Greeno’s Building Construction Handbook.* Oxford:Routledge.

ISBN 978-0-3671-3543-0

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

* Jones, S., Redfern, S., Fearn, C. (2019) *The City & Guilds*

*Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

Gwefannau

* [ACAS | Improving equality diversity and inclusion](https://www.acas.org.uk/improving-equality-diversity-and-inclusion)
* [BSRIA | Zero carbon targets on the construction industry](https://www.bsria.com/uk/news/article/zero-carbon-targets-on-the-construction-industry/)
* [CHAS | Method Statement Contents](https://www.chas.co.uk/help-advice/risk-management-compliance/risk-assessment-introduction/method-statement-contents/)
* [Gantt Excel | Construction Gantt Chart Excel Template](https://www.ganttexcel.com/construction-gantt-chart-excel-template/)
* [Our Everyday Life | Positive and negative communication skills](https://oureverydaylife.com/positive-negative-communication-skills-8758093.html)
* [Sandler Training | 4 Different Types of Workplace Communication and How to Improve in Each Area](https://www.sandler.com/blog/4-different-types-workplace-communication-and-how-improve-each-area/)

Deddfwriaeth

* [HSE | Administration - What you need to do](https://www.hse.gov.uk/construction/safetytopics/admin.htm)
* [HSE | Storage](https://www.hse.gov.uk/construction/safetytopics/storage.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall sut i gyfathrebu ag eraill | * 1. Sut mae defnyddio dulliau cyfathrebu gyda staff eraill yn y gweithle a gyda chwsmeriaid | * Bydd dysgwyr yn cymryd rhan mewn gweithgareddau chwarae rôl i ddangos gwahanol fathau o ddulliau cyfathrebu (cadarnhaol a negyddol). * Bydd dysgwyr yn cydweithio ac yn trafod mathau o gyfathrebu – gwrando, ysgrifenedig, ar lafar, gweledol ac electronig – ac yn cyfeirio at eu profiadau eu hunain yn y gweithle. |
| * 1. Sut mae cyfathrebu i sicrhau bod y gwaith yn gynhyrchiol | * Bydd dysgwyr yn cydweithio ac yn trafod sut mae defnyddio gwahanol ddulliau cyfathrebu i sicrhau bod gwybodaeth yn glir a bod y gwaith yn gynhyrchiol. |
| 1. Deall sut mae dilyn gweithdrefnau | * 1. Sut mae gweithdrefnau’r sefydliad yn cael eu defnyddio i gynllunio a chyflawni gwaith cynhyrchiol | * Bydd dysgwyr yn ymchwilio ac yn deall dogfennau gwaith fel taflenni amser, rhestrau adnoddau, cardiau gwaith a thaflenni gwaith. * Bydd dysgwyr yn cwblhau dogfennau fel taflenni amser, rhestrau adnoddau, taflenni gwaith a chardiau gwaith. * Bydd dysgwyr yn gweithio ar Ddatganiadau Dull Asesu Risg (RAMS) ac yn ailedrych ar waith blaenorol arnynt. |
| * 1. Sut mae cadw dogfennau yn unol â gweithdrefnau’r sefydliad | * Bydd dysgwyr yn cydweithio ac yn trafod sut mae cadw dogfennau, gan gynnwys: cardiau gwaith, taflenni gwaith, rhestrau deunyddiau/adnoddau a thaflenni amser. * Bydd dysgwyr yn deall sut mae diweddaru a golygu dogfennau byw, a sut mae storio’n ddiogel gyda chaniatâd ac ymgysylltiad goruchwyliwr. |
| * 1. Sut mae cyfrannu at ganlyniadau di-garbon/carbon isel yn yr amgylchedd adeiledig | * Bydd dysgwyr yn cydweithio ac yn trafod sut mae cyfrannu at leihau allyriadau carbon yn yr amgylchedd adeiledig. * Bydd dysgwyr yn cyfeirio at eu profiadau eu hunain yn y gweithle o ran: * adnoddau a deunyddiau addas * rheoli a gwahanu gwastraff. |
| 1. Deall sut mae cynnal perthynas waith dda | * 1. Sut mae cynnal perthynas waith dda | * Bydd dysgwyr yn deall yn llawn sut mae cynnal perthynas waith dda â’r holl randdeiliaid ym mhroses y prosiect. * Bydd dysgwyr yn cymryd rhan mewn gweithgareddau chwarae rôl i ddangos perthynas dda ag eraill, gan gynnwys unigolion, grwpiau yn y gweithle (y cwsmer a’r gweithiwr, y gweithiwr a rheolwyr llinell, ei alwedigaeth ei hun a galwedigaethau cysylltiedig). |
| * 1. Sut mae cymhwyso egwyddorion cydraddoldeb ac amrywiaeth | * Bydd dysgwyr yn cydweithio ac yn trafod sut i ystyried anghenion unigolion drwy gymhwyso egwyddorion cydraddoldeb ac amrywiaeth. * Bydd dysgwyr yn ymchwilio i ystyr cydraddoldeb ac amrywiaeth yn y gweithle, ac yn gallu darparu enghreifftiau ymarferol. |
| 1. Cyfathrebu gydag eraill | * 1. Cyfathrebu â rheolwyr llinell, cydweithwyr neu gwsmeriaid i sicrhau bod gwaith yn cael ei wneud mewn ffordd gynhyrchiol | * Bydd dysgwyr yn cydweithio ac yn trafod mathau cadarnhaol a negyddol o gyfathrebu, ac yn dod i gasgliad ynghylch pa effaith y gall pob math ei chael ar brosiect. * Bydd dysgwyr yn cyfeirio at eu profiadau eu hunain yn y gweithle o ran cyfathrebu â rheolwyr llinell, cyd-weithwyr neu gwsmeriaid i sicrhau bod gwaith yn cael ei wneud yn gynhyrchiol, ac i drafod pa ganlyniadau posib sy’n gallu codi pan fydd hyn yn aneffeithiol. |
| * 1. Parchu anghenion pobl eraill wrth gyfathrebu | * Bydd dysgwyr yn gwrando ar safbwyntiau eraill wrth gyfathrebu a pheidio â cheisio gorfodi eu barn ar eraill, gan drin pob math o gyfathrebu’n barchus er mwyn peidio ag achosi gwrthdaro posib. * Bydd dysgwyr yn cyfeirio at eu profiadau eu hunain yn y gweithle. |
| 1. Dilyn gweithdrefnau'r sefydliad i gynllunio trefn y gwaith er mwyn cydymffurfio ag arferion gwaith cynhyrchiol a chadw cofnodion | * 1. Dehongli gweithdrefnau a defnyddio adnoddau i gynllunio trefn y gwaith, er mwyn iddo gael ei gwblhau mewn ffordd gynhyrchiol | * Bydd dysgwyr yn cydweithio, yn trafod ac yn cyfeirio’n ôl at waith blaenorol ynghylch RAMS, ac yn datblygu siartiau Gantt. |
| * 1. Cwblhau dogfennau fel sy’n ofynnol gan y sefydliad | * Bydd dysgwyr yn ailedrych ar ddogfennau blaenorol a gynhyrchwyd ar RAMS a siartiau Gantt, ac yn trafod ac yn crynhoi. |
| 1. Cynnal perthynas waith dda | * 1. Gweithio’n gynhyrchiol gyda rheolwyr llinell, cydweithwyr, cwsmeriaid neu bobl eraill | * Bydd dysgwyr yn cydweithio ac yn trafod technegau ar gyfer gweithio’n gynhyrchiol gyda rheolwyr llinell, cyd-weithwyr, cwsmeriaid neu bobl eraill. |
| * 1. Cymhwyso egwyddorion cydraddoldeb ac amrywiaeth | * Bydd dysgwyr yn cydweithio ac yn trafod sut i ystyried anghenion unigolion drwy gymhwyso egwyddorion cydraddoldeb ac amrywiaeth. * Bydd dysgwyr yn ymchwilio i ystyr cydraddoldeb ac amrywiaeth yn y gweithle, ac yn gallu darparu enghreifftiau ymarferol. |