Uned 322: Gosod systemau ffyn lefelu lloriau

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gwaith diogel, iach ac amgylcheddol gyfrifol. Mae hefyd yn ymwneud â dewis a defnyddio deunyddiau, cydrannau, offer a chyfarpar, a pharatoi deunyddiau a gosod systemau ffyn lefelu lloriau.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw llawr lled-sych tywod a sment?
* Sut mae atal lleithder sy’n codi a chynyddu gwerthoedd thermol mewn lloriau concrid?
* Beth yw’r ddau fath o ffyn lefelau hylifol a ddefnyddir wrth osod lloriau?
* Beth yw manteision ac anfanteision ffyn lefelu lled-sych a hylifol traddodiadol ar loriau?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

Gwefannau

* [Building Conservation | Traditional Lime Plaster](https://www.buildingconservation.com/articles/plaster/lime-plaster.htm)
* [British Gypsum | Plaster Coverage Tool](https://www.british-gypsum.com/technical-advice/plaster-coverage-tool)
* [British Gypsum | White Book](https://www.british-gypsum.com/literature/white-book)

* [CHAS | What Are RAMS Documents in Health and Safety?](https://www.chas.co.uk/help-advice/risk-management-compliance/risk-assessment-introduction/method-statement-contents/)

* [edrawsoft | Construction Gantt Chart - Key Points You Should Know](https://www.edrawsoft.com/project/construction-gantt-chart.html)

* [Google | Gantt progress chart for construction](https://www.google.com/search?rlz=1C1CHBD_en-GBGB920GB920&source=univ&tbm=isch&q=Gantt+progress+chart+for+construction&sa=X&ved=2ahUKEwjYrtD9mZfyAhUID8AKHbOGD_gQjJkEegQIChAC&biw=1920&bih=969)
* [Google | Setting screeds to a fall](https://www.google.com/search?q=setting+screeds+to+a+fall&rlz=1C1CHBD_en-GBGB920GB920&ei=qAkNYcKQFcjIgQam56Io&oq=setting+screeds+to+a+fall&gs_lcp=Cgdnd3Mtd2l6EAM6BwgAEEcQsAM6BQghEKABOgcIIRAKEKABOggIABDqAhCPAToECAAQQzoFCAAQ)
* [YouTube | Semi Dry vs Flowing Screed. Which is Best?](https://www.youtube.com/watch?v=YdaiUxDO-sg)
* [YouTube | How to Floor Screed](https://www.youtube.com/watch?v=Ci2zUfviDTo)

Deddfwriaeth

* [HSE | Reporting a health and safety issue](https://www.hse.gov.uk/contact/concerns.htm)

* [HSE | PUWER 1998](https://www.hse.gov.uk/pubns/books/puwer.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn ymchwilio i’r gwahanol fathau o offer llaw, offer pŵer a chyfarpar sydd eu hangen i gynhyrchu systemau ffyn lefelu lloriau. * Bydd dysgwyr yn ymchwilio i fanteision defnyddio deunyddiau ffyn lefelu lloriau lled-sych sment a thywod traddodiadol, gan gynnwys systemau ffyn lefelu lloriau hylifol anhydrus wedi’u cyfuno ymlaen llaw a’u gweithgynhyrchu, a systemau ffyn lefelu lloriau hylifol smentaidd wedi’u cyfuno ymlaen llaw ar gyfer gwahanol is-haenau is-lawr fel: * hen goncrid a choncrid wedi’i osod o’r newydd * blociau a thrawstiau * deunydd inswleiddio ac elfennau gwresogi at ddibenion gosod penodol. * Bydd dysgwyr yn ymchwilio i sut mae adnabod a dewis y math cywir o ddeunyddiau, fel: * ffibrau * atgyfnerthiadau * selwyr * cyflymwyr * preimars * cyfryngau bondio * gleiniau symud * inswleiddiad * pilenni * dellt pren a chydrannau lefelu ar gyfer gosod ffyn lefelu lloriau. * Bydd dysgwyr yn ymchwilio i sut mae asesu ansawdd a chyflwr deunyddiau, cydrannau ac arwynebau is-lawr a sicrhau eu bod yn addas i’w defnyddio a heb ddiffygion. * Bydd dysgwyr yn cydweithio, yn trafod ac yn rhannu eu profiadau yn y gweithle o sut mae sicrhau bod deunyddiau’n cael eu storio yn unol â gwybodaeth y gwneuthurwr. * Bydd dysgwyr yn nodi deunyddiau diffygiol ac yn gwirio am ansawdd gwael a halogiad, ac yn sicrhau eu bod yn cael eu tynnu a’u rhoi i’r naill ochr. * Bydd dysgwyr yn gallu nodi nodweddion, priodoleddau, defnyddiau, cynaliadwyedd a chyfyngiadau sy’n gysylltiedig â’r adnoddau hynny, a’r diffygion sy’n gallu codi wrth ddewis yn anghywir. Mae’r mathau o adnoddau a’r wybodaeth sydd eu hangen yn cynnwys: * gwahanol fathau o ffyn lefelu lloriau a ble a phryd y byddent yn cael eu defnyddio * gwahanol fathau o forteri a dealltwriaeth o fesur a chysondeb * gwahanol fathau o leiniau, trimiau ac uniadau ehangu, a ble a phryd i osod o amgylch drysau ac ardaloedd mawr * gwahanol fathau o inswleiddio fel Kingspan a Rockwool, a sut i fodloni’r fanyleb ar gyfer gwerthoedd-U wrth ddefnyddio’r deunyddiau hyn * gwahanol fathau o bilenni atal lleithder * gwahanol fathau o atgyfnerthiadau fel: gwydr ffibr a dellt metel wedi’u hehangu. * Bydd dysgwyr yn deall canlyniadau defnyddio’r deunyddiau anghywir, neu ddeunyddiau yn y cyflwr anghywir. * Bydd dysgwyr yn gwybod sut mae sicrhau bod deunyddiau’n cael eu storio yn unol â gwybodaeth y gwneuthurwr ac yn deall y ffyrdd y dylid diogelu deunyddiau rhag y tywydd a lladrad. |
| * 1. Defnyddio adnoddau | * Bydd dysgwyr yn deall yr angen i gydymffurfio â’r asesiad risg a’r datganiad dull i osod: * paratoi ardaloedd gweithio a chymysgu * offer a chyfarpar * mathau o ddeunyddiau * chydrannau * ategolion * atgyfnerthiadau ar gyfer cynhyrchu systemau ffyn lefelu lloriau. * Bydd dysgwyr yn llunio Datganiadau Dull Asesu Risg (RAMS) ar gyfer prosiect bach o’u dewis, gan gynnwys adnoddau ffyn lefelu lloriau. * Bydd dysgwyr yn ailedrych ar waith RAMS blaenorol er mwyn gallu dewis mathau addas o wahanol ddulliau a gweithdrefnau gosod ar gyfer: * deunyddiau ffyn lefelu lloriau traddodiadol neu wedi’u cyfuno ymlaen llaw * ategolion * ychwanegion * cyfryngau bondio * gleiniau symud ac atgyfnerthiadau * ffibrau * deunydd inswleiddio anhyblyg * pilenni * dellt pren * cydrannau lefelu ar gyfer gwahanol is-haenau lloriau wrth osod ffyn lefelu lloriau i’r lefelau a’r cwympiadau cywir. * Bydd dysgwyr yn ymchwilio i sut mae nodi a rhoi gwybod am unrhyw broblemau gyda’r canlynol: * paratoi cefndir a gosod systemau * arwynebau cefndir, dulliau paratoi a chydrannau cysylltiedig. * Bydd dysgwyr yn gwybod beth yw’r weithdrefn adrodd gywir, gan gynnwys y rheolwr llinell, y cleient, y gwneuthurwyr, ac ati. * Bydd dysgwyr yn gwybod sut mae adnabod problemau sy’n gysylltiedig â’r adnoddau a sut mae rhoi gwybod am unrhyw broblemau ynghylch y deunyddiau, cydrannau a chyfarpar o ran niferoedd, ansawdd a meintiau. Bydd dysgwyr yn deall i bwy y dylid rhoi gwybod am broblemau gyda’r mathau canlynol o gydrannau a deunyddiau er mwyn eu datrys: * trimiau * morteri * atgyfnerthiadau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn cydweithio ac yn trafod eu profiadau yn y gweithle o ddewis deunyddiau wrth ddehongli ac echdynnu gwybodaeth dechnegol o ffynonellau fel lluniadau, manylebau, rhestrau a gwybodaeth gwneuthurwyr i sicrhau ansawdd cyn ac wrth baratoi, cymysgu a gosod ffyn lefelu lloriau er mwyn cyrraedd safonau gofynnol y diwydiant. * Bydd dysgwyr yn cydweithio ac yn trafod eu profiadau yn y gweithle o roi gwybod am ddiffygion ac anghywirdebau mewn dogfennau i’r person/awdurdod priodol. * Bydd dysgwyr yn deall y dogfennau sy’n cael eu defnyddio yn y diwydiant ac yn gwybod am y dulliau sy’n cael eu defnyddio i roi gwybod am broblemau. * Bydd dysgwyr yn deall y gadwyn orchymyn ac i bwy dylid rhoi gwybod am broblemau. * Bydd dysgwyr yn gwybod sut mae gweithio’n ddiogel ac yn deall y risgiau sy’n gysylltiedig â defnyddio offer llaw ac offer pŵer. Dylent gael y lefelau cywir o hyfforddiant a deall sut mae cynnal asesiadau risg a datganiadau dull gweithio’n ddiogel. * Bydd dysgwyr yn gwybod am unrhyw beryglon posibl sy’n gysylltiedig â’r adnoddau a’r dulliau gweithio. Bydd dysgwyr yn cyfeirio at COSHH ac ysgrifennu datganiad dull enghreifftiol. |
| * 1. Peryglon | * Bydd dysgwyr yn ailedrych ar RAMS blaenorol a’u trafod i adnabod a nodi peryglon sy’n gysylltiedig â’r amserlen waith, a’r deunyddiau sy’n gysylltiedig â’r broses osod ar gyfer gosod ffyn lefelu lled-sych a llif. * Bydd dysgwyr yn ymchwilio i sut mae cynhyrchu a dilyn RAMS i nodi’r PPE cywir a chyflawni’r gwaith yn ddiogel ac yn fedrus yn unol â deddfwriaeth iechyd a diogelwch. * Bydd dysgwyr yn cydweithio ac yn trafod eu cyfrifoldeb dros roi gwybod i’r lefel briodol o awdurdod am ddamweiniau, peryglon a damweiniau fu bron â digwydd yn y gweithle, a sefydlu’r gadwyn orchymyn gywir ar gyfer y broses hon. * Bydd dysgwyr yn deall mathau a phwrpas pob darn o gyfarpar, y sefyllfaoedd gwaith a’r amgylchedd gwaith cyffredinol y maent yn gysylltiedig â nhw, gan gynnwys: Mesurau diogelu cyfunol; Cyfarpar Diogelu Personol (PPE); Cyfarpar Diogelu Anadlol (RPE); Awyru Lleol sy’n Gwacau Mygdarth (LEV). * Bydd dysgwyr yn gwybod am y dulliau a ddefnyddir i waredu gwastraff a pham dylid gwneud hynny’n ddiogel yn unol â chyfrifoldebau amgylcheddol, gweithdrefnau sefydliadol, gwybodaeth gwneuthurwyr, rheoliadau statudol a chanllawiau swyddogol. Bydd dysgwyr yn cael enghreifftiau o waredu ar safleoedd adeiladu go iawn ac yn gallu nodi deunyddiau sy’n anodd eu hailgylchu, a deall sut mae eu gwaredu. * Bydd dysgwyr yn gwybod sut mae ymateb i argyfyngau ac yn gwybod yr ymateb cywir i sefyllfaoedd yn unol â threfniadau’r sefydliad. Bydd dysgwyr yn cael gwybod am ymarfer driliau tân a gweithdrefnau rhoi gwybod am ddamweiniau. Bydd dysgwyr yn gwybod beth yw’r gweithdrefnau cywir wrth ddelio â thanau, anafiadau a gollyngiadau ar y safle. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn ymchwilio i’w cyfrifoldeb am gwblhau tasgau gwaith penodol yn unol â’r safon ofynnol a’r amserlenni a bennwyd gan raglenni gwaith a gynlluniwyd, ac yn deall hynny. * Bydd dysgwyr yn cwblhau siart Gantt i ddangos rhaglen waith ar gyfer prosiect ffyn lefelu lloriau bach. * Bydd dysgwyr yn cydweithio, yn myfyrio ac yn rhannu profiadau yn y gweithle o beidio â chwrdd â therfynau amser a gynlluniwyd, a’r effeithiau dilynol a gaiff hynny ar grefftau eraill ac ar raglenni gwaith a gynlluniwyd. |
| * 1. Offer a chyfarpar | * Bydd dysgwyr yn cydweithio ac yn trafod sut mae cynnal gwiriadau ymlaen llaw ar offer llaw ac offer pŵer i sicrhau eu bod yn addas i’w defnyddio ac yn addas i’r diben wrth baratoi cefndiroedd, cymysgu deunyddiau ffyn lefelu lloriau a gosod rheiliau ffyn lefelu, ffyn lefelu a thrybeddau lefelu, ac ategolion, i ffurfio lefelau. * Bydd dysgwyr yn ymchwilio i Reoliadau Darparu a Defnyddio Cyfarpar Gwaith (PUWER) 1998, a’u trafod. * Bydd dysgwyr yn ymchwilio ac yn trafod sut mae dewis offer a chyfarpar i wneud gwaith paratoi ar wahanol fathau o is-haenau is-lawr fel: * cael gwared ar olion dŵr a llwch * rheoli sugnedd * mesur a dogni slyri growt * adlynion bondio cemegol * hylif bitwmen. * Bydd dysgwyr yn cymryd rhan mewn gweithgareddau gweithdy ar gyfer lleoli ategolion fel: * deunydd inswleiddio anhyblyg * pilenni * atgyfnerthiadau * ffibrau * gleiniau symud * uniadau gwaith dydd, gan osod allan seilnodau (datums) ar gyfer cywirdeb * trosglwyddo lefelau a chwympiadau yn gywir. * Bydd dysgwyr yn ymchwilio ac yn gwybod sut mae defnyddio gwahanol dechnegau ar gyfer cymysgu deunyddiau ffyn lefelu lloriau rhydd ac wedi’u bagio, gosod, mesur, sefydlogi, gorffen a thrin ffyn lefelu lloriau, a thywallt a chaledu deunyddiau a systemau ffyn lefelu lloriau hylifol modern. * Bydd dysgwyr yn cymryd rhan mewn gweithgareddau gweithdy ac yn gwybod sut mae trin offer ac offer pŵer yn fedrus, ac yn unol â’r dull gweithio. * Bydd dysgwyr yn cydweithio, yn trafod ac yn rhannu profiadau yn y gweithle o sut mae defnyddio offer llaw, offer pŵer a chyfarpar mynediad a lefelu yn fedrus, ac yn unol â’r dull gweithio. * Bydd dysgwyr yn gwybod sut mae storio a chynnal a chadw offer llaw, offer pŵer a chyfarpar lefelu, yn ystod ac ar ôl cwblhau tasgau gwaith penodol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol | * 1. Dangos sgiliau gwaith i fesur, marcio allan, glanhau, gosod, cywasgu a gorffen | * Bydd dysgwyr yn cymryd rhan mewn gweithgareddau gweithdy sy’n ymwneud â’r canlynol: * trosglwyddo lefelau o seilnodau * mesur dimensiynau * sefydlogi a marcio * gosod allan ffyn lefelu lloriau amrywiol, gan gynnwys gosod lefelau a chwympiadau. * Bydd dysgwyr yn cydweithio, yn trafod ac yn rhannu profiadau yn y gweithle o osod allan, gosod a ffitio ffyn lefelu llif lled-sych a hylifol. * Bydd dysgwyr yn ymchwilio ac yn trafod yr holl systemau ffyn lefelu lloriau modern a thraddodiadol, ac yn deall y gwahaniaeth rhwng systemau anhydrus, smentaidd a lled-sych. * Bydd dysgwyr yn ymchwilio ac yn trafod nodweddion allweddol wrth osod a throsglwyddo lefelau, trosglwyddo dimensiynau a gweithio i allfeydd draenio. * Bydd dysgwyr yn ymchwilio ac yn trafod sut mae nodi a dewis deunyddiau fel: y math cywir o system ffyn lefelu lloriau traddodiadol neu fodern a deunyddiau addas i baratoi arwynebau is-lawr ar gyfer gosod ffyn lefelu lloriau, deunyddiau cywir, ychwanegion ac adnoddau ar gyfer mesur a chymysgu gan ddefnyddio cymysgydd drwm mecanyddol i sicrhau’r cysondeb a’r cryfder cywir, a mesur a chymysgu gyda dril a churwr i sicrhau’r cryfder a’r cryfder cywir. * Bydd dysgwyr yn cymryd rhan mewn gweithgareddau gweithdy er mwyn gallu mesur deunyddiau ac ardaloedd fel: arwynebedd a chyfrifo meintiau cywir o ddeunyddiau gan gynnwys lwfans ar gyfer gwastraff, llinol a chyfrifo meintiau cywir o ddellt pren, gleiniau symud a seliau inswleiddio perimedr gan gynnwys lwfans ar gyfer gwastraff. |
| * 1. Defnyddio a chynnal a chadw offer llaw, offer pŵer cludadwy a chyfarpar ategol i baratoi arwynebau, cymysgu a gosod ffyn lefelu lloriau yn unol â’r cyfarwyddiadau gweithio a roddir mewn perthynas â’r canlynol; ffyn lefelu tywod a sment, lefelau a/neu gwympiadau | * Bydd dysgwyr yn cymryd rhan mewn gweithgareddau gweithdy wrth ddefnyddio a chynnal a chadw offer llaw, offer pŵer cludadwy a chyfarpar ategol i baratoi arwynebau cefndir, i gymysgu a gosod ffyn lefelu lloriau, ac i fesur, torri a gosod deunyddiau inswleiddio. * Bydd dysgwyr yn ymchwilio, yn cydweithio ac yn rhannu profiadau yn y gweithle o ddefnyddio rhai o’r gweithdrefnau canlynol: * gosod * cywasgu * mesur * sefydlogi a gorffen ffyn lefelu lloriau lled-sych * sicrhau bod arwynebau’n gyson ac yn wastad * cwympiadau cywir. * Bydd dysgwyr yn gwybod sut mae cymysgu, tywallt, caledu a gorffen ffyn lefelu lloriau hylifol a sicrhau bod arwynebau’n gyson, yn wastad a heb ddiffygion yn unol â safonau’r diwydiant. * Bydd dysgwyr yn ymchwilio, yn cydweithio, yn trafod ac yn rhannu profiadau yn y gweithle o ddefnyddio cefndiroedd fel pren, gwaith maen, llawr soled, llawr arnofiol. * Bydd dysgwyr yn ymchwilio i wahanol fathau o systemau ffyn lefelu, llif lled-sych a hylifol, a lle maen nhw’n addas i’w gosod. |