Uned 334: Gosod a defnyddio peiriannau torri a siapio cludadwy

# Canllawiau darparu

Gwybodaeth am yr uned

Mae’r uned hon yn ymwneud â gosod a defnyddio offer pŵer cludadwy a ddefnyddir yn y diwydiant adeiladu yn ddiogel.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut ydw i’n gosod ac yn gweithredu peiriant plaenio arwyneb yn ddiogel?
* Alla i ddewis offer priodol ar gyfer llwybro llinynnau grisiau wrth ddefnyddio jig cwteru?
* Sut ydw i’n gwneud jig cyfrwy i gynhyrchu lletemau grisiau?

Sylwch, er bod elfennau tebyg rhwng yr uned hon ac uned Dilyniant 211, mae cynnwys ychwanegol yng Nghanlyniad Dysgu 3, maen prawf 3.2.

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Jones, S., Redfern, S., Fearn, C. (2019) *The City & Guilds*

*Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma*. London: Hodder Education.

ISBN 978-1-5104-5815-4

Gwefannau

* [BWF | Homepage](https://www.bwf.org.uk/)
* [BWF | Machine Safety Cards](https://www.bwf.org.uk/publications/machine-safety-cards/)
* [HSE | Woodwork resources](https://www.hse.gov.uk/woodworking/publications.htm)
* [HSE | Safe use of woodworking machinery](https://www.hse.gov.uk/pubns/books/l114.htm)
* [HSE | Supervising for safety in woodworking](https://www.hse.gov.uk/pubns/indg440.pdf)

Deddfwriaeth

* [HSE | Health and Safety at Work etc Act (HASAWA) 1974](https://www.hse.gov.uk/legislation/hswa.htm)
* [HSE | PUWER](https://www.hse.gov.uk/work-equipment-machinery/puwer.htm)
* [HSE | ACOPs](https://www.hse.gov.uk/legislation/legal-status.htm)
* [HSE | RIDDOR](https://www.hse.gov.uk/riddor/)
* [HSE | COSHH](https://www.hse.gov.uk/coshh/)
* [HSE | PPE](https://www.hse.gov.uk/toolbox/ppe.htm)
* [GOV.UK | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK | The Control of Noise at Work Regulations 2005](https://www.legislation.gov.uk/uksi/2005/1643/made#:~:text=SCHEDULE%203%20Revocations%20%20%20%20Regulations%20revoked,2%20Part%20IX%20%202%20more%20rows%20)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dylai dysgwyr labelu diagramau o brif rannau’r peiriannau torri a siapio cludadwy a restrir isod. * Bydd dysgwyr yn gwybod beth yw pwrpas a chyfyngiadau pob offeryn pŵer ac offer cysylltiedig, ac yn gwybod sut mae cywiro diffygion o fewn terfynau eu cyfrifoldebau. * Gellir rhoi un o’r offer a restrir i’r dysgwyr ymchwilio iddo. Dylent ddarganfod ei bwrpas a’i gyfyngiadau, rhestru’r offer cysylltiedig sy’n gysylltiedig â’i ddefnydd, yna rhannu eu canfyddiadau â’u grŵp. * Offer pŵer ac offer i gynnwys: * llifiau: crwn, torri (gan gynnwys meitr gyfansawdd), jig bwrdd, danheddog, osgiladol (aml-offeryn)   + offer: bachyn negatif, bachyn positif, bachyn niwtral, Blaen Carbid-Tyngsten (TCT), llafn plât, Dur Cyflymder Uchel (HSS), Dannedd y Fodfedd (TPI) * dril (cylchog, taro sy’n troi, gyrrwr dril), HSS, TCT, System Gyriant wedi’i Slotio (SDS) * plaeniwr (llaw) * cyllyll * plaen uniadu bisged * torwyr: llafn llif * torrwr disg: torri, greindio, metel, carreg a disgiau diemwnt * mortais (cludadwy) * taradr a chynion * tewychwr plaeniwr arwyneb cludadwy * sandiwr (orbitol, belt, disg), papurau sgraffinio graddedig * plaen cafnu (llaw ac wedi’i wrthdroi mewn bwrdd) * mathau o dorwyr: rhychog, pin sefydlog, pelres, proffil, mowldio, HSS, TCT, Diemwnt Amlgrisialog (PCD) * trimiwr laminiad * torwyr: rhychog, pelres. * Gall dysgwyr drefnu ar ffurf siart pa gyflenwad pŵer sy’n cael ei gysylltu’n fwyaf cyffredin â’r peiriannau sydd wedi’u rhestru uchod.   Mathau o gyflenwad pŵer a ddefnyddir ar gyfer y peiriannau uchod, gan gynnwys 110 V, 230 V a niwmatig. |
| * 1. Defnyddio adnoddau | * Dylai dysgwyr gyflawni nifer o ymarferion gosod sy’n digwydd yn naturiol i ddefnyddio’r peiriannau torri a siapio cludadwy sydd wedi’u rhestru yn 1.1. * Bydd dysgwyr yn deall sut ac i bwy y dylid rhoi gwybod am broblemau neu ddiffygion gyda pheiriannau torri a siapio cludadwy. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn gwybod sut mae cael mynediad at beiriannau neu archebu peiriannau mewn sefydliad. * Bydd dysgwyr yn deall eu haddasrwydd ar gyfer y dasg. |
| * 1. Peryglon | * Bydd dysgwyr yn creu tabl sy’n dangos y risgiau a’r peryglon sy’n gysylltiedig â’r peiriannau a restrir yn 1.1, gan gynnwys: * peryglon a risgiau cyffredin sy’n gysylltiedig â defnyddio peiriannau torri (darnau’n cael eu taflu, cyswllt torri, sŵn, llwch, dirgryniadau, sioc drydanol, llithro, baglu, cwympo a mynd yn sownd, mynedfa i’r corff, treiddio’r croen (cyflenwad niwmatig), adlamu, effaith strobosgopig) * sut y gellir lleihau neu oresgyn yr uchod * sut mae cael gafael ar wybodaeth er mwyn eu defnyddio’n ddiogel, gan gynnwys cyfarwyddiadau gwneuthurwyr, gwefan yr Awdurdod Gweithredol Iechyd a Diogelwch, Codau Ymarfer Cymeradwy (ACOP), deddfwriaeth briodol h.y. Rheoliadau Darparu a Defnyddio Cyfarpar Gwaith (PUWER). |
| 1. Deall sut mae gweithio yn unol â manyleb contract | * 1. Dulliau gweithio | Dylai dysgwyr gael ymarferion go iawn i ddewis a defnyddio offer cludadwy i siapio pren a chynhyrchion panel, gan ystyried (dylid dangos pob un yn gyntaf):   * marciau cyfeirio, diffygion gan gynnwys troi, bwa, cwpanu, graen ar oleddf, gwaith wedi’i siapio, a maint/pwysau’r gydran * cyfarpar cefnogi darnau gwaith h.y. byrddau rholer, trestlau * defnyddio jigiau a chymhorthion i weithio’n ddiogel a chynhyrchu cydrannau lluosog yn gywir (jigiau wedi’u lletemu, jigiau blociau glud, byrddau cyfrwy, jigiau i sicrhau cydrannau crwm pan fyddant yn cael eu peiriannu ar fowldiwr echel, blociau gwthio, ffyn gwthio, bwrdd pluog) * cadw trefn a gweithio’n unol â chanllawiau diogelwch * darparu storfa dros dro o gydrannau wedi’u stacio yn ystod gwaith peiriannu * sut mae storio cydrannau gorffenedig er mwyn atal difrod. * Bydd dysgwyr yn gwybod sut mae pob peiriant yn cael ei ddefnyddio i dorri, proffilio a siapio cydrannau ar gyfer gweithgynhyrchu cynnyrch gwaith coed. |
| * 1. Offer a chyfarpar | * Bydd dysgwyr yn dangos sut mae gwneud y canlynol, ac yna’n cael ymarferion go iawn i wneud y canlynol: * dewis offer pŵer, offer a chyfarpar priodol ar gyfer y dasg dan sylw * gosod offer pŵer a chyfarpar, a newid offer ar gyfer y dasg dan sylw * cynnal archwiliadau diogelwch cyn cychwyn * cynnal a chadw a storio offer pŵer, offer a chyfarpar * gosod a chynnal a chadw systemau Awyru Lleol sy’n Gwacau Mygdarth (LEV) * dewis y torwyr a’r coleri priodol ar gyfer jigiau plaen cafnu perchnogol, gan gynnwys jigiau grisiau, colfachau a rhigol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau mesur, marcio allan a sicrhau deunyddiau ar gyfer gweithrediadau offer pŵer | * Bydd dysgwyr yn cael tasgau i fanteisio i’r eithaf ar ddefnyddio’r peiriannau sydd wedi’u rhestru i gyflymu’r gwaith yn fwyaf effeithlon: * llifiau (crwn (llaw, gan gynnwys llif trac), torri, meitr (llif meitr gyfansawdd), mainc neu fwrdd, jig, dwyffordd (danheddog), osgiladol (aml-offeryn)) * driliau * plaeniwr (llaw ac arwyneb cludadwy a thewychwr) * plaen uniadu bisged * torrwr disg * mortais (cludadwy) * tewychwr (ar fainc) * sandwyr (orbitol a belt) * plaen cafnu (gan gynnwys trimiwr laminiad). * Bydd dysgwyr yn gallu gosod a defnyddio jigiau plaen cafnu perchnogol yn ddiogel gan gynnwys jigiau cwteru grisiau, colfach a thai. * Dylai dysgwyr osod a defnyddio jigiau plaen cafnu perchnogol yn ddiogel gan gynnwys jigiau cwteru grisiau, colfach a thai. Hefyd, dylid dangos iddynt sut i wneud jigiau pwrpasol i gyflawni tasgau gwaith coed. * Dylai dysgwyr ddewis, gosod yn ddiogel, defnyddio a chynnal a chadw gwahanol fathau o offer pŵer cludadwy a chyfarpar cysylltiedig wrth gyflawni eu tasgau. |
| * 1. Gosod, defnyddio a chynnal a chadw offer pŵer, gan gynnwys defnyddio o leiaf dri o’r peiriannau torri canlynol yn unol â’r cyfarwyddiadau gweithio a roddir: * llif (o leiaf dri o'r canlynol: crwn, torri, meitr, mainc neu fwrdd, jig, dwyffordd, osgiladol) * dril * plaeniwr * plaen uniadu bisged * torrwr disg * mortais   a gosod a defnyddio o leiaf ddau o’r peiriannau siapio pŵer canlynol yn unol â’r cyfarwyddiadau gweithio a roddir:   * tewychwr * sandiwr (orbitol, belt, disg) * plaen cafnu * trimiwr laminiad |