Uned 310: Gosod a chywasgu concrid

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol, dewis a defnyddio deunyddiau, cydrannau, offer a chyfarpar a gosod a chywasgu concrid.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pa gydrannau sy’n cael eu defnyddio i wneud concrid?
* Sut ddylai concrid gael ei gymysgu a’i gludo?
* Pa fathau o gyfarpar y gellir eu defnyddio i osod a gorffen concrid?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Jones, M. (2019) *The City & Guilds Textbook: Bricklaying for the Level 2 Technical Certificate & Level 3 Advanced Technical Diploma (7905), Level 2 & 3 Diploma (6705) and Level 2 Apprenticeship (9077)*. London: Hodder Education.

ISBN 978-1-5104-5814-7

* Hanses, K. (2015) *Basics Concrete Construction*. Switzerland: Birkháuser.

ISBN 978-3-0356-0362-0

Gwefannau

* [Britannica | Concrete building material](https://www.britannica.com/technology/concrete-building-material)
* [Concrete Network | Homepage](https://www.concretenetwork.com/)
* [For Construction Pros | 7 Methods for Testing Concrete Strength](https://www.forconstructionpros.com/concrete/article/21072546/7)
* [Hanson UK | Ready-mixed concrete](https://www.hanson.co.uk/en/ready-mixed-concrete)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall y gwahanol fathau o adnoddau a ddefnyddir i gynhyrchu concrid, gan gynnwys: * agreg bras * agreg mân * sment * ychwanegion * dŵr yfed. * Bydd dysgwyr yn gweld y mathau o agregau a ddefnyddir a’r mathau o agregau mân. * Bydd dysgwyr yn deall technegau mesur, cynnwys dŵr a chymarebau sment a dŵr. |
| * 1. Defnyddio adnoddau | * Bydd dysgwyr yn deall yr ystod o ddefnyddiau lle mae concrid yn cael ei ddefnyddio mewn adeiladu, fel: * y math o goncrid a’r trwch nodweddiadol a ddefnyddir ar gyfer sylfeini * y math o goncrid a ddefnyddir ar gyfer atgyfnerthu a’r trwch nodweddiadol a ddefnyddir ar gyfer lloriau * y math o goncrid, trwch nodweddiadol a gorffeniadau ar gyfer palmentydd. * Bydd dysgwyr yn deall problemau a diffygion a allai godi a sut dylid rhoi gwybod amdanynt, o ran: * storio adnoddau’n gywir, gan gynnwys sut i gadw adnoddau’n sych ac yn lân * nodi diffygion mewn deunyddiau, gan gynnwys sut mae eu cadw’n lân ac yn sych. |
| * 1. Gweithdrefnau sefydliadol ar gyfer dewis adnoddau | * Bydd dysgwyr yn deall y dulliau cywir o ddewis adnoddau addas ar gyfer concrid o’r canlynol: * lluniadau * manylebau * rhestrau * systemau archebu. * Bydd dysgwyr yn deall sut mae nodi’r dull o gynhyrchu concrid ar gyfer y dasg benodol – a ddylid ei gymysgu â pheiriant cymysgu â llaw neu wedi’i gymysgu’n barod. |
| * 1. Peryglon | * Bydd dysgwyr yn deall sut mae adnabod peryglon sy’n gysylltiedig â’r adnoddau wrth wneud y gwaith gan gynnwys: * codi a chario, wrth symud a thrin * llid ar y croen a dermatitis – bydd dysgwyr yn dod yn ymwybodol o’r amddiffyniad croen a’r driniaeth sydd ar gael i atal hyn. |
| 1. Deall sut mae gweithio yn unol â manyleb contract | * 1. Dulliau gweithio | * Dysgwyr i ddeall y dulliau gweithio a ddefnyddir i wneud y canlynol: * mesur (yn ôl cyfaint a phwysau) – bydd dysgwyr yn deall sut mae ystyried y symiau sydd i’w cynhyrchu a darparu enghreifftiau o adegau pan fydd concrid wedi’i gymysgu’n barod yn opsiwn gwell * cymysgu (â llaw ac yn fecanyddol) * cludo, defnyddio bwcedi, berfâu, tryciau dadlwytho a sgipiau * cywasgu a gorffen concrid yn unol â lluniadau, manylebau a gwybodaeth gwneuthurwyr. * Bydd dysgwyr yn deall dulliau cywasgu a gosod, gan gynnwys gorffeniadau amrywiol i’r concrid: * fflôt caledu * fflôt pŵer * trywelu. * Bydd dysgwyr yn deall dulliau gweithio, gan gynnwys: * cymysgu â llaw * modd mecanyddol * wedi'i gymysgu'n barod * sypynnu * pwmpio. |
| * 1. Offer a chyfarpar | * Bydd dysgwyr yn deall yr ystod o offer a chyfarpar sy’n cael eu defnyddio ar safle i gynhyrchu concrid mewn gwahanol gyfeintiau yn ôl graddfa’r gwaith, gan gynnwys cymysgu â llaw a thrwy ddulliau mecanyddol, a choncrid wedi’i gymysgu’n barod yn cael ei ddanfon i’r safle. * Bydd dysgwyr yn gweld enghreifftiau lle byddai cymysgu ar y safle yn addas ac enghreifftiau lle byddai concrid wedi’i gymysgu ymlaen llaw yn debygol o gael ei ddefnyddio. * Bydd dysgwyr yn deall yr offer a’r cyfarpar a ddefnyddir i gludo concrid ac yn cael enghreifftiau o ble mae pob un yn cael ei ddefnyddio, gan gynnwys: * berfâu * bwcedi * dadlwythwyr * cludyddion * pympiau * llithrenni * hopranau * craeniau. * Bydd dysgwyr yn gallu nodi cyfarpar addas ar gyfer y dasg dan sylw. * Bydd dysgwyr yn deall yr offer a’r cyfarpar a ddefnyddir i gywasgu, atgyfnerthu a gorffen concrid, gan gynnwys: * tampiau * trywel * fflotiau * offer ymylu * tampiau sy'n dirgrynu * proceri sy'n dirgrynu * ymylon syth * fflotiau pŵer * cludyddion. * Bydd dysgwyr yn deall y mathau o orffeniad y gellir eu cynhyrchu drwy ddefnyddio’r ystod o gyfarpar sydd ar gael. * Bydd dysgwyr yn deall y peryglon sy’n gysylltiedig â defnyddio concrid a’r mesurau diogelu y dylid eu defnyddio wrth weithio gyda choncrid. * Bydd dysgwyr yn gallu cynnal a chadw offer a chyfarpar sy’n gysylltiedig â gosod concrid. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i fesur, marcio allan, archwilio, derbyn, trin, cludo, gosod, taenu, lefelu, dirgrynu, cywasgu, profi a diogelu | * Bydd dysgwyr yn gallu gosod allan yr ardal waith drwy fesur i farcio safleoedd ar gyfer concrid a pharatoi’r ardal i dderbyn concrid. * Bydd dysgwyr yn gallu trin, cludo a symud concrid i’r lleoliadau gofynnol yn yr amser priodol. * Bydd dysgwyr yn gallu taenu concrid a’i lefelu i’r lefelau gofynnol ac yn gallu cywasgu’r concrid i sicrhau ei fod yn cael ei gyfuno’n iawn, gan ddefnyddio proceri sy’n dirgrynu, platiau a thampiau sy’n dirgrynu. * Bydd dysgwyr yn gallu dangos sgiliau gorffen concrid yn unol â’r fanyleb ofynnol. * Bydd dysgwyr yn trafod y mathau o orffeniad y gellir eu cynhyrchu drwy ddefnyddio ystod o gyfarpar. * Bydd dysgwyr yn gallu cynnal profion ar goncrid i sefydlu ei gryfder drwy gynnal profion dinistriol. * Bydd dysgwyr yn gallu cynnal profion llithro, yn gwybod sut mae paratoi a chymryd ciwbiau, ac yn deall caledu a monitro drwy brofion dinistriol. * Bydd dysgwyr yn deall y broses o gynhyrchu prawf llithro a sut mae cynhyrchu prosesau ciwbiau, caledu a phrofi. * Bydd dysgwyr yn gallu nodi’r angen i ddiogelu concrid rhag effeithiau’r tywydd, wrth ei osod a’i galedu, gan gynnwys: * gormodedd o oleuni'r haul * rhew * eira * glaw. * Bydd dysgwyr yn gwybod sut mae defnyddio deunyddiau addas i orchuddio a diogelu’r gwaith gan ddefnyddio hesian, gorchuddion polythen a tharpolinau. * Dylai dysgwyr fod yn ymwybodol o beth i’w wneud pan fydd y tywydd yn boeth a beth i’w wneud pan fydd y tywydd yn oer er mwyn diogelu’r concrid wrth iddo galedu. |
| * 1. Defnyddio a chynnal a chadw offer llaw, offer pŵer cludadwy, offer neu beiriannau a chyfarpar ategol i leoli, gosod a chywasgu concrid yn unol â’r cyfarwyddiadau gweithio a roddwyd gan ddefnyddio o leiaf dri o’r dulliau gosod canlynol: * llithren * trwnc eliffant * sgip * pwmp * trên un gledren * â llaw | * Bydd dysgwyr yn gallu defnyddio offer llaw ac offer pŵer i osod concrid yn y lleoliad penodedig yn unol â’r cyfarwyddiadau gweithio. * Bydd dysgwyr yn gallu cludo concrid i’r safle gofynnol gan ddefnyddio: * pympiau * cludyddion * sgipiau * hopranau * trenau un gledren * dadlwythwyr * berfâu * bwcedi * â llaw. * Bydd dysgwyr yn gallu cynnal a chadw offer llaw a phŵer wrth osod concrid. |