Uned 324: Defnyddio unedau pŵer, offer pŵer neu beiriannau, offer neu gyfarpar cyffredin

# Canllawiau darparu

Gwybodaeth am yr uned

Nod yr uned hon yw rhoi’r sgiliau ymarferol perthnasol a’r ddealltwriaeth sydd eu hangen ar ddysgwyr ar gyfer defnyddio unedau pŵer, offer pŵer, neu beiriannau, offer neu gyfarpar cyffredin, mewn amgylchedd adeiladu a pheirianneg sifil. Mae hefyd yn ymdrin â dehongli gwybodaeth, mabwysiadu arferion gwaith diogel, iach ac amgylcheddol gyfrifol, a dewis, paratoi a defnyddio deunyddiau, cydrannau, offer a chyfarpar.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw’r gwahanol fathau o offer pŵer sydd ar gael?
* Beth yw’r eitemau gorfodol o gyfarpar diogelu personol sydd eu hangen wrth ddefnyddio offer pŵer?
* Pa mor hen ddylwn i fod i ddefnyddio offer pŵer?
* A oes angen trwydded arnaf bob amser i ddefnyddio offer pŵer?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Copson, M., Kendrick, P., Beresford, S. (2019) *Roadwork Theory & Practice*. Oxford: Routledge.

ISBN 978-0-8153-8318-5

* Chudley, R. (2020) *Chudley and Greeno’s Building Construction Handbook.* Oxford: Routledge.

ISBN 978-0-3671-3543-0

* Health and Safety Executive (HSE) (2014) *Provision and Use of Work Equipment Regulations 1998 (PUWER). Approved Code of Practice and Guidance, L22*. London: HSE Books.

ISBN 978-0-7176-6619-5

Gwefannau

* [Designing buildings | Construction plant](https://www.designingbuildings.co.uk/wiki/Construction_plant)
* [Go construct | What is construction plant and why is it important?](https://www.goconstruct.org/why-choose-construction/whats-happening-in-construction/what-is-construction-plant-and-why-is-it-important/)

Deddfwriaeth

* [GOV.UK | The Work at Height Regulations 2005](https://www.legislation.gov.uk/uksi/2005/735/contents/made)
* [GOV.UK | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK | The Provision and Use of Work Equipment Regulations 1998](https://www.legislation.gov.uk/uksi/1998/2306/contents/made)
* [GOV.UK | Health and Safety at Work etc. Act 1974](https://www.legislation.gov.uk/ukpga/1974/37/contents)
* [GOV.UK | The Control of Substances Hazardous to Health Regulations 2002](https://www.legislation.gov.uk/uksi/2002/2677/regulation/7/made)
* [GOV.UK | The Traffic Signs Regulations and General Directions 2016](https://www.legislation.gov.uk/uksi/2016/362/contents/made)
* [HSE | Homepage](https://www.hse.gov.uk/)
* [HSE | Mobile elevating work platforms (MEWPs)](https://www.hse.gov.uk/construction/safetytopics/mewp.htm)
* [HSE | Control of Vibration at Work Regulations 2005](https://www.hse.gov.uk/vibration/hav/regulations.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn deall yr amrywiaeth o adnoddau sy’n cael eu defnyddio i weithredu unedau pŵer, offer pŵer neu beiriannau, offer a chyfarpar cyffredin yn unol â manylebau lluniadau, a chyfarwyddiadau gweithredu. Bydd dysgwyr yn cael enghreifftiau o senarios nodweddiadol mewn gwaith tir, fel gweithgareddau cloddio a chywasgu. * Bydd dysgwyr yn deall y nodweddion a’r addasrwydd wrth ddewis adnoddau ar gyfer gweithredu unedau pŵer, offer pŵer neu beiriannau, offer a chyfarpar cyffredin ar gyfer prosiectau preswyl neu brosiectau peirianneg sifil mwy. Bydd dysgwyr yn ymwybodol o ystyriaethau penodol gan gynnwys y mathau o ddeunyddiau a lleoliad y gwaith sydd i’w wneud, sŵn, hyd y gwaith, gwaith sydd wedi’i amgáu. * Bydd dysgwyr yn deall sut mae gweithredu unedau pŵer, offer pŵer neu beiriannau, offer a chyfarpar cyffredin a byddant yn gallu nodi diffygion a all effeithio ar gyfanrwydd strwythurol a’r rhai sydd angen eu newid a’r rhai sy’n effeithio ar yr estheteg yn unig, eu defnydd a’u cyfyngiadau, a dewisiadau amgen cynaliadwy. * Bydd dysgwyr yn cael gweithdrefnau cychwyn a stopio cyffredinol, gan gynnwys gwiriadau cyn cychwyn a lefel tanwydd. Bydd dysgwyr yn ymwybodol o unrhyw hyfforddiant neu drwyddedau penodol sydd eu hangen ar y gweithwyr, a sut mae gwirio a yw’r holl atodiadau ar gael ac yn barod i’w defnyddio. * Bydd gan ddysgwyr y llawlyfrau perthnasol, neu’n wybod sut i gael mynediad atynt, a byddant yn ymwybodol y dylid dilyn amserlenni cynnal a chadw. * Bydd dysgwyr yn gweld ac yn gwybod am ffynonellau pŵer, gan gynnwys: * mathau o danwydd * llinellau aer * ceblau trydan * gwefrwyr. * Bydd dysgwyr yn gweld ac yn gwybod am gyfarpar gan gynnwys: * offer llaw heb bŵer * offer llaw â phŵer petrol * offer trydanol (llifiau – llif gron, llif dorri, driliau, morthwylion) * offer sy’n gweithio gyda batri * offer a yrrir gan aer * dirgrynwyr plât * platiau cywasgu/sy’n dirgrynu * driliau niwmatig * llifianyddion onglau * torwyr disg * morthwylion dymchwel/torri * driliau morthwyl * rholeri * peiriannau tyrchu * rhawiau llwytho. * Bydd dysgwyr yn gweld ac yn gwybod am ddogfennau gan gynnwys: * manylebau * lluniadau * cyfarwyddiadau gweithredu * rhestrau gwirio * datganiadau dull * asesiadau risg * systemau gweithio diogel * gwybodaeth gwneuthurwyr * Rheoliadau Rheoli Dirgrynu yn y Gwaith (Syndrom Dirgrynu Llaw a Braich (HAVS)) 2005 * gwerthoedd terfyn cysylltiad (HASAWA ac argymhellion gwneuthurwyr) * Rheoliadau Gweithio ar Uchder 2005 (WAH) * Rheoliadau Gweithrediadau Codi a Chario â Llaw 1992 * llwyfannau gwaith symudol sy’n codi (MEWPs) * Rheoliadau Darparu a Defnyddio Cyfarpar Gwaith 1998 (PUWER) * Deddf Iechyd a Diogelwch yn y Gwaith etc (HASAWA) 1974 * Rheoli Sylweddau Peryglus i Iechyd 2002 (COSHH) * Rheoliadau a Chyfarwyddiadau Cyffredinol Arwyddion Traffig (TSRGD) 2016. |
| * 1. Defnyddio adnoddau | * Bydd dysgwyr yn deall sut mae defnyddio’r adnoddau a sut mae rhoi gwybod am unrhyw broblemau sy'n gysylltiedig â'r adnoddau. * Bydd dysgwyr yn cael amrywiaeth o adnoddau i’w helpu i ddysgu. * Bydd dysgwyr yn deall pa ddeunyddiau sydd i’w defnyddio mewn lleoliadau penodol, y gweithdrefnau a’r protocolau adrodd i’w dilyn i roi gwybod am unrhyw broblemau, yn ogystal â diffygion neu bryderon ynghylch adnoddau a ddewiswyd. * Bydd dysgwyr hefyd yn gwybod sut mae dewis a defnyddio offer a chyfarpar at eu diben a sut mae cywiro neu roi gwybod am unrhyw ddiffygion. * Bydd dysgwyr yn gallu defnyddio taflenni diffygion a gwybod pa wiriadau fyddai’n cael eu gwneud gan wahanol sefydliadau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall y gweithdrefnau gweithio a ddefnyddir i ddewis y dulliau mwyaf priodol o ddefnyddio unedau pŵer, offer pŵer neu beiriannau, offer a chyfarpar cyffredin, yn unol â chyfarwyddiadau ysgrifenedig a chyfarwyddiadau ar lafar i fodloni maint/anghenion y contract. * Bydd dysgwyr yn gallu nodi’r llawlyfrau gweithredu perthnasol ar gyfer pob math o gyfarpar dan sylw, ble i ddod o hyd i’r rhain a sut i gael gafael arnynt os nad ydynt ar gael. * Bydd dysgwyr yn cael enghreifftiau o sut mae codi archebion – naill ai gan eu cwmni eu hunain neu gan gwmni llogi peiriannau – a sut mae archebu adnoddau i gyflawni tasg benodol gan ddefnyddio gweithdrefnau sefydliadol. |
| * 1. Peryglon | * Bydd dysgwyr yn gwybod ac yn gallu adnabod y peryglon sy’n gysylltiedig â gweithredu unedau pŵer, offer pŵer neu beiriannau, offer a chyfarpar cyffredin, cynnal a chadw ac adnewyddu cydrannau yn ogystal â’r dull gweithio cywir, wrth weithio mewn amgylchedd adeiladu a pheirianneg sifil. * Bydd dysgwyr yn gweld enghreifftiau o arferion gwael ac yn gallu egluro pa beryglon mae’r rhain yn eu hachosi. Bydd dysgwyr yn defnyddio gwefan yr Awdurdod Gweithredol Iechyd a Diogelwch ar gyfer materion diweddar ac unrhyw ddeddfwriaeth i’w dilyn. * Bydd pwysigrwydd gwiriadau cyn cychwyn ac ymwybyddiaeth o’r ardal gyfagos wrth weithredu cyfarpar yn cael eu pwysleisio i ddysgwyr. Bydd dysgwyr yn deall pa elfennau o’r asesiadau risg neu systemau gweithio diogel fydd yn nodi arferion gorau. * Bydd dysgwyr yn trafod ac yn nodi peryglon, gan gynnwys: * peidio â gweithio yn unol â datganiadau dull ac asesiadau risg * cloddiadau agored * symud peiriannau a chyfarpar * llithro, baglu a chwympo * gweithio yn rhywle uchel * anafiadau i’r dwylo a’r llygaid * cael eich taro gan wrthrychau sy’n disgyn. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn deall sut mae defnyddio gwybodaeth ar gyfer arferion, gweithdrefnau a sgiliau gwaith diogel ac iach sy’n ymwneud â’r dull, y broses a’r ardal waith. * Bydd dysgwyr yn gweld enghreifftiau o sefyllfaoedd nodweddiadol ac, ym mhob achos, yn gallu rhestru beth dylid ei baratoi yn gyntaf a pha gyfarpar diogelu personol (PPE) sydd ei angen ar gyfer eitemau penodol o gyfarpar. * Bydd dysgwyr yn gwybod sut mae cynllunio eu gwaith yn effeithlon o’r cyfarwyddiadau a roddwyd a sut mae cwblhau’r gwaith yn unol â’r amserlenni/manylebau y cytunwyd arnynt. Bydd dysgwyr yn deall beth i’w wneud os nad yw amserlenni y cytunwyd arnynt yn bosib. * Bydd dysgwyr yn deall pwysigrwydd cyfathrebu ymysg aelodau o’r tîm ac anghenion galwedigaethau eraill sy’n gweithio ochr yn ochr â nhw. * Bydd dysgwyr yn cael enghreifftiau o bwy allai fod yn gweithio ochr yn ochr â nhw a beth sydd angen ei weithredu, fel ardaloedd gweithio dynodedig, mesurau diogelu’r safle (e.e. rhwystrau) a sicrhau bod gan holl weithwyr y tîm PPE addas. * Bydd dysgwyr yn gweld lluniadau safle a manylebau i ddeall y dulliau cywir o ddewis y cyfarpar priodol wrth weithio mewn amgylchedd adeiladu a pheirianneg sifil. * Bydd dysgwyr yn sefydlu’r manylion gosod allan o luniadau, manylebau a chyfarwyddiadau llafar. * Bydd dysgwyr yn deall sut mae nodi problemau a sut mae rhoi gwybod amdanynt, ar ôl cael enghreifftiau o bwy y gallai fod angen iddynt gysylltu â nhw a phroblemau nodweddiadol sy’n codi. |
| * 1. Offer a chyfarpar | * Bydd dysgwyr yn deall pwysigrwydd cynnal a chadw offer a chyfarpar a gofal y gweithiwr yng nghyswllt offer llaw, offer pŵer cludadwy, unedau pŵer, peiriannau a chyfarpar ategol. Bydd dysgwyr yn cael gwybod am amserlenni cynnal a chadw a sut mae penderfynu pryd nad yw offer yn addas neu’n ddiogel mwyach. * Bydd dysgwyr yn deall gweithdrefnau fel archwiliadau cychwyn a chau, graddnodi ac amserlenni cynnal a chadw sydd wedi’u cynllunio. * Bydd dysgwyr yn gweld sut mae cynnal a chadw cyfarpar cyffredin i sicrhau ei fod yn cael ei ddefnyddio’n gywir, a sut dylid glanhau a chynnal a chadw cyfarpar, a’i ddychwelyd yn ddiogel ar ôl ei ddefnyddio. Bydd dysgwyr yn deall y dulliau o gynnal a chadw offer a chyfarpar gan gynnwys gwirio cywirdeb, glanhau cyfarpar ac amserlenni cynnal a chadw (yn unol â’r cyfarwyddiadau gweithredu). |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Gweithredu a monitro unedau pŵer, offer pŵer, neu beiriannau, offer neu gyfarpar cyffredin yn unol â’r cyfarwyddiadau gweithio a roddwyd, yn ymwneud â’r canlynol: * rhedeg yn barhaus * cau i lawr * glanhau | * Bydd dysgwyr yn gallu dangos y gallant gynllunio ar gyfer defnyddio unedau pŵer, offer pŵer neu beiriannau, offer a chyfarpar cyffredin gan ddilyn yr wybodaeth a’r canllawiau a roddwyd iddynt drwy ddefnyddio’r dogfennau perthnasol. * Bydd dysgwyr yn gallu llunio datganiad dull a rhaglen waith i gynllunio’n effeithlon ar gyfer cwblhau'r gwaith o fewn yr amserlen y cytunwyd arni. * Bydd dysgwyr yn gallu canfod a dethol gwybodaeth addas o amrywiaeth o ffynonellau i weithredu unedau pŵer, offer pŵer neu beiriannau, offer a chyfarpar cyffredin, gan gynnwys: * manylebau * lluniadau * cyfarwyddiadau gweithredu * rhestrau gwirio * datganiadau dull * asesiadau risg * systemau gweithio diogel * gwybodaeth gwneuthurwyr. * Bydd gofyn i ddysgwyr ddilyn rheoliadau’r sector wrth wneud y gwaith hwn, gan gynnwys: * Rheoliadau Gweithio ar Uchder 2005 (WAH) * Rheoliadau Gweithrediadau Codi a Chario â Llaw 1992 * llwyfannau gwaith symudol sy’n codi (MEWPs) * Rheoliadau Darparu a Defnyddio Cyfarpar Gwaith 1998 (PUWER) * Deddf Iechyd a Diogelwch yn y Gwaith etc (HASAWA) 1974 * Rheoli Sylweddau Peryglus i Iechyd 2002 (COSHH) * Rheoliadau a Chyfarwyddiadau Cyffredinol Arwyddion Traffig (TSRGD) 2016. |
| * 1. Defnyddio a chynnal a chadw unedau pŵer, offer pŵer a chyfarpar ategol | * Bydd dysgwyr yn gallu nodi a defnyddio PPE addas wrth weithredu unedau pŵer, offer pŵer neu beiriannau, offer a chyfarpar cyffredin. Bydd dysgwyr yn gweld offer a pheiriannau (naill ai go iawn, mewn llawlyfr gweithredwr neu ar-lein) i dynnu sylw at ble byddai’r wybodaeth hon yn weladwy. * Cyfarpar diogelu personol (PPE) i gynnwys: * esgidiau diogelwch * hetiau caled * siacedi llachar * gogls * menyg * masgiau llwch * cyfarpar anadlu * systemau awyru lleol sy'n gwacáu mygdarth (LEV) * Bydd dysgwyr yn gallu canfod a dethol gwybodaeth addas i sicrhau y defnyddir cyfarpar yn ddiogel wrth weithredu unedau pŵer, offer pŵer neu beiriannau, offer a chyfarpar cyffredin ategol. * Bydd dysgwyr yn sicrhau y glynir wrth lenyddiaeth cyflenwyr, MEWPs a COSHH. Bydd dysgwyr yn cael llenyddiaeth cwmni llogi sydd ar gael fel arfer pan fyddant yn cael eu llogi. * Bydd dysgwyr yn cael ymweliad safle neu senario safle ffug er mwyn gallu nodi’r arwyddion a’r mathau o rwystrau sydd eu hangen – fel y rhestrir isod – a’u gosod yn y lle cywir wrth ddefnyddio unedau pŵer, offer pŵer neu beiriannau, offer a chyfarpar cyffredin. * Mathau o rwystrau gwarchod i gynnwys: * ffensys * palisau * dalennau * rhwydi * rhwystrau i gerddwyr. * Mathau o arwyddion yn cynnwys: * gorfodol (rhaid gwisgo mygydau, masgiau, gogls, festiau llachar a hetiau caled, cerddwyr yn unig, corn sain) * rhybudd (arwyneb llithrig, cyrydol, fforch godi a pheiriannau’n gweithredu) * gwaharddiad (dim dŵr yfed, dim ysmygu, dim mynediad, sgaffaldiau heb eu gorffen, dim cyffwrdd) * rhaid i arwyddion traffig (hysbysu am waith, cau lonydd, cyfyngiadau cyflymder) gydymffurfio â Rheoliadau a Chyfarwyddiadau Cyffredinol Arwyddion Traffig (TSRGD) 2016 sydd mewn grym adeg y gwaith. * Bydd dysgwyr yn gallu adnabod, paratoi a gweithredu unedau pŵer, offer pŵer neu beiriannau, offer a chyfarpar cyffredin. * Bydd dysgwyr yn gallu cynnal a chadw’r cyfarpar mewn cyflwr da ar gyfer ei ddefnyddio yn y dyfodol. * Cyfarpar yn cynnwys: * offer llaw heb bŵer, offer llaw â phŵer petrol * offer trydanol (llifiau – llif gron, llif dorri, driliau, morthwylion) * offer sy’n gweithio gyda batri, offer a yrrir gan aer, dirgrynwyr plât * platiau cywasgu/sy’n dirgrynu, driliau niwmatig, llifanwyr onglau * torwyr disg, morthwylion dymchwel/torri, driliau morthwyl * rholeri, cloddwyr, rhawiau llwytho. |
| * 1. Dangos sgiliau dechrau, stopio, adnewyddu a rheoli’r defnydd o unedau pŵer, offer pŵer neu beiriannau, offer a chyfarpar cyffredin | * Bydd dysgwyr yn cael senarios seiliedig ar safle i nodi a dewis yr offer cywir ar gyfer y dasg ddynodedig. * Bydd dysgwyr yn gallu cychwyn a stopio unedau pŵer, offer pŵer neu beiriannau, offer a chyfarpar cyffredin yn ddiogel yn unol â chyfarwyddiadau’r gwneuthurwr.Bydd dysgwyr yn gallu adnewyddu a rheoli cyfarpar gan sicrhau cyflenwad digonol a bod darnau a gosodiadau newydd ar gael. |
| * 1. Datgymalu, glanhau a dychwelyd unedau pŵer, offer pŵer, neu beiriannau, offer neu gyfarpar cyffredin i gyflwr gweithredol diogel ar ôl cwblhau’r gwaith | * Bydd dysgwyr yn gallu golchi cyfarpar gan ddefnyddio cemegion, storio offer a chyfarpar yn ddiogel, a sicrhau bod yr ardal waith yn cael ei chadw’n lân ac yn daclus. Bydd dysgwyr yn deall pa faterion allai godi pe na bai hyn yn cael ei wneud yn gywir. * Bydd dysgwyr yn gwybod y dylid rhoi’r holl wastraff dynodedig yn y cynwysyddion cywir. Gwastraff i gynnwys: * metel * phren * seiliau caled * cemegion (tanwydd ac olew). * Bydd dysgwyr yn gallu sicrhau bod offer, peiriannau a chyfarpar cyffredin sydd â diffygion ac sydd angen eu trwsio neu eu newid yn cael eu rhoi mewn ardal gwarantin ddynodedig. * Bydd dysgwyr yn gallu cofnodi’r diffygion mewn llyfr log neu yn nogfennau’r cwmni. Bydd dysgwyr yn rhannu dogfennau wedi’u cwblhau â’i gilydd i gymharu a chyferbynnu. |