Uned 304: Cydymffurfio ag iechyd, diogelwch a lles cyffredinol yn y gweithle

# Canllawiau darparu

Gwybodaeth am yr uned

Mae’r uned hon yn ymwneud ag ymwybyddiaeth o ofynion statudol cyfredol perthnasol a chanllawiau swyddogol i gynnwys cyfrifoldebau, i’r hunan ac i eraill, sy’n ymwneud ag iechyd, diogelwch a lles yn y gweithle. Mae hefyd yn ymdrin ag ymddygiad personol a diogelwch yn y gweithle yng nghyd-destun eich galwedigaeth a'ch amgylchedd gwaith.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Am ba reoliadau y mae angen i mi wybod?
* Beth mae datganiad dull yn ei ddweud wrthyf?
* A fydd yn rhaid i mi weithio gyda deunyddiau a sylweddau peryglus?
* Sut mae adnabod asbestos?

Deilliannau dysgu

1. Deall iechyd, diogelwch a lles yn y gweithle
2. Deall sut mae adnabod peryglon
3. Deall polisïau a gweithdrefnau’r sefydliad
4. Deall sut mae rhoi trefniadau diogelwch ar waith

Adnoddau a awgrymir

Gwerslyfrau

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma.* London: Hodder Education.

ISBN 978-1-5104-5815-4

* Chudley, R. (2020) *Chudley and Greeno’s Building Construction Handbook.* Oxford:Routledge.

ISBN 978-0-3671-3543-0

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

* Jones, S., Redfern, S., Fearn, C. (2019) *The City & Guilds*

*Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

Gwefannau

* [Google search | Fire extinguishers and their uses](https://www.google.com/search?rlz=1C1CHBD_en-GBGB920GB920&source=univ&tbm=isch&q=fire+extinguishers+and+their+uses&sa=X&ved=2ahUKEwjYsa2xtY_yAhWMasAKHVN4DY0QjJkEegQIMBAC&biw=1920&bih=969)
* [Kahoot | Homepage](https://kahoot.com/)
* [People Safe | How do you report a health and safety problem at work](https://peoplesafe.co.uk/resources/blogs/how-do-you-report-a-health-safety-problem-at-work/)
* [Surrey fire | Types of fire extinguishers](https://surreyfire.co.uk/types-of-fire-extinguisher/)
* [UK Construction Skills | Apply for your CITB Test and CSCS Card](https://www.ukconstructionskills.com/?gclid=EAIaIQobChMI5bCO8_6F8gIVf0iRBR1xygXYEAAYASAAEgJzQ_D_BwE)

Deddfwriaeth

* [GOV.UK | Coronavirus (COVID‑19)](https://www.gov.uk/coronavirus)
* [HSE | COSHH](https://www.hse.gov.uk/coshh/)
* [HSE | Construction (Design and Management) Regulations 2015](https://www.hse.gov.uk/construction/cdm/2015/index.htm)
* [HSE | Construction (Design and Management) Regulations 2015. Guidance on Regulations](https://www.hse.gov.uk/pubns/books/l153.htm)
* [HSE | Construction (Design and Management) Regulations 2015 (CDM 2015)](https://www.hse.gov.uk/construction/cdm/2015/contractors.htm)
* [HSE | Construction Phase Plan (CDM 2015)](https://www.hse.gov.uk/pubns/cis80.pdf)
* [HSE | Health and Safety at Work etc Act 1974](https://www.hse.gov.uk/legislation/hswa.htm#:~:text=The%20Health%20and%20Safety%20at,and%20members%20of%20the%20public)
* [HSE | Site Rules Induction](https://www.hse.gov.uk/construction/safetytopics/site-rules-induction.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall iechyd, diogelwch a lles yn y gweithle | * 1. Beth a pham mae deddfwriaeth iechyd, diogelwch a lles yn berthnasol i’r maes galwedigaethol | * Bydd dysgwyr yn gwybod ac yn trafod y gofynion statudol a/neu ganllawiau swyddogol ar gyfer iechyd, diogelwch a lles ar gyfer yr alwedigaeth a’r man gweithio. * Bydd dysgwyr yn cydweithio ac yn trafod eu canfyddiadau eu hunain o gydymffurfio ag iechyd a diogelwch yn eu gweithle, ac yn rhannu unrhyw arferion da/drwg maen nhw wedi’u gweld. |
| * 1. Pa hysbysiadau ac arwyddion rhybudd yn ymwneud â deddfwriaeth iechyd, diogelwch a lles sy’n berthnasol i’r maes galwedigaethol a’r cyfarpar cysylltiedig | * Bydd dysgwyr yn trafod mewn timau ac yn nodi’r gwahanol hysbysiadau ac arwyddion rhybudd sy’n berthnasol i’r maes galwedigaethol. * Bydd dysgwyr yn cydweithio ac yn trafod eu profiadau o wahanol brosesau cynefino wrth ddechrau ar safleoedd newydd. * Bydd dysgwyr yn trafod yr angen i gael cerdyn Cynllun Ardystio Sgiliau Adeiladu (CSCS) cyfredol. * Bydd dysgwyr yn gwneud gwahanol fathau o gwisiau ar iechyd a diogelwch sy’n cael eu creu drwy gyfryngau fel Kahoot. |
| * 1. Sut mae cydymffurfio â mesurau rheoli a nodir drwy asesiadau risg a systemau gweithio diogel | * Bydd dysgwyr yn gwybod sut mae gweithio’n ddiogel ac yn unol â Datganiadau Dull Asesu Risg (RAMS). * Bydd dysgwyr yn cydweithio ac yn trafod eu profiadau eu hunain o RAMS yn eu gweithle. |
| * 1. Pam, pryd a sut dylid defnyddio cyfarpar rheoli iechyd a diogelwch | * Bydd dysgwyr yn gwybod sut mae adnabod cyfarpar rheoli iechyd a diogelwch priodol, gan gynnwys mesurau diogelu cyfunol, yn ôl yr egwyddorion diogelu ar gyfer defnydd galwedigaethol, mathau a phwrpas pob math, gwahanol sefyllfaoedd gwaith a’r amgylchedd gwaith cyffredinol, gan gynnwys: * Awyru Lleol sy’n Gwacau Mygdarth (LEV) * Cyfarpar Diogelu Personol (PPE) * Cyfarpar Diogelu Anadlol (RPE). * Bydd dysgwyr yn gallu cyfleu sut y cydymffurfir â’r rhain yn eu gweithle. |
| 1. Deall sut mae adnabod peryglon | * 1. Y peryglon sy’n gysylltiedig â’r amgylchedd gwaith | * Bydd dysgwyr yn nodi peryglon yn y diwydiant adeiladu ac yn cydweithio ar eu profiadau cyffredin yn y gweithle mewn cysylltiad â’r digwyddiadau hyn, gan gynnwys adnoddau, y gweithle, yr amgylchedd, sylweddau, asbestos, silica, cyfarpar, rhwystrau, storio, gwasanaethau a gweithgareddau gwaith. |
| * 1. Sut mae amgylchiadau sy’n newid yn gallu creu peryglon | * Bydd dysgwyr yn trafod sut mae nodi’r risgiau cyffredin i iechyd ac i ddiogelwch ar hyn o bryd mewn cysylltiad yn benodol â’r ddeddfwriaeth Covid-19 gyfredol, a’r effaith mae’n ei chael yn eu gweithle. * Bydd dysgwyr yn deall sut gall newidiadau mewn arferion gweithio a’r tywydd greu peryglon. |
| * 1. Y dull o roi gwybod am beryglon yn y gweithle | * Bydd dysgwyr yn ymchwilio ac yn cwblhau gwaith papur perthnasol ar gyfer rhoi gwybod am beryglon yn y gweithle, ac yn cydweithio ac yn trafod eu profiadau eu hunain yn y gweithle o’r adegau lle roedd angen rhoi gwybod am beryglon, a gweithredu arnynt. |
| 1. Deall polisïau a gweithdrefnau’r sefydliad | * 1. Beth yw polisïau a gweithdrefnau’r sefydliad ar gyfer iechyd, diogelwch a lles | * Bydd dysgwyr yn gweithio mewn grwpiau i gynhyrchu rhaglen gynefino fach ar sail eu profiadau eu hunain o ofynion sefydliadol, gan gynnwys cael neu ddod o hyd i wybodaeth, cofnodi, rhoi’r gorau i weithio, gwagio’r safle, risgiau tân a gweithdrefnau gadael diogel, ymgynghori ac adborth, cynefino, sgwrs blwch offer ac arwyddion. * Bydd dysgwyr yn gwybod sut mae delio â damweiniau ac argyfyngau sy’n gysylltiedig â’r math o waith sy’n cael ei wneud a’r amgylchedd gwaith. |
| * 1. Sut mae cymryd cyfrifoldeb gweithredol dros iechyd, diogelwch a lles | * Bydd dysgwyr yn cydweithio ac yn gweithio mewn timau i drafod sut mae cymryd cyfrifoldeb dros iechyd, diogelwch a lles, yn unol â’u hyfforddiant a’u sgiliau. |
| * 1. Sut gall gweithredoedd ac ymddygiad unigol effeithio ar eraill | * Bydd dysgwyr yn cydweithio ac yn gweithio mewn timau i drafod sut mae adnabod ymddygiad sy’n effeithio ar iechyd, diogelwch a lles, a sut mae gwybod pryd i roi’r gorau i weithio yn wyneb perygl difrifol a pherygl sydd ar fin digwydd. |
| * 1. Beth yw’r mathau o gyfarpar diffodd tân, a sut a pha bryd mae eu defnyddio | * Bydd dysgwyr yn gallu nodi’r gwahanol gyfarpar diffodd tân a’u defnydd, gan gynnwys dŵr, CO2, ewyn, powdr, hylif anweddu. * Bydd y dysgwyr yn ymchwilio ac yn cwblhau taflenni gwaith ar bob agwedd ar ddiogelwch tân, ac yn cwblhau prawf byr ar ddiffoddyddion tân, eu hadnabod a’u defnyddio. |
| 1. Deall sut mae rhoi trefniadau diogelwch ar waith | * 1. Sut mae trefniadau diogelwch yn cael eu rhoi ar waith yn y gweithle | * Bydd dysgwyr yn cydweithio, yn trafod ac yn ymchwilio i’w profiadau eu hunain yn y gweithle o ran diogelwch, fel mynediad i safleoedd, eiddo personol, y cyhoedd, offer a chyfarpar, ac yn cyfeirio’n ôl at brofiadau cynefino ar y safle. |
| 1. Derbyn cyfrifoldeb dros bolisïau a gweithdrefnau’r sefydliad a chydymffurfio â hwy er mwyn cyfrannu at iechyd, diogelwch a lles | * 1. Arddangos ymddygiad personol sy’n dangos cyfrifoldeb gweithredol dros iechyd, diogelwch a lles cyffredinol yn y gweithle | * Bydd dysgwyr yn cydweithio ac yn gweithio mewn timau i drafod sut mae ymddygiad personol sy’n dangos cyfrifoldeb gweithredol dros iechyd, diogelwch a lles cyffredinol yn y gweithle yn gallu gwella arferion gweithio’n ddiogel yn y gwaith, a chyfeirio’n ôl at eu profiadau eu hunain yn y gweithle. |
| * 1. Cydymffurfio â pholisïau a gweithdrefnau’r sefydliad sy’n ymwneud â’r canlynol; * ystyried pobl eraill * dehongli cyfarwyddiadau a roddwyd er mwyn cynnal systemau gweithio diogel * cyfrannu at drafodaethau (cynnig a rhoi adborth) * cynnal arferion gweithio o safon * cyfrannu at gynnal cyfleusterau lles yn y gweithle * storio a defnyddio cyfarpar a ddarperir i gadw pobl yn ddiogel * cael gwared ar wastraff a/neu eitemau traul | * Bydd dysgwyr yn cydweithio ac yn gweithio mewn timau i drafod sut gall y canlynol wella diogelwch yn y gwaith: * ystyried pobl eraill * dehongli cyfarwyddiadau a roddir er mwyn cynnal systemau gweithio diogel, gan gyfrannu at drafodaethau (cynnig a darparu adborth) * cynnal arferion gweithio o safon * cyfrannu at gynnal cyfleusterau lles yn y gweithle * storio a defnyddio cyfarpar a ddarperir i gadw pobl yn ddiogel * cael gwared ar wastraff a/neu eitemau traul * Bydd dysgwyr yn cyfeirio’n ôl at eu profiadau eu hunain ac at brofiadau cynefino yn y gweithle. |
| 1. Cydymffurfio â holl drefniadau diogelwch a gweithdrefnau cymeradwy’r sefydliad a’u cefnogi | * 1. Yn unol â gofynion sefydliadol o ran: * delio â damweiniau ac argyfyngau sy’n gysylltiedig â’r math o waith sy’n cael ei wneud a’r amgylchedd gwaith * dulliau o dderbyn neu ddod o hyd i wybodaeth * rhoi gwybod * rhoi’r gorau i weithio * gwagio * risgiau tân a gweithdrefnau gadael diogel * ymgynghori ac adborth | * Bydd dysgwyr yn cydweithio ac yn gweithio mewn timau i drafod sut gall y canlynol wella diogelwch yn y gwaith: * delio â damweiniau ac argyfyngau sy’n gysylltiedig â’r math o waith sy’n cael ei wneud a’r amgylchedd gwaith * dulliau o dderbyn neu ddod o hyd i wybodaeth * rhoi gwybod * rhoi'r gorau i weithio * gwagio * risgiau tân a gweithdrefnau gadael diogel * ymgynghori ac adborth. * Bydd dysgwyr yn cyfeirio’n ôl at eu profiadau eu hunain ac at brofiadau cynefino yn y gweithle. |