Uned 336: Gosod a defnyddio peiriannau torri a siapio cludadwy

# Canllawiau darparu

Gwybodaeth am yr uned

Mae’r uned hon yn ymwneud â gosod a defnyddio offer pŵer cludadwy a ddefnyddir yn y diwydiant adeiladu yn ddiogel.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut ydw i’n gwybod pa lafn llif i’w defnyddio?
* Pa reoliadau sy’n berthnasol i ddefnyddio offer pŵer?
* Beth yw ystyr HSS, TCT ac SDS?
* Sut ydw i’n gwybod beth yw foltedd offeryn pŵer?
* Sut ydw i’n gwirio bod offeryn pŵer yn ddiogel i’w ddefnyddio?
* Pryd fyddwn i’n defnyddio jig plaen cafnu?

Sylwch, er bod elfennau tebyg rhwng yr uned hon ac uned Dilyniant 217, mae cynnwys ychwanegol yng Nghanlyniad Dysgu 3, maen prawf 3.2.

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Jones, S., Redfern, S., Fearn, C. (2019) *The City & Guilds Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.   
  ISBN 978-1-5104-5813-0
* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma*. London: Hodder Education. ISBN 978-1-5104-5815-4

Gwefannau

* [BWF | Homepage](https://www.bwf.org.uk/)
* [BWF | Publications: Machine Safety Cards](https://www.bwf.org.uk/publications/machine-safety-cards/)

Deddfwriaeth

* [HSE | Woodworking: Woodwork Resources](https://www.hse.gov.uk/woodworking/publications.htm)
* [HSE | Safe use of woodworking machinery: PUWER](https://www.hse.gov.uk/pubns/books/l114.htm)
* [HSE | Publications: Supervising for safety in woodworking](https://www.hse.gov.uk/pubns/indg440.pdf)
* [HSE | Health and Safety at Work etc Act (HASAWA) 1974](https://www.hse.gov.uk/legislation/hswa.htm)
* [HSE | PUWER](https://www.hse.gov.uk/work-equipment-machinery/puwer.htm)
* [HSE | ACOPs](https://www.hse.gov.uk/legislation/legal-status.htm)
* [HSE | RIDDOR](https://www.hse.gov.uk/riddor/)
* [HSE | COSHH](https://www.hse.gov.uk/coshh/)
* [HSE | PPE](https://www.hse.gov.uk/toolbox/ppe.htm)
* [GOV.UK | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK | The Control of Noise at Work Regulations 2005](https://www.legislation.gov.uk/uksi/2005/1643/regulation/6)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn labelu diagramau o brif rannau’r peiriannau torri a siapio cludadwy a restrir isod. * Bydd dysgwyr yn cael un o’r offer a restrir i ymchwilio i’w bwrpas a’i gyfyngiadau, ac yn rhestru’r offer cysylltiedig sy’n gysylltiedig â’i ddefnydd, cyn rhannu eu canfyddiadau â’u grŵp. * Bydd dysgwyr yn gweld sut mae cywiro diffygion rheolaidd ar beiriannau torri a siapio cludadwy, o fewn terfynau eu cyfrifoldeb, gan gynnwys ar y canlynol: * llifiau: crwn, torri (gan gynnwys meitr gyfansawdd), jig bwrdd, danheddog, osgiladol (aml-offeryn), llafnau llif * offer: bachau negatif, positif a niwtral, blaen carbid-tyngsten (TCT), llafn plât (dur cyflymder uchel (HSS)), dannedd y fodfedd (TPI) * driliau: cylchog, taro sy’n troi, gyrrwr dril), HSS, TCT, system gyriant wedi’i slotio (SDS) * plaenau (llaw) * cyllyll * plaenau uniadu bisged * torwyr: llafn llif * torwyr disg: disgiau torri, llifanu, metel, carreg a diemwnt * morteisiau (cludadwy) * taradr a chynion * tewychwyr plaeniwr arwyneb cludadwy * sandwyr: orbitol, belt, disg, papurau sgraffinio graddedig * plaenau cafnu: llaw ac wedi’i wrthdroi mewn bwrdd * mathau o dorwyr: rhychog, pin sefydlog, pelres, proffil, mowldio, HSS, TCT, diemwnt amlgrisialog (PCD) * trimwyr laminiad * torwyr: rhychog, pelres. * Bydd dysgwyr yn trefnu ar ffurf siart pa gyflenwad pŵer sy’n cael ei gysylltu’n fwyaf cyffredin â’r peiriannau sydd wedi’u rhestru uchod. Mathau o gyflenwad pŵer a ddefnyddir ar gyfer y peiriannau uchod, gan gynnwys 110 V, 230 V a niwmatig. |
| * 1. Defnyddio adnoddau | * Bydd dysgwyr yn gwneud nifer o ymarferion go iawn i ddefnyddio’r peiriannau torri a siapio cludadwy a restrir yn 1.1. ac i roi gwybod am broblemau neu ddiffygion gyda pheiriannau torri a siapio cludadwy. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn gwybod sut i gael mynediad at beiriannau neu eu harchebu, a pha mor addas ydynt ar gyfer y dasg. |
| * 1. Peryglon | * Bydd dysgwyr yn creu tabl sy’n dangos y risgiau a’r peryglon sy’n gysylltiedig â’r peiriannau a restrir yn 1.1, gan gynnwys: * peryglon a risgiau sy’n gysylltiedig â defnyddio peiriannau torri (darnau’n cael eu taflu, cyswllt torri, sŵn, llwch, dirgryniadau, sioc drydanol, llithro, baglu, cwympo a mynd yn sownd, mynedfa i’r corff, treiddio’r croen (cyflenwad niwmatig/aer), adlamu, effaith strobosgopig) * sut y gellir lleihau neu oresgyn y peryglon a’r risgiau uchod * sut mae cael gafael ar wybodaeth er mwyn defnyddio peiriannau torri yn ddiogel, gan gynnwys cyfarwyddiadau gwneuthurwyr, gwefan yr Awdurdod Gweithredol Iechyd a Diogelwch, Codau Ymarfer Cymeradwy, deddfwriaeth briodol h.y. Rheoliadau Darparu a Defnyddio Cyfarpar Gwaith (PUWER). |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn cael ymarferion go iawn i ddewis a defnyddio offer cludadwy i siapio pren a chynhyrchion panel, gan ystyried y canlynol (dylid dangos pob un iddynt yn gyntaf): * marciau cyfeirio, diffygion fel troi, bwa, cwpanu, graen ar oleddf, gwaith wedi’i siapio, a maint/pwysau’r gydran * cyfarpar cefnogi darnau gwaith h.y. byrddau rholer, trestlau * defnyddio jigiau a chymhorthion i weithio’n ddiogel ac i gynhyrchu mwy nag un gydran yn gywir (jigiau wedi’u lletemu, jigiau blociau glud, byrddau cyfrwy, jigiau, blociau gwthio, ffyn gwthio, byrddau pluog) * cadw trefn a gweithio’n unol â chanllawiau diogelwch * darparu storfa dros dro o gydrannau wedi’u stacio yn ystod gwaith peiriannu * sut mae storio cydrannau gorffenedig er mwyn atal difrod * sut mae pob peiriant yn cael ei ddefnyddio i dorri, proffilio a siapio cydrannau ar gyfer cynhyrchu cydrannau gwaith coed ar y safle. |
| * 1. Offer a chyfarpar | * Bydd dysgwyr yn cael ymarferion go iawn sy’n ymdrin â’r tasgau canlynol (dylid dangos pob un iddynt yn gyntaf): * dewis offer pŵer, offer a chyfarpar priodol ar gyfer y dasg dan sylw * gosod offer pŵer a chyfarpar, a newid offer ar gyfer y dasg dan sylw * cynnal archwiliadau diogelwch cyn cychwyn * cynnal a chadw a storio offer pŵer, offer a chyfarpar * gosod a chynnal a chadw systemau awyru lleol sy’n gwacau mygdarth (LEV) * dewis y torwyr a’r coleri priodol ar gyfer jigiau plaen cafnu perchnogol, gan gynnwys jigiau grisiau, colfachau a rhigol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau mesur, marcio allan a sicrhau deunyddiau ar gyfer gweithrediadau offer pŵer | * Bydd dysgwyr yn cael tasgau sy’n manteisio i’r eithaf ar ddefnyddio’r peiriannau a restrir i gyflymu’r gwaith yn fwyaf effeithlon wrth gynhyrchu cydrannau gwaith coed ar y safle, gan gynnwys: * llifiau: crwn (llaw, gan gynnwys llif trac), torri, meitr (llif meitr gyfansawdd), mainc neu fwrdd, jig, dwyffordd (danheddog), osgiladol (aml-offeryn) * driliau * plaenau (llaw ac arwyneb cludadwy a thewychwr) * plaenau uniadu bisged * torwyr disg * morteisiau (cludadwy) * tewychwyr (ar fainc) * sandwyr (orbitol a belt) * plaenau cafnu (gan gynnwys trimiwr laminiad). * Bydd dysgwyr yn gosod ac yn defnyddio jigiau plaen cafnu perchnogol gan gynnwys jigiau clo, colfach a chownter. Hefyd, bydd dysgwyr yn gweld sut mae gwneud jigiau pwrpasol i gyflawni tasgau gwaith coed. * Bydd dysgwyr yn dewis, yn gosod yn ddiogel, yn defnyddio ac yn cynnal a chadw gwahanol fathau o offer pŵer cludadwy a chyfarpar cysylltiedig wrth gyflawni eu tasgau. |
| * 1. Gosod, defnyddio a chynnal a chadw offer pŵer, gan gynnwys defnyddio o leiaf dri o’r peiriannau torri canlynol yn unol â’r cyfarwyddiadau gweithio a roddir: * llif (o leiaf dri o'r canlynol: crwn, torri, meitr, mainc neu fwrdd, jig, dwyffordd, osgiladol) * dril * plaeniwr * plaen uniadu bisged * torrwr disg * mortais   a gosod a defnyddio o leiaf ddau o’r peiriannau siapio pŵer canlynol yn unol â’r cyfarwyddiadau gweithio a roddir:   * tewychwr * sandiwr (orbitol, belt, disg) * plaen cafnu * trimiwr laminiad |