Uned 321: Gosod plastrfwrdd yn fecanyddol a thrwy fond uniongyrchol

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gweithio diogel ac iach. Mae’n cynnwys dewis deunyddiau, cydrannau a chyfarpar, yn ogystal â pharatoi a gosod plastrfwrdd ar gefndiroedd mewnol o fframiau pren a metel a gwaith maen solet.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth mae gosod mecanyddol yn ei olygu wrth osod plastrfwrdd?
* Beth yw sêl perimedr?
* Beth yw gosod â bond uniongyrchol?
* Beth yw plastro “parge” a pham ei fod yn cael ei ddefnyddio?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

Gwefannau

* [British Gypsum | Plaster Coverage Tool](https://www.british-gypsum.com/technical-advice/plaster-coverage-tool)
* [British Gypsum | White Book](https://www.british-gypsum.com/literature/white-book)
* [CHAS | What Are RAMS Documents in Health and Safety?](https://www.chas.co.uk/help-advice/risk-management-compliance/risk-assessment-introduction/method-statement-contents/)
* [edrawsoft | Construction Gantt Chart - Key Points You Should Know](https://www.edrawsoft.com/project/construction-gantt-chart.html)
* [Google | Gantt progress chart for construction](https://www.google.com/search?rlz=1C1CHBD_en-GBGB920GB920&source=univ&tbm=isch&q=Gantt+progress+chart+for+construction&sa=X&ved=2ahUKEwjYrtD9mZfyAhUID8AKHbOGD_gQjJkEegQIChAC&biw=1920&bih=969)

Deddfwriaeth

* [HSE | Reporting a health and safety issue](https://www.hse.gov.uk/contact/concerns.htm)

* [HSE | PUWER 1998](https://www.hse.gov.uk/pubns/books/puwer.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn ymchwilio i’r gwahanol fathau o offer llaw, offer pŵer a chyfarpar sydd eu hangen i osod plastrfwrdd yn fecanyddol a drwy fond uniongyrchol. * Bydd dysgwyr yn ymchwilio i fanteision gosod plastrfwrdd safonol a phlastrfwrdd perfformiad gan ddefnyddio gosodiadau mecanyddol a glud cyfansawdd waliau sych sy’n creu bond uniongyrchol at ddibenion gosod penodol. * Bydd dysgwyr yn ymchwilio i sut mae adnabod a dewis y math a’r maint cywir o blastrfwrdd, hyd gosod sgriwiau neu gyfansoddyn wal sych ar gyfer y math o gefndir. * Bydd dysgwyr yn ymchwilio i sut mae asesu ansawdd a chyflwr deunyddiau dalen, gosodion a gludyddion a sicrhau eu bod yn addas i’w defnyddio. * Bydd dysgwyr yn cydweithio, yn trafod ac yn rhannu eu profiadau yn y gweithle o sut mae sicrhau bod deunyddiau’n cael eu storio yn unol â gwybodaeth y gwneuthurwr. * Bydd dysgwyr yn nodi deunyddiau diffygiol ac yn gwirio am ansawdd gwael a halogiad, ac yn sicrhau eu bod yn cael eu tynnu a’u rhoi i’r naill ochr. * Bydd dysgwyr yn gallu nodi nodweddion, priodoleddau, defnyddiau, cynaliadwyedd a chyfyngiadau sy’n gysylltiedig â’r adnoddau hynny, a’r diffygion sy’n gallu codi wrth ddewis yn anghywir. Mae’r mathau o adnoddau a’r wybodaeth sydd eu hangen yn cynnwys: * gwahanol fathau o blastrfwrdd perfformiad a ble a phryd y byddent yn cael eu defnyddio * gwahanol fathau o blastrau a dealltwriaeth o fesur a chysondeb * gwahanol fathau o leiniau a thrimiau, a ble a phryd i osod o amgylch ffenestri, drysau, onglau allanol a mewnol * gwahanol fathau o inswleiddio fel Kingspan a Rockwool, a sut i fodloni’r fanyleb ar gyfer gwerthoedd-U wrth ddefnyddio’r deunyddiau hyn * gwahanol fathau o osodiadau ar gyfer plastrfwrdd a gleiniau (sgriwiau wal sych, sgriwiau wal sych wedi’u coladu, styffylau ar gyfer gleiniau, gosodiadau plastrfwrdd eilaidd) * gwahanol fathau o atgyfnerthiadau, sgrimiau a dellt metel wedi’u hehangu. * Bydd dysgwyr yn deall canlyniadau defnyddio’r deunyddiau anghywir, neu ddeunyddiau yn y cyflwr anghywir. * Bydd dysgwyr yn gwybod sut mae sicrhau bod deunyddiau’n cael eu storio yn unol â gwybodaeth y gwneuthurwr ac yn deall y ffyrdd y dylid diogelu deunyddiau rhag y tywydd a lladrad. |
| * 1. Defnyddio adnoddau | * Bydd dysgwyr yn ailedrych ar waith RAMS (asesiadau risg a datganiadau dull) er mwyn gallu dewis mathau addas o ddulliau gosod a gweithdrefnau amrywiol ar gyfer cefndiroedd pren, metel a gwaith maen gan ddefnyddio gosodiadau mecanyddol a bond uniongyrchol. * Bydd dysgwyr yn ymchwilio i sut mae adnabod a rhoi gwybod am unrhyw broblemau wrth baratoi’r cefndir a gosod systemau. * Bydd dysgwyr yn cydweithio ac yn trafod sut mae nodi a rhoi gwybod am unrhyw broblemau gydag arwynebau cefndir, dulliau paratoi a chydrannau cysylltiedig, ac yn nodi’r drefn gywir ar gyfer rhoi gwybod, gan gynnwys rheolwr llinell, cleient, gwneuthurwyr ac ati. * Bydd dysgwyr yn gwybod sut mae adnabod problemau sy’n gysylltiedig â’r adnoddau a sut mae rhoi gwybod am unrhyw broblemau ynghylch y deunyddiau, cydrannau a chyfarpar o ran niferoedd, ansawdd a meintiau. * Bydd dysgwyr yn deall i bwy y dylid rhoi gwybod am y problemau er mwyn eu datrys. Mathau o gydrannau a deunyddiau: Plastrfwrdd; gleiniau a thrimiau, plastrau, atgyfnerthiadau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn cydweithio ac yn trafod eu profiadau yn y gweithle o ddewis deunyddiau ac adnoddau wrth ddehongli ac echdynnu gwybodaeth dechnegol o ffynonellau fel lluniadau, manylebau, rhestrau a gwybodaeth gwneuthurwyr i sicrhau ansawdd gwaith cyn ac wrth baratoi, cymysgu a gosod, a gosod yn fecanyddol er mwyn cyrraedd safonau gofynnol y diwydiant. * Bydd dysgwyr yn cydweithio ac yn trafod eu profiadau yn y gweithle o roi gwybod am ddiffygion ac anghywirdebau mewn dogfennau i’r person/awdurdod priodol. * Bydd dysgwyr yn deall y dogfennau sy’n cael eu defnyddio yn y diwydiant ac yn gwybod am y dulliau sy’n cael eu defnyddio i roi gwybod am broblemau. * Bydd dysgwyr yn deall y gadwyn orchymyn ac i bwy dylid rhoi gwybod am broblemau. * Bydd dysgwyr yn gwybod sut mae gweithio’n ddiogel ac yn deall y risgiau sy’n gysylltiedig â defnyddio offer llaw ac offer pŵer. Dylent gael y lefelau cywir o hyfforddiant a deall sut mae cynnal asesiadau risg a datganiadau dull gweithio’n ddiogel. * Bydd dysgwyr yn gwybod am unrhyw beryglon posibl sy’n gysylltiedig â’r adnoddau a’r dulliau gweithio. Bydd dysgwyr yn cyfeirio at COSHH ac ysgrifennu datganiad dull enghreifftiol. |
| * 1. Peryglon | * Bydd dysgwyr yn ailedrych ar RAMS blaenorol, yn cydweithio ac yn trafod i adnabod a nodi peryglon sy’n gysylltiedig â’r amserlen waith, a’r deunyddiau sy’n gysylltiedig â’r broses osod ar gyfer gosod yn fecanyddol a drwy fond uniongyrchol. * Bydd dysgwyr yn ymchwilio i sut mae cynhyrchu a dilyn Datganiadau Dull Asesu Risg (RAMS) i nodi’r cyfarpar diogelu personol cywir (PPE) a chyflawni’r gwaith yn ddiogel ac yn fedrus yn unol â deddfwriaeth iechyd a diogelwch. * Bydd dysgwyr yn cydweithio ac yn trafod eu cyfrifoldeb dros roi gwybod i’r lefel briodol o awdurdod am ddamweiniau, peryglon a damweiniau fu bron â digwydd yn y gweithle, a sefydlu’r gadwyn orchymyn gywir ar gyfer y broses hon. * Bydd dysgwyr yn deall mathau a phwrpas pob darn o gyfarpar, y sefyllfaoedd gwaith a’r amgylchedd gwaith cyffredinol y maent yn gysylltiedig â nhw, gan gynnwys: Mesurau diogelu cyfunol; Cyfarpar Diogelu Personol (PPE); Cyfarpar Diogelu Anadlol (RPE); Awyru Lleol sy’n Gwacau Mygdarth (LEV). * Bydd dysgwyr yn gwybod am y dulliau a ddefnyddir i waredu gwastraff a pham dylid gwneud hynny’n ddiogel yn unol â chyfrifoldebau amgylcheddol, gweithdrefnau sefydliadol, gwybodaeth gwneuthurwyr, rheoliadau statudol a chanllawiau swyddogol. * Bydd dysgwyr yn cael enghreifftiau o waredu ar safleoedd adeiladu go iawn ac yn gallu nodi deunyddiau sy’n anodd eu hailgylchu, a deall sut mae eu gwaredu. * Bydd dysgwyr yn gwybod sut mae ymateb i argyfyngau ac yn gwybod yr ymateb cywir i sefyllfaoedd yn unol â threfniadau’r sefydliad. * Bydd dysgwyr yn cael gwybod am ymarfer driliau tân a gweithdrefnau rhoi gwybod am ddamweiniau. * Bydd dysgwyr yn gwybod beth yw’r gweithdrefnau cywir wrth ddelio â thanau, anafiadau a gollyngiadau ar y safle. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn ymchwilio i’w cyfrifoldeb am gwblhau tasgau gwaith penodol yn unol â’r safon ofynnol a’r amserlenni a bennwyd gan raglenni gwaith a gynlluniwyd, ac yn deall hynny. * Bydd dysgwyr yn cwblhau siart Gantt i ddangos rhaglen waith ar gyfer prosiect bond uniongyrchol bach. * Bydd dysgwyr yn cydweithio, yn trafod ac yn rhannu profiadau yn y gweithle o beidio â chwrdd â therfynau amser a gynlluniwyd, a’r effeithiau dilynol a gaiff hynny ar grefftau eraill ac ar raglenni gwaith a gynlluniwyd. |
| * 1. Offer a chyfarpar | * Bydd dysgwyr yn cydweithio ac yn trafod sut mae cynnal gwiriadau ymlaen llaw ar offer llaw ac offer pŵer i sicrhau eu bod yn addas i’w defnyddio ac yn addas i’r diben wrth baratoi cefndiroedd, cymysgu plastrau a gosod drwy fond uniongyrchol ac yn fecanyddol, ac ategolion, i ffurfio arwynebau cymhleth. * Bydd dysgwyr yn ymchwilio i Reoliadau Darparu a Defnyddio Cyfarpar Gwaith (PUWER) 1998, a’u trafod. * Bydd dysgwyr yn rhannu eu profiadau yn y gweithle o sut mae defnyddio’r canlynol yn fedrus ac yn unol â’r dull gweithio, a sut mae eu storio a’u cynnal a’u cadw yn ystod ac ar ôl cwblhau tasgau gwaith a osodir: * offer llaw fel: bwrdd llaw, tryweli, brwshys, cyllyll plastrfwrdd, tapiau mesur, swrfform, llif pad, sgwaryn 90 gradd, ac ati * offer pŵer fel: gwn sgriwio di-wifr, gwn sgriwio wedi’i goladu, cymysgydd padl * cyfarpar mynediad fel: hop yps, ysgolion, podiau, sgaffald tŵr, sgaffald tŵr symudol, lifft siswrn a llwyfannau gwaith symudol sy’n codi. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn effeithlon ac yn unol â'r fanyleb ofynnol | * 1. Dangos sgiliau gwaith i fesur, marcio, torri, gosod, ffitio, gorffen, lleoli a sicrhau | * Bydd dysgwyr yn cymryd rhan mewn gweithgareddau gweithdy sy’n ymwneud â chywirdeb gosod, gosod allan, mesur a marcio allan gwahanol ddefnyddiau bond uniongyrchol a mecanyddol, a gosod systemau leinio sych. * Bydd dysgwyr yn cydweithio, yn trafod ac yn rhannu profiadau yn y gweithle o osod allan a ffitio ar gyfer gosod systemau bond uniongyrchol a mecanyddol. * Bydd y dysgwyr yn ymchwilio i’r holl systemau plastrfwrdd modern, amrywiol a bond uniongyrchol, a’u trafod. * Bydd dysgwyr yn ymchwilio ac yn trafod nodweddion allweddol ffitio a gosod leinin sych wrth drosglwyddo dimensiynau wrth fesur, torri, rhathellu a gosod plastrfwrdd ymlaen llaw ar: * waliau a nenfydau plaen * waliau a nenfydau gydag agoriadau * waliau grisiau * waliau â chilfachau pier * trawstiau a phieri annibynnol, gan gynnwys torri allan lleoliad gwasanaethau, gwasanaethau trydanol a mecanyddol, a socedi. * Bydd y dysgwyr yn trafod ac yn cydweithio o ran eu profiadau yn y gweithle o asesu a chynnal gwiriadau ymlaen llaw i gefndiroedd pren a metel ar gyfer canoli stydiau a distiau’n gywir a gwir allu i leinio arwyneb cefndir. * Bydd dysgwyr yn gallu gwirio cefndiroedd gwaith maen am gryfder, cyflwr a pha mor syth ydynt ar gyfer gosod allan ganllawiau gosod ar gyfer adlyn wal sych. |
| * 1. Defnyddio a chynnal a chadw offer llaw, offer pŵer cludadwy a chyfarpar ategol i osod plastrfwrdd yn unol â’r cyfarwyddiadau gweithio a roddwyd; cladin ar bren a/neu fetel a gwaith maen gan ffurfio agoriadau gyda chiliau | * Bydd dysgwyr yn cymryd rhan mewn gweithgareddau gweithdy wrth wneud y canlynol: * defnyddio a chynnal a chadw offer llaw, offer pŵer cludadwy a chyfarpar ategol i baratoi arwynebau cefndir * cymysgu a gosod bond uniongyrchol * mesur, torri a gosod plastrfwrdd yn fecanyddol. * Bydd dysgwyr yn ymchwilio, yn cydweithio, yn trafod ac yn rhannu profiadau yn y gweithle o ddefnyddio rhai o’r gweithdrefnau canlynol: * cynhyrchu onglau sgwâr mewn agoriadau * torri a gosod pennau * silffoedd, ciliau ac onglau sblae * lleoli a ffitio gleiniau. * Bydd dysgwyr yn ymchwilio, yn cydweithio, yn trafod ac yn rhannu profiadau yn y gweithle o osod ar arwynebau fel: * pren * metel * gwaith maen. * Bydd dysgwyr yn ymchwilio i wahanol fathau o fyrddau perfformiad a lle maen nhw’n addas i’w defnyddio. |