Uned 307: Codi cladin gwaith maen

# Canllawiau darparu

Gwybodaeth am yr uned

Mae’r uned hon yn ymwneud â pharatoi a chodi gwaith brics a gwaith blociau a/neu strwythurau o ddeunyddiau lleol, gan gynnwys bwâu, cromliniau, simneiau, ar oleddf a nodweddion addurnol.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Ble fydda i’n defnyddio cladin gwaith maen?
* Sut mae wal yn uno â chladin?
* Pa fathau o gefndir sy’n cael eu defnyddio ar gyfer cladin gwaith maen?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Jones, M. (2019) *The City & Guilds Textbook: Bricklaying for the Level 2 Technical Certificate & Level 3 Advanced Technical Diploma (7905), Level 2 & 3 Diploma (6705) and Level 2 Apprenticeship (9077)*. London: Hodder Education.

ISBN 978-1-5104-5814-7

* [Merronbrook | Timber frame construction. A useful pocket site guide](https://www.merronbrook.co.uk/wp-content/uploads/2020/10/timberframepocketguide-aug2016.pdf)

Gwefannau

* [Self-Build | Cladding a Timber Frame Home](https://www.self-build.co.uk/timber-frame-cladding-options/)
* [Timber Focus | Cladding for timber frame buildings](https://www.timberfocus.com/cladding-for-timber-frame-buildings/)
* [TRADA | Cladding for timber frame buildings](https://www.trada.co.uk/publications/wood-information-sheets/cladding-for-timber-frame-buildings)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn gwybod sut mae dewis adnoddau o’r ansawdd a’r maint cywir sy’n addas ar gyfer y dasg benodol o godi strwythurau gwaith maen. * Bydd dysgwyr yn gallu nodi nodweddion, priodoleddau, defnyddiau, cynaliadwyedd a chyfyngiadau sy’n gysylltiedig â’r adnoddau hynny, a’r diffygion sy’n gallu codi wrth ddewis yn anghywir. Mae’r mathau o adnoddau a’r wybodaeth sydd eu hangen yn cynnwys: * y defnydd o’r gwahanol fathau o frics * deall y mathau o flociau a’r gwaith maen nhw’n cael eu defnyddio ar ei gyfer * morteri – deall dulliau mesur a chysondeb y gymysgedd * bydd dysgwyr yn ymwybodol o’r mathau o fframiau ffenestri a drysau sydd ar gael a’r dulliau gosod ar gyfer pob un, yn ystod ac ar ôl y gwaith adeiladu * y defnydd o fathau o ddeunydd inswleiddio llenwad llawn, llenwad rhannol ac ôl-osod * rhwystrau atal lleithder – gwybod sut i ddefnyddio DPC, DPC fertigol, pilenni a rhwystrau * deall y rhesymau dros ddefnyddio rhwystrau radon a’r ffordd maen nhw’n cael eu gosod * deall pwrpas systemau mantellu a sut i’w defnyddio * bydd dysgwyr yn ymwybodol o’r gwahanol fathau o linteli, gan gynnwys soled, concrit a dur, isafsymiau cynnal * gwybod am y mathau o osodiadau gan gynnwys cychwynwyr waliau a chlipiau cadw * gwybod am y mathau o glymau a’u defnydd * hambyrddau – deall y safleoedd a’r pwrpasau * deall defnyddiau a safleoedd onglau cynnal * gwybod am fathau o systemau soffitiau a’u defnydd. * Bydd dysgwyr yn gwybod sut mae sicrhau bod deunyddiau’n cael eu storio yn unol â gwybodaeth y gwneuthurwr. Deall y ffyrdd y dylid diogelu deunyddiau rhag y tywydd a lladrad. * Bydd dysgwyr yn gallu nodi deunyddiau diffygiol, gan gynnwys ategolion, am ansawdd a chyflwr gwael a halogiad, ac yn sicrhau eu bod yn cael eu tynnu a’u rhoi i’r naill ochr. * Bydd dysgwyr yn deall canlyniadau defnyddio’r deunyddiau anghywir, neu ddeunyddiau yn y cyflwr anghywir. |
| * 1. Defnyddio adnoddau | * Bydd dysgwyr yn gwybod sut mae nodi adnoddau addas ar gyfer y dasg dan sylw ac yn gwybod sut mae eu defnyddio’n gywir. * Bydd dysgwyr yn gwybod sut mae adnabod problemau sy’n gysylltiedig â’r adnoddau a sut mae rhoi gwybod am unrhyw broblemau ynghylch y deunyddiau, cydrannau a chyfarpar o ran niferoedd, ansawdd a meintiau. Bydd dysgwyr yn deall i bwy y dylid rhoi gwybod am y problemau er mwyn eu datrys. * Cydrannau a deunyddiau i gynnwys: * gosodiadau cydrannau * offer a chyfarpar * brics * blociau * morteri * fframiau * inswleiddiad * rhwystrau atal lleithder * argaenau brics * systemau mantellu * caewyr ceudodau * toriadau tân * linteli * gosodiadau a chlymau. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn deall y gweithdrefnau sefydliadol sy’n cael eu rhoi ar waith a sut maen nhw’n cael eu defnyddio i’w helpu i nodi adnoddau addas i wneud y gwaith. * Bydd dysgwyr yn deall y dogfennau sy’n cael eu defnyddio yn y diwydiant ac yn gwybod am y dulliau sy’n cael eu defnyddio i roi gwybod am broblemau. * Bydd dysgwyr yn gwybod beth yw eu cyfrifoldeb a therfynau eu hawdurdod eu hunain wrth ystyried cywiro problemau. Bydd dysgwyr yn deall y gadwyn orchymyn ac i bwy dylid rhoi gwybod am broblemau. * Bydd dysgwyr yn gwybod i bwy yn y tîm y dylent roi gwybod am anghysondebau a chamgymeriadau. * Bydd dysgwyr yn gwybod sut mae gweithio’n ddiogel ac yn deall y risgiau sy’n gysylltiedig â defnyddio offer llaw ac offer pŵer. Dylent gael y lefelau cywir o hyfforddiant a deall sut mae cynnal asesiadau risg a datganiadau dull gweithio’n ddiogel. * Bydd dysgwyr yn gwybod am unrhyw beryglon posibl sy’n gysylltiedig â’r adnoddau a’r dulliau gweithio. Bydd dysgwyr yn cyfeirio at COSHH ac ysgrifennu datganiad dull enghreifftiol. |
| * 1. Peryglon | * Bydd dysgwyr yn gwybod sut mae adnabod peryglon o’r asesiad risg ac yn gallu defnyddio datganiad dull ar gyfer arferion gweithio diogel. * Bydd dysgwyr yn gallu defnyddio gwybodaeth dechnegol gweithgynhyrchwyr a manylebau neu gydrannau, ac yn sicrhau bod deunyddiau’n cael eu dewis a’u defnyddio’n ddiogel. * Bydd dysgwyr yn deall mathau a phwrpas pob darn o gyfarpar, y sefyllfaoedd gwaith a’r amgylchedd gwaith cyffredinol y maent yn gysylltiedig â nhw, gan gynnwys: * mesurau diogelu cyfunol * cyfarpar diogelu personol * cyfarpar diogelu anadlol (RPE) * systemau awyru lleol sy'n gwacáu mygdarth (LEV) * Bydd dysgwyr yn gwybod am y dulliau a ddefnyddir i waredu gwastraff a pham dylid gwneud hynny’n ddiogel yn unol â chyfrifoldebau amgylcheddol, gweithdrefnau sefydliadol, gwybodaeth gwneuthurwyr, rheoliadau statudol a chanllawiau swyddogol. * Bydd dysgwyr yn cael enghreifftiau o waredu ar safleoedd adeiladu go iawn ac yn gallu nodi deunyddiau sy’n anodd eu hailgylchu, a deall sut mae eu gwaredu. * Bydd dysgwyr yn gwybod sut mae ymateb i argyfyngau ac yn gwybod yr ymateb cywir i sefyllfaoedd yn unol â threfniadau’r sefydliad. Bydd dysgwyr yn cael gwybod am ymarfer driliau tân a gweithdrefnau rhoi gwybod am ddamweiniau. * Bydd dysgwyr yn gwybod beth yw’r gweithdrefnau cywir wrth ddelio â thanau, anafiadau a gollyngiadau ar y safle. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn cynnal ymarferion gosod allan ymarferol i ddysgu sut mae sicrhau arferion gwaith diogel ac iach, a deall y gweithdrefnau a’r sgiliau sy’n gysylltiedig â’r dull/maes gwaith a’r deunyddiau sy’n cael eu defnyddio i wneud y canlynol: * mesur * marcio allan * gosod * lleoli * plymio * lefelu * ffitio * gosod a sicrhau mewn perthynas â chodi cladin gwaith maen. |
| * 1. Offer a chyfarpar | * Bydd dysgwyr yn gwybod pa mor bwysig yw glanhau a chynnal a chadw offer a chyfarpar sy’n ymwneud â chodi strwythurau gwaith maen, a’r dulliau o wneud hynny. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i fesur, gwirio, marcio allan, lleoli, gosod a sicrhau | * Bydd dysgwyr yn gallu gosod cladin gwaith maen ac yn gallu ffurfio agoriadau, a rhoi amrywiaeth o orffeniadau uniadau ar amrywiaeth o strwythurau gan ddefnyddio cydrannau a thechnegau. Er mwyn gwneud hyn, dylent: * gael enghreifftiau o ddefnyddio argaenau brics a sut mae eu gosod * cael enghreifftiau o ble mae uniadau symud yn cael eu defnyddio * deall pwysigrwydd adeiladu glân a chywir wrth ffurfio a chynnal cyfanrwydd ceudodau, a dulliau o gynnal ceudodau glân * deall sut mae gosod a chynnal cyfanrwydd rhwystrau tân, a chael enghreifftiau o ble maen nhw’n cael eu gosod * deall sut mae ffurfio gorffeniadau uniadau a deall y gwahaniaeth rhwng pwyntio ac uniadu. * deall sut mae ffurfio agoriadau gan gynnwys y dulliau o gynnal agoriadau a defnyddio ffyn pinsio a fframiau dros dro * deall y dulliau defnyddio a’r dulliau gosod ar gyfer gosod ac integreiddio systemau soffitiau brics * deall sut mae gosod onglau cynnal gwaith maen, gan gynnwys pam eu bod yn cael eu defnyddio a’u safleoedd defnyddio * deall y mathau, y defnydd a’r dulliau gosod ar gyfer gosod rhwystrau atal lleithder, systemau mantellu a hambyrddau ceudod * deall y rhesymau dros ddefnyddio a’r dulliau gosod wrth ffurfio a gosod fentiau a thyllau diferu yn y safle cywir * gwybod y rhesymau dros osod yn ddiogel ac yn gywir wrth ddefnyddio deunyddiau gosod bond a thâp * deall y defnydd a’r rhesymau dros ddefnyddio wrth osod pyst gwynt. * Deunyddiau i gynnwys: * ystod lawn o fathau o frics * brics pwrpasol – sicrhau bod dysgwyr yn deall y dulliau gweithgynhyrchu * blociau soled * cerrig naturiol a’u categorïau: gwaddodol, igneaidd a metamorffig * cerrig wedi’u hail-lunio – dylai dysgwyr ddeall y mathau sydd ar gael a’r dulliau gweithgynhyrchu. |
| * 1. Defnyddio a chynnal a chadw offer llaw ac offer pŵer, a chyfarpar i godi cladin o frics a blociau a/neu ddeunyddiau lleol yn unol â’r cyfarwyddiadau gweithio a roddwyd, gan gynnwys ffurfio agoriadau a gorffeniadau uniadau, ar gyfer o leiaf un o’r strwythurau canlynol: * ffrâm bren a godwyd ymlaen llaw * concrid a godwyd ymlaen llaw * dur a godwyd ymlaen llaw * strwythur gwaith maen presennol. | * Bydd dysgwyr yn gallu defnyddio a chynnal a chadw offer llaw, offer pŵer, a chyfarpar i wneud y gwaith codi cladin o frics a blociau a/neu ddeunyddiau lleol yn unol â’r cyfarwyddiadau gweithio a roddwyd, gan gynnwys ffurfio agoriadau a gorffeniadau uniadau, ar gyfer o leiaf un o’r strwythurau canlynol: * ffrâm bren a godwyd ymlaen llaw * concrid a godwyd ymlaen llaw * dur a godwyd ymlaen llaw * strwythur gwaith maen presennol. * Bydd dysgwyr yn deall yr offer a’r cyfarpar a ddefnyddir i adeiladu gwahanol fathau o gladin. |