Uned 313: Cynhyrchu manylion amlinellu ar gyfer cynhyrchion pwrpasol

# Canllawiau darparu

Gwybodaeth am yr uned

Mae’r uned hon yn ymwneud â gosod allan manylion ar gyfer cynhyrchion gwaith coed pwrpasol plaen a chylchol.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Pa geometreg sylfaenol sydd ei hangen i osod allan y llinellau uniadu sydd eu hangen wrth osod allan ffrâm drws pen eliptig?
* Pa drefniadau uniadu arbennig sydd eu hangen wrth osod a marcio allan ar gyfer pâr o ddrysau cromlin ar gynllun?
* Pa wybodaeth sydd angen i mi ei rhoi i gontractwr argaenu i sicrhau y bydd y fanyleb yn cael ei bodloni?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfrau

* Jones, S., Redfern, S., Fearn, C. (2019) *The City & Guilds*

*Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma*. London: Hodder Education.

ISBN 978-1-5104-5815-4

Safonau Prydeinig

* BS 459:1988 *Specification for matchboarded wooden door leaves for external use*.
* BS 476-7:1997 *Fire tests on building materials and structures. Method of test to determine the classification of the surface spread of flame of products*.
* BS 476-31.1:1983 *Fire tests on building materials and structures. Methods for measuring smoke penetration through doorsets and shutter assemblies. Method of measurement under ambient temperature conditions*.
* BS EN ISO 585:1999 *Plastics. Unplasticized cellulose acetate. Determination of moisture content*.
* BS: 644:2012 *Timber windows and doorsets. Fully finished factory-assembled windows and doorsets of various types. Specification*.
* BS EN 942:2007 *Timber in joinery. General requirements*.
* BS 1186-3:1990 *Timber for and workmanship in joinery. Specification for wood trim and its fixing*.
* BS 1192:2000 *Doors. Classification of strength requirements*.
* BS EN ISO 9001:2000 *Quality systems. Model for quality assurance in design, development, production, installation and servicing*.

Gwefannau

* [CADW | Conservation Principles in Action](https://cadw.gov.wales/advice-support/conservation-principles/conservation-principles-action)
* [BWF | Homepage](https://www.bwf.org.uk/)
* [TRADA | Publications](https://www.trada.co.uk/publications/)
* [TRADA | Lists of British Standards June 2021](https://www.trada.co.uk/publications/british-standards-lists/list-of-british-standards-june-2021/)
* [BRE | Certification and Listings](https://www.bregroup.com/services/certification-and-listings/)
* [HSE | Construction dust: Cutting and Sanding Wood](https://www.hse.gov.uk/construction/healthrisks/hazardous-substances/cutting-and-sanding-wood.htm)
* [James Latham | Products](https://www.lathamtimber.co.uk/products?utm_medium=organic&utm_source=bing)

Deddfwriaeth

* [GOV.UK | The Building Regulations 2010 (as appropriate to joinery products)](https://www.legislation.gov.uk/uksi/2010/2214/contents/made)
* [HSE | Health and Safety at Work etc Act (HASAWA) 1974](https://www.hse.gov.uk/legislation/hswa.htm)
* [HSE | PUWER](https://www.hse.gov.uk/work-equipment-machinery/puwer.htm)
* [HSE | ACOPs](https://www.hse.gov.uk/legislation/legal-status.htm)
* [HSE | RIDDOR](https://www.hse.gov.uk/riddor/)
* [HSE | COSHH](https://www.hse.gov.uk/coshh/)
* [HSE | PPE](https://www.hse.gov.uk/toolbox/ppe.htm)
* [GOV.UK | The Manual Handling Operations Regulations 1992](https://www.legislation.gov.uk/uksi/1992/2793/made)
* [GOV.UK | The Control of Noise at Work Regulations 2005](https://www.legislation.gov.uk/uksi/2005/1643/made#:~:text=SCHEDULE%203%20Revocations%20%20%20%20Regulations%20revoked,2%20Part%20IX%20%202%20more%20rows%20)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Dylai’r dysgwyr weithio mewn parau a chreu taflen wybodaeth wedi’i gair-brosesu sy’n nodi’r offer a’r cyfarpar lluniadu sydd eu hangen i osod allan cynhyrchion gwaith coed allan gan ddefnyddio dulliau a dynnwyd â llaw. Pan fydd wedi’i gwblhau, gellir ei gymharu â gwaith parau eraill a chynhyrchu dogfen grynhoi gyda’r holl offer wedi’u cynnwys. * Bydd dysgwyr yn gwybod beth yw terfynau eu cyfrifoldeb a gyda phwy y mae angen iddynt gyfathrebu pan fydd problemau’n cael eu nodi. * Gellir rhoi nifer o senarios i ddysgwyr a’r dasg o bennu pa fesuriadau sydd eu hangen ar gyfer gweithgynhyrchu cywir, a lle mae modd cael gafael ar y rhain * Bydd dysgwyr yn gwybod am nodweddion ac addasrwydd adnoddau wrth eu dewis i weithgynhyrchu cynhyrchion pwrpasol. * Dylai dysgwyr adolygu (ac ychwanegu ato lle bo’n bosib) y tabl a gynhyrchwyd fel rhan o uned 311 1.1 sy’n asesu ansawdd yr adnoddau gan gynnwys graddio pren at ddefnydd penodol pan fydd ymddangosiad, cryfder a gwydnwch yn bwysig ar gyfer y pren a chynhyrchion wedi’u gweithgynhyrchu canlynol: * pren cochwydd a phren gwyn Ewropeaidd * Ffynidwydden Douglas * pinwydden Oregon * derwen Ewropeaidd ac Americanaidd * ffawydden (wedi’i stemio a heb ei stemio) * onnen * pren collen Ffrengig * poplysen * pren cedrwydd * Iroco * meranti * sapele * utile * idigbo * pren ceirios * masarnen * sycamorwydden * accoya * pren thermo a phren meddal arall wedi’i asetylu/ei drin â gwres * pren haenog * bwrdd ffibr * byrddau laminedig * gwydr (gwydro sengl, dwbl, triphlyg ac eilaidd) * metel (alwminiwm, copr, dur galfanedig, a dur gwrthstaen) * ffabrigau (ratan) * argaenau (byrddau wedi’u gweithgynhyrchu cyn argaenu, sapele, derwen, onnen, pren collen Ffrengig, masarn, ffawydden) * laminiad: laminiad plastig addurnol, laminiad pwysedd uchel. * Dylai dysgwyr adolygu canfyddiadau’r dasg a osodwyd yn Uned 311 1.1 lle cawsant amrywiaeth o fyrddau pren gyda’r diffygion canlynol a gofynnwyd iddynt eu nodi. Yn ogystal, dylai dysgwyr ymchwilio i sut mae’r nam hwn wedi digwydd a beth gellir ei wneud i liniaru’r nam a datgan sut gellir ei ddileu yn ystod y broses dewis a pheiriannu, yn enwedig mewn perthynas â chynhyrchu gwaith coed wedi’i siapio. * Gallai’r diffygion gynnwys: * clymau * camdroad * bwa * cwpanu * graen ar oleddf * holltau calon, cwpan, seren, taran * crofennu * holltau pen * ymyl di-lif. |
| * 1. Defnyddio adnoddau | * Gall dysgwyr gael lluniadau pensaer o amrywiaeth o gynhyrchion gwaith coed (o’r math a restrir yn 3.1 isod) a’r dasg o bennu’r gofynion (cyffredinol (O/A)), uchder, lled a dyfnder, adrannau, gweddluniau a chynlluniau lle bo angen. Dylent hefyd asesu a yw llinellau torri/ychwanegu yn briodol, pa broffiliau adrannau sydd eu hangen, a pha rai o’r dogfennau cynhyrchu canlynol fydd eu hangen, gan gynnwys: * rhestrau torri * cynlluniau torri * nwyddau haearn * rhestrau gwydr ac argaen, a ffurflenni archeb. * Mewn grwpiau, dylai dysgwyr drafod pa rai o’r cynhyrchion gwaith coed uchod (o’r dasg flaenorol) a fydd yn elwa o ddefnyddio llinellau torri a sut mae’r gwaith gosod allan ar gyfer cynhyrchion gwaith coed sydd â nodweddion crwm yn amrywio o waith syth. Dylid rhannu canfyddiadau pob grŵp a’u trafod gyda’u tiwtor. |
| * 1. Gweithdrefnau’r sefydliad ar gyfer dewis adnoddau | * Dylai dysgwyr ymchwilio i’r amrywiaeth o luniadau pensaernïol, gan gynnwys lluniadau cysyniadol/brasluniau cynllun bloc, lluniadau cydosod, lluniadau cydrannau, gweddluniau a chynlluniau llawr y gallai fod eu hangen i osod allan cynhyrchion gwaith coed. |
| * 1. Peryglon | * Dylai dysgwyr gwblhau asesiadau risg ar gyfer gosod allan dau o’r cynhyrchion gwaith coed sy’n ofynnol yn y dasg flaenorol (1.2). Rhaid i un dasg gynnwys arolwg safle. |
| 1. Deall sut mae gweithio yn unol â manyleb contract | * 1. Dulliau gweithio | * Dylai dysgwyr gael y dasg o labelu’r cydrannau ar luniad y pensaer a roddwyd ar gyfer y dasg a nodir yn 1.2. * Dylai’r tasgau uchod gynnwys cydrannau gyda’r siapiau geometrig canlynol:   + gothig, gwir elipsau ac elipsau ffug, cylchrannol, cylchol, polygonaidd   + datblygiadau arwyneb silindrau, prismau a chonau   + datblygiad llinynnau torchedig   + cribin i lefelu a chribin i gribinio canllawiau   + sgroliau   + cylch ar gylch. * Bydd dysgwyr yn gwybod am y canlynol: * sut ac i bwy y dylid rhoi gwybod am broblemau a lle gellir cael gwybodaeth ar gyfer ymholiadau * sut mae llunio dogfennau ategol ar gyfer archebu adnoddau i gynhyrchu cynhyrchion gwaith coed. |
| * 1. Offer a chyfarpar | * Dylai’r dysgwyr adolygu’r dasg gysylltiedig a osodwyd yn 1.1 mewn parau a’i diwygio neu ychwanegu ati yn ôl yr angen. Yna dylent rannu â’r grŵp i gynhyrchu dogfen ddiwygiedig a rennir sy’n cynnwys o leiaf pob un o’r canlynol: * bwrdd gosod allan/rhoden * paralacs byrddau lluniadu a mathau o sgwaryn T * rhedwr llinell/llinell/mesurydd panel * sgwaryn cyfunol * tapiau a phrennau mesur * papur gosod allan, manylion a dargopïo * pensiliau, (troi, awtomatig a thraddodiadol gan gynnwys graddau) * sgwarynnau (45, 30/60 a rhai y gellir eu haddasu) * cwmpawd * rhanwyr * pennau hirgylchwyr. * Dylai dysgwyr gael y dasg o gynnal a chadw cyfarpar gosod allan mewn lleoliad gweithdy (rhoi min ar bensiliau, cyfarpar mesur, a lluniadu yn cael eu cadw’n lân a’u gwirio o bryd i’w gilydd i sicrhau cywirdeb) i wneud yn siŵr bod manylion gosod allan cywir yn cael eu cynhyrchu ar gyfer cynhyrchion gwaith coed. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i fesur, marcio allan a lluniadu | * Dylai’r dysgwyr osod yr eitemau gwaith coed fel y’u rhoddir ar gyfer y dasg a osodwyd yn 1.2, a fydd yn cynnwys y canlynol: * setiau drysau (gan gynnwys agor tuag at y tu mewn a’r tu allan, garej, llawr, cyntedd, cyfuniad, gweithrediad sengl a dwbl, cromlin ar weddlun, cromlin ar gynllun, cylch ar gylch (crymedd dwbl) gydag ystlysbyst cyfochrog a rheiddiol) * drysau ysgafellog, ysgafellog a chleddyfog, ysgafellog a chleddyfog mewn ffrâm, wedi’u panelu, wedi’u gwydro, tân, diogelu rhag sŵn, gwastad, ymylon sengl a dwbl, cromlin ar gynllun * ffenestri casment a ffrâm flwch traddodiadol a pherfformiad uchel * unedau a/neu ffitiadau cegin, ymolchi, gosodedig, llyfrgell, eglwysig * paneli dado, ffris ac uchder llawn (wedi’u paneli a gwastad) a chasinau rheiddiadur * manylion a symiau uniadu mewnol ac allanol ar gyfer cladin * grisiau syth a grisiau gyda throeon (pennau grisiau a throeon) gyda llinyn caeedig, agored a thoredig * canllawiau a cholofnresi (lleddfiadau, rampiau, uniadau cymalog, gyddfau alarch a gwyddau, sgroliau llorweddol a fertigol). * Wrth gyflawni’r dasg uchod, dylai dysgwyr gael cyfle dros yr ystod o dasgau i wneud y canlynol: * cynnwys manylion gwydr, metel, ffabrigau, argaenau, laminiadau * gweithgynhyrchu cynhyrchion gwaith coed gyda nodweddion crymedd sengl a dwbl yn y mathau uchod o gynnyrch yn ôl yr angen * dewis, gosod yn ddiogel, defnyddio a chynnal a chadw gwahanol fathau o offer llaw, offer pŵer a chyfarpar cysylltiedig * dewis, trafod yn ddiogel, pentyrru a storio adnoddau gan ddefnyddio technegau codi a chario cywir. |
| * 1. Defnyddio a chynnal a chadw offer marcio a phrofi llaw, ac offer pŵer i gynhyrchu manylion gosod allan a rhestrau marcio allan a thorri ar gyfer cynhyrchion pwrpasol yn unol â’r cyfarwyddiadau gweithio a roddir ar gyfer o leiaf dri o’r canlynol: * setiau drysau * drysau * ffenestri gydag agoriadau * unedau a/neu ffitiadau * paneli a/neu gladin * grisiau (syth a gyda throeon) * canllawiau a cholofnresi * cynhyrchion saernïaeth sy’n cynnwys unrhyw un o’r canlynol: gwydr, metel, ffabrigau, argaenau, laminiad * cynhyrchion gwaith coed gyda nodweddion crymedd sengl * cynhyrchion gwaith coed gyda nodweddion crymedd dwbl |