Uned 303: Cynllunio a gwerthuso gwaith yn y maes adeiladu yng Nghymru

# Canllawiau darparu

Gwybodaeth am yr uned

Mae’r uned hon yn rhoi'r wybodaeth i’r dysgwyr a fydd yn eu galluogi i gynllunio ac i werthuso gwaith yn eu crefft. Bydd dysgwyr yn gallu cynllunio gwaith i sicrhau ei fod yn cael ei wneud yn ddiogel ac yn unol ag unrhyw safonau perthnasol yn y diwydiant; a'r meini prawf derbyn a llwyddiant sy'n berthnasol.

Bydd dysgwyr yn gallu trefnu adnoddau a chynllunio sut mae defnyddio’r adnoddau hyn a’u hamser. Bydd dysgwyr yn trefnu eu gweithgareddau gwaith eu hunain, gan ddelio â phroblemau nodweddiadol sy’n codi yn eu gwaith, a gofyn am gyngor gan eraill os bydd angen. Bydd dysgwyr yn gallu cyfleu gofynion y gwaith i gwsmeriaid, cydweithwyr ac aelodau o’r cyhoedd a chrefftau eraill.

Bydd dysgwyr yn gallu gwerthuso eu gwaith gorffenedig a pha mor effeithiol oeddent yn y camau cynllunio a pherfformio; gan nodi cryfderau a gwendidau a defnyddio ymarfer myfyriol i hwyluso gwelliant parhaus.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Sut ydw i’n sicrhau nad oes gen i lawer o wastraff wrth adeiladu tŷ?
* Ble alla i gael yr wybodaeth ddiweddaraf am faterion technegol a deunyddiau?
* Pa ffactorau y mae angen i mi eu hystyried wrth werthuso fy mherfformiad?

Deilliannau dysgu

1. Cynllunio’r gwaith sydd angen ei wneud i gwblhau’r dasg/tasgau
2. Gwerthuso’r gwaith sydd wedi’i gwblhau yn erbyn briff y dasg a’r meini prawf llwyddiant

Adnoddau a awgrymir

Gwerslyfrau

* Burdfield, M., Jones, S., Redfern, S., Fearn, C. (2020) *The City & Guilds Textbook: Site Carpentry & Architectural Joinery for the Level 3 Apprenticeship (6571), Level 3 Advanced Technical Diploma (7906) & Level 3 Diploma.* London: Hodder Education.

ISBN 978-1-5104-5815-4

* Chudley, R. (2020) *Chudley and Greeno’s Building Construction Handbook.* Oxford: Routledge. ISBN 978-0-3671-3543-0
* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

* Jones, S., Redfern, S., Fearn, C. (2019) *The City & Guilds*

*Textbook: Site Carpentry and Architectural Joinery for the Level 2 Apprenticeship (6571), Level 2 Technical Certificate (7906) & Level 2 Diploma (6706)*. London: Hodder Education.

ISBN 978-1-5104-5813-0

Gwefannau

* [BSRIA | Zero carbon targets on the construction industry](https://www.bsria.com/uk/news/article/zero-carbon-targets-on-the-construction-industry/)
* [CHAS | What Are RAMS Documents in Health and Safety?](https://www.chas.co.uk/help-advice/risk-management-compliance/risk-assessment-introduction/method-statement-contents/?gclid=EAIaIQobChMIxrWJ3_eF8gIVCAOLCh2olwirEAAYAyAAEgL3G_D_BwE)
* [Cost Engineering | 3 types of construction cost estimating](https://www.costengineering.eu/blog-article/3-types-of-construction-cost-estimating)
* [HS Direct | Free Method Statement Template](https://www.hsdirect.co.uk/free-resources/health-and-safety/what-is-a-method-statement-and-how-do-i-write-one/)
* [The Balance SMB | Learn How to Prepare a Gantt Chart for a Project](https://www.thebalancesmb.com/what-is-a-gantt-chart-844535)

Deddfwriaeth

* [HSE | Health and Safety at Work etc Act 1974](https://www.hse.gov.uk/legislation/hswa.htm#:~:text=The%20Health%20and%20Safety%20at,and%20members%20of%20the%20public)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Cynllunio’r gwaith sydd angen ei wneud i gwblhau’r dasg/tasgau | * 1. Trefnu’r adnoddau sydd eu hangen | * Bydd dysgwyr yn llunio datganiadau dull i gynnwys adnoddau ar gyfer gwahanol fathau o dasgau bach. * Bydd dysgwyr yn gallu nodi adnoddau a chynhyrchu rhestr adnoddau i adnabod mathau o adnoddau fel rhai treuliadwy (ailgyflenwadwy), fel deunyddiau ac arian, a rhai ailddefnyddiadwy, fel peiriannau, cyfarpar a phobl. * Bydd dysgwyr yn ymchwilio i dechnegau amcangyfrif gofynnol fel dadansoddol (o’r gwaelod i fyny), cymharol (o’r brig i lawr/hanesyddol), a pharametrig. * Bydd dysgwyr yn gwerthfawrogi’r ‘twndis amcangyfrif’. * Bydd dysgwyr yn gwybod sut mae trefnu’r adnoddau sydd eu hangen i gyflawni’r dasg/tasgau. * Bydd dysgwyr yn adnabod yr angen am offer, peiriannau, cyfarpar, cynhyrchion a deunyddiau, ac yn cynllunio pryd i'w defnyddio. * Bydd dysgwyr yn deall sut mae gofyn am eglurhad a chyngor pan nad yw’r adnoddau sydd eu hangen ar gael e.e. o’r canlynol: * y cwsmer/cynrychiolydd y cwsmer * gwybodaeth dechnegol gwneuthurwyr * llenyddiaeth y grefft * gweithdrefnau’r sefydliad. |
| * 1. Gosod meini prawf llwyddo ar gyfer y dasg/tasgau | * Bydd dysgwyr yn gallu nodi meini prawf llwyddiant ar gyfer prosiectau, gan gynnwys mapio cerrig milltir a gweithgareddau allweddol i nodi defnydd o ddeunyddiau ac ansawdd gorffeniadau, ac er mwyn gallu cwblhau prosiectau’n llwyddiannus. |
| * 1. Gwneud gwaith cynllunio effeithiol | * Bydd dysgwyr yn defnyddio dulliau cynllunio effeithiol i gyfrifo’r amser sydd ei angen i gwblhau tasgau’n llwyddiannus, gan gynnwys rhestr waith ac amserlennu gweithgareddau tasgau er mwyn galluogi tasgau i gael eu cwblhau i’r safon sy’n ofynnol o fewn yr amserlen a bennwyd. * Bydd dysgwyr yn gallu nodi gwahanol fathau o ddibyniaethau rhwng tasgau ac yn ystyried hyn wrth gynllunio camau'r gwaith. * Bydd dysgwyr yn gallu nodi dulliau gweithio a fydd yn gwneud y defnydd gorau o adnoddau ac yn bodloni gofynion prosiect, statudol a chytundebol, gan roi manylion y rhain mewn datganiad dull. * Bydd dysgwyr yn deall yr angen i ystyried cwmpas y gwaith yn ofalus er mwyn osgoi tanamcangyfrif yr hyn sy’n ofynnol. * Bydd dysgwyr yn cwblhau rhestr waith ar gyfer prosiectau bach gan ddefnyddio dulliau siart Gantt i gyfeirio atynt. * Bydd dysgwyr yn llunio datganiadau dull i adlewyrchu siartiau Gantt a gynhyrchwyd i alluogi cwmpas y gwaith i adlewyrchu’r rhestr waith ar y siartiau Gantt. |
| * 1. Rhesymu pam mai’r dull gweithredu sy’n cael ei gynnig yw’r un mwyaf priodol | * Bydd dysgwyr yn gallu egluro pam mai’r dull sydd wedi’i gynllunio ar gyfer tasgau yw’r un mwyaf priodol ac y bydd yn eu galluogi i gyflawni’r gofynion o ran ansawdd ac amserlen. |
| * 1. Cydnabod goblygiadau cost a gwastraff y gwaith | * Bydd dysgwyr yn cynnwys, yn eu hymchwil a’u gwaith, sut mae cynllunio’r defnydd o ddulliau gweithio i helpu i sicrhau canlyniadau di-garbon neu garbon isel, ac yn ystyriol o ddefnyddio adnoddau a gwastraff – gan ddangos tystiolaeth o ymwybyddiaeth amgylcheddol ac ariannol. * Bydd dysgwyr yn deall dulliau cynllunio, a chynllunio ar gyfer effeithlonrwydd, rheoli costau/arbedion, cyfyngu ar wastraff, cyflawni amserol, a throsglwyddo’n glir. |
| * 1. Rheoli’r risgiau sy’n gysylltiedig â chwblhau’r dasg a nodi’r camau i’w cymryd i atal risgiau rhag dod yn broblemau | * Bydd dysgwyr yn creu ac yn cwblhau dogfennau Datganiad Dull Asesu Risg (RAMS) ar gyfer prosiectau bach. * Bydd dysgwyr yn cydweithio, yn trafod ac yn cyflwyno RAMS a gynhyrchwyd i’w cyfoedion. * Bydd dysgwyr yn gallu cynllunio camau lliniaru ar gyfer problemau/materion posibl. * Bydd dysgwyr yn adnabod problemau sy’n gallu codi yn sgil y tywydd, natur y dasg, crefftau eraill, argaeledd adnoddau ac ati. * Bydd dysgwyr yn gallu asesu’r effeithiau sy’n deillio o newidiadau i’r rhaglen waith ac yn gallu rheoli risgiau (o fewn eu rheolaeth) a fyddai’n effeithio ar gwblhau’r tasgau. |
| * 1. Nodi gofynion trosglwyddo’r gwaith | * Bydd dysgwyr yn gallu cyfleu cynnydd i randdeiliaid perthnasol fel y cyflogwr/goruchwyliwr neu’r cwsmer. * Bydd dysgwyr yn cydweithio ac yn trafod dulliau o gyfathrebu’n gadarnhaol â’r holl randdeiliaid cyn, yn ystod ac ar ôl prosiect. * Bydd dysgwyr yn ymchwilio ac yn dod i ddeall adran 3 o Ddeddf Iechyd a Diogelwch yn y Gwaith etc 1974 sy’n mynnu bod busnes yn cael ei gyflawni heb roi aelodau o’r cyhoedd mewn perygl, gan gynnwys y cyhoedd a gweithwyr eraill y gallai’r gwaith a’r mesurau i reoli mynediad i’r safle effeithio arnynt. * Bydd dysgwyr yn gallu nodi’r ddogfen berthnasol (fel y bo’n briodol) sydd ei hangen ar gyfer trosglwyddo a byddant yn gallu cynllunio’r trosglwyddo, gan ddefnyddio’r wybodaeth, y dogfennau a’r dulliau cyfathrebu (a’r dulliau arddangos) priodol fel sy’n berthnasol i’r gwasanaeth crefft a ddarparwyd. |
| 1. Gwerthuso’r gwaith sydd wedi’i gwblhau yn erbyn briff y dasg a’r meini prawf llwyddiant | * 1. Adolygu pa mor briodol yw’r meini prawf llwyddo a osodwyd | * Bydd dysgwyr yn gallu gwerthuso a oedd y meini prawf llwyddiant yn cefnogi cyflawni’r dasg yn llwyddiannus ac yn effeithlon, ac yn penderfynu a wnaethant greu unrhyw rwystrau diangen. * Bydd dysgwyr yn ystyried a allai meini prawf gwahanol/ychwanegol fod wedi helpu. |
| * 1. Gwerthuso’r defnydd a’r dewis o adnoddau | * Bydd y dysgwr yn cydweithio ac yn trafod eu dewis a’u defnydd o adnoddau, pa mor briodol yw’r dewis o offer, faint o ddeunyddiau a ddewiswyd, pa mor effeithlon yw’r dewis a’r defnydd o ddeunydd. * Bydd dysgwyr yn gwerthuso’r effaith o ran cost a’r amgylchedd. |
| * 1. Gwerthuso’r allbwn gorffenedig | * Bydd dysgwyr yn cydweithio ac yn trafod ansawdd eu gwaith gorffenedig yn unol â safonau’r diwydiant a diogelwch, i ba raddau y mae’n bodloni briff y dasg a gofynion y cyflogwr/cwsmer. |
| * 1. Gwerthuso ei berfformiad ei hun | * Bydd dysgwyr yn gallu cydweithio a thrafod y gosodiad a’r gorffeniad yn gyffredinol, a myfyrio ar yr hyn y gallent fod wedi’i wneud yn wahanol i wella’u hallbwn. * Bydd dysgwyr yn gallu gwerthuso eu cryfderau a’u gwendidau eu hunain, a’r meysydd i’w gwella. * Bydd dysgwyr yn gallu cyfleu’r gwersi a ddysgwyd ganddynt yn ôl yr angen. |
| * 1. Adolygu cyflawni’r amserlenni | * Bydd dysgwyr yn cydweithio ac yn trafod y rhesymau dros unrhyw oedi, sut y gellid bod wedi osgoi’r rhain, a sut y gellid eu lliniaru yn y dyfodol. * Bydd dysgwyr yn adnabod y rhesymau dros unrhyw arbedion amser, ac yn ystyried sut gallent gymryd gwersi a ddysgwyd i ystyriaeth wrth gynllunio yn y dyfodol. |
| * 1. Gwerthuso’r broses drosglwyddo | * Bydd dysgwyr yn cydweithio ac yn trafod ansawdd ac eglurder yr wybodaeth a ddarparwyd wrth drosglwyddo, cyflawni pwrpas y trosglwyddo, a llwyddiant y dull cyfathrebu a ddewiswyd. |