Uned 323: Gosod plastr gorffen a systemau tâp ac uniadu i orffen arwynebau plastrfwrdd

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth a mabwysiadu arferion gwaith diogel, iach ac amgylcheddol gyfrifol. Mae’n cynnwys dewis a defnyddio deunyddiau, cydrannau, offer a chyfarpar a pharatoi a gosod plastr gorffen, a thâp a chyfansoddion uniadu i orffen arwynebau plastrfwrdd.

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw gosodiad tâp ac uniadu?
* Pam y defnyddir tâp ac uniadu?
* Pa fath o blastrfwrdd sydd wedi’i ddylunio ar gyfer gosodiad tâp ac uniadu?
* Pa ddeunyddiau a ddefnyddir wrth dapio ac uniadu plastrfwrdd?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

Gwefannau

* [CHAS | What are RAMS Documents in Health and Safety](https://www.chas.co.uk/help-advice/risk-management-compliance/risk-assessment-introduction/method-statement-contents/)
* [British Gypsum | The White Book](https://www.british-gypsum.com/literature/white-book)
* [Google | Gantt progress chart for construction](https://www.google.com/search?rlz=1C1CHBD_en-GBGB920GB920&source=univ&tbm=isch&q=Gantt+progress+chart+for+construction&sa=X&ved=2ahUKEwjYrtD9mZfyAhUID8AKHbOGD_gQjJkEegQIChAC&biw=1920&bih=969)
* [Edrawsoft | Construction Gantt Chart - Key Points You Should Know](https://www.edrawsoft.com/project/construction-gantt-chart.html)

Deddfwriaeth

* [HSE | Reporting a health and safety issue](https://www.hse.gov.uk/contact/concerns.htm)
* [HSE | PUWER 1998: Provision and Use of Work Equipment Regulations 1998. Open learning guidance](https://www.hse.gov.uk/pubns/books/puwer.htm)
* [HSE | PPE](https://www.hse.gov.uk/toolbox/ppe.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn ymchwilio i’r manteision a’r rhesymau dros ddefnyddio gypswm modern sydd wedi’i gymysgu ymlaen llaw ac uniadu cyfansoddion wedi’u cyfuno ymlaen llaw a’u cymysgu ymlaen llaw wrth osod a gorffen arwynebau plastrfwrdd ac ategwaith ar gyfer addurno, yn unol â manylebau, lluniadau, gwybodaeth y gwneuthurwr a rheoliadau adeiladu. * Bydd dysgwyr yn deall sut mae deunyddiau a chydrannau’n cael eu defnyddio i greu arwynebau plaen a chymhleth i ffurfio gorffeniadau amrywiol fel rhai fertigol, llorweddol, crwm, ar oleddf, trawstiau, onglau sgwâr a sblae i ffurfio arwynebau plastrfwrdd gorffenedig. * Bydd dysgwyr yn deall pwysigrwyadd atal tân a’r deunyddiau a ddefnyddir wrth osod. * Bydd dysgwyr yn cydweithio, yn trafod ac yn rhannu eu profiad a’u gwybodaeth yn y gweithle er mwyn canfod a dewis y math cywir o blastr gorffen, cyfansoddion wedi’u cyfuno a’u cymysgu ymlaen llaw, atgyfnerthiadau, selwyr, preimars, gleiniau a gosodiadau ar gyfer paratoi a defnyddio cotiau dilynol. * Bydd dysgwyr yn cydweithio, yn trafod ac yn rhannu eu profiad a’u gwybodaeth yn y gweithle er mwyn asesu ansawdd a chyflwr plastrau, cyfansoddion wedi’u cyfuno a’u cymysgu ymlaen llaw, atgyfnerthiadau, selwyr, preimars, gleiniau a gosodiadau, a sicrhau eu bod yn addas i’w defnyddio a heb ddiffygion. * Bydd dysgwyr yn cydweithio, yn trafod ac yn rhannu eu profiad ar leoliad a’u gwybodaeth i sicrhau bod deunyddiau’n cael eu storio yn unol â gwybodaeth y gwneuthurwr, a nodi deunyddiau ac ategolion o ran ansawdd a chyflwr gwael a halogiad, a sicrhau eu bod yn cael eu tynnu a’u rhoi i’r naill ochr. |
| * 1. Defnyddio adnoddau | * Bydd dysgwyr yn ailedrych ar waith RAMS (asesiad risg a datganiad dull) blaenorol er mwyn gallu dewis mathau addas o blastr, cyfansoddion wedi’u cyfuno a’u cymysgu ymlaen llaw, cydrannau, ategolion, gleiniau ac atgyfnerthiadau ar gyfer cynhyrchu cefndiroedd amrywiol fel: plastrfwrdd ar arwynebau fertigol a llorweddol. * Bydd dysgwyr yn cynhyrchu RAMS ar gyfer prosiect bach o’u dewis, gan gynnwys rhai o’r adnoddau uchod. * Bydd dysgwyr yn cydweithio ac yn trafod sut mae adnabod a rhoi gwybod am unrhyw broblemau gydag arwynebau ac ymylon cefndir, gan gynnwys mannau uniadu, dulliau paratoi a chydrannau cysylltiedig. * Bydd dysgwyr yn gwybod beth yw’r weithdrefn adrodd gywir, gan gynnwys personél sy’n gyfrifol, fel y rheolwr llinell, y cleient, y gwneuthurwyr, ac ati. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn trafod eu profiad yn y gweithle o ddewis deunyddiau a dehongli ac echdynnu ffynonellau gwybodaeth dechnegol fel lluniadau, manylebau, rhestrau a gwybodaeth gwneuthurwyr i sicrhau ansawdd cyn ac wrth baratoi, cymysgu a gosod er mwyn cyrraedd safonau gofynnol y diwydiant. * Bydd dysgwyr yn gwybod beth yw’r gweithdrefnau sefydliadol ar gyfer rhoi gwybod am ddiffygion ac anghywirdebau mewn dogfennau, ac yn gallu egluro’r gadwyn orchymyn ar gyfer y broses hon, e.e. goruchwyliwr, rheolwr llinell ac ati. |
| * 1. Peryglon | * Bydd dysgwyr yn trafod RAMS blaenorol i adnabod a nodi peryglon sy’n gysylltiedig â’r amserlen waith a’r deunyddiau sy’n gysylltiedig â’r gwaith gosod, plastro a’r broses tâp ac uniadu. * Bydd dysgwyr yn ymchwilio i sut mae cynhyrchu a dilyn datganiadau dull ac asesiadau risg i nodi'r cyfarpar diogelu personol cywir (PPE) a chyflawni’r gwaith yn ddiogel ac yn fedrus yn unol â deddfwriaeth iechyd a diogelwch. * Bydd dysgwyr yn deall eu cyfrifoldeb dros roi gwybod am ddamweiniau, peryglon a damweiniau fu bron â digwydd yn y gweithle i’r lefel briodol o awdurdod wrth baratoi a gorffen plastrfwrdd gan ddefnyddio plastrau, neu ddeunyddiau tâp ac uniadu, cydrannau ac ategolion. * Bydd dysgwyr yn cymryd rhan mewn ffug weithgaredd theori, sef adrodd am ddamwain i RIDDOR (Rheoliadau Adrodd ar Anafiadau, Clefydau a Digwyddiadau Peryglus) ac i’r Awdurdod Gweithredol Iechyd a Diogelwch. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn ymchwilio i’w cyfrifoldeb am gwblhau tasgau gwaith penodol yn unol â’r safon ofynnol a’r amserlenni a bennwyd gan raglenni gwaith a gynlluniwyd, ac yn deall hynny. * Bydd dysgwyr yn cwblhau siart Gantt i ddangos rhaglen waith ar gyfer prosiect plastro/tâp ac uniadu bach. * Bydd dysgwyr yn cydweithio, yn trafod ac yn rhannu profiad yn y gweithle o beidio â chwrdd â therfynau amser a gynlluniwyd, a’r effeithiau dilynol a gaiff hynny ar grefftau eraill ac ar raglenni gwaith a gynlluniwyd. |
| * 1. Offer a chyfarpar | * Bydd dysgwyr yn cydweithio ac yn trafod sut mae cynnal gwiriadau ymlaen llaw ar offer llaw ac offer pŵer i sicrhau eu bod yn addas i’w defnyddio ac yn addas i’r diben wrth baratoi cefndiroedd, a chymysgu plastrau a chyfansoddion wedi’u cyfuno a’u cymysgu ymlaen llaw i’w rhoi ar arwynebau fertigol a llorweddol. * Bydd dysgwyr yn ymchwilio i Reoliadau Darparu a Defnyddio Cyfarpar Gwaith (PUWER) 1998, a’u trafod. * Bydd dysgwyr yn gwybod sut mae defnyddio offer llaw, offer pŵer a chael gafael ar   gyfarpar yn fedrus, yn unol â’r dull gweithio a sut mae storio a’i gynnal a’i gadw yn ystod ac ar ôl cwblhau tasgau gwaith penodol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith i wirio, gosod a gorffen | * Bydd dysgwyr yn cymryd rhan mewn gweithgareddau gweithdy ac yn gallu gwirio’r holl arwynebau, onglau a sblae fertigol a llorweddol cymhleth a phlaen cyn defnyddio plastr gorffennu, cyfansoddion uniadu wedi’u cyfuno a’u cymysgu ymlaen llaw, asesu plastrfwrdd ar gyfer y safle cywir, ategwaith ac uniadau, atgyfnerthiadau, safle ac aliniad gleiniau, gosod treiddiadau gan gynnwys agorfeydd gwasanaethau, socedi a phibellau. * Bydd dysgwyr yn cymryd rhan mewn gweithgareddau gweithdy i adeiladu a gorffen sblae 90 gradd ac i ymarfer defnyddio patresau a thorri allan ar gyfer unrhyw socedi a phibellau angenrheidiol. * Bydd dysgwyr yn cydweithio, yn trafod ac yn rhannu profiad o blastr gorffennu, cyfansoddion wedi’u cyfuno a’u cymysgu ymlaen llaw, gan gynnwys lleoliad sgrim hunan-adlynol a gleiniau i alluogi arwyneb gorffenedig ar gyfer addurno. * Bydd dysgwyr yn gallu mesur arwynebedd wynebau a chyfrifo meintiau cywir plastrau, cyfansoddion uniadu, atgyfnerthiadau, gleiniau, preimars a selwyr, gan gynnwys lwfans ar gyfer gwastraff. * Bydd dysgwyr yn gallu nodi a dewis y math cywir o blastr gorffennu gypswm fel gorffeniad bwrdd a gorffeniad lluosog, sgrim hunan-adlynol, gosodiadau mecanyddol, gleiniau wrth osod a gorffen arwynebau plastrfwrdd. |
| * 1. Defnyddio a chynnal a chadw offer llaw, offer pŵer cludadwy a chyfarpar ategol i wirio arwyneb, cymysgu a gosod plastrau gorffen ar blastrfwrdd | * Bydd dysgwyr yn gallu defnyddio a chynnal a chadw’r gwahanol fathau o offer llaw, offer pŵer a chyfarpar mynediad i baratoi a gorffen arwynebau plastrfwrdd gan ddefnyddio gwahanol fathau o blastr a systemau uniadu wrth osod. * Bydd dysgwyr yn ymchwilio, yn cydweithio ac yn rhannu profiad yn y gweithle o ddefnyddio rhai o’r gweithdrefnau canlynol: gorffen arwynebau plastrfwrdd gan ddefnyddio plastrau gorffennu, systemau tâp ac uniadu. * Bydd dysgwyr yn gallu dewis gwahanol fathau o blastrau gorffen, mesur a chyflawni’r broses gymysgu â llaw, a dulliau mecanyddol gan ddefnyddio dril a churwr i’r cysondeb a’r swm cywir. * Bydd dysgwyr yn gallu mesur, torri a gosod sgrim hunan-adlynol a gosod gleiniau i ffurfio stopiau, uniadau sblae, cilfachau ac uniadau ehangu. * Bydd dysgwyr yn gallu rhoi plastr gan ddefnyddio dwy haen o blastr cymysg i orffen arwynebau fertigol a llorweddol cymhleth a phlaen, gan gynnwys cilfachau ac uniadau sblae. * Bydd dysgwyr yn sicrhau bod arwynebau’n lân a heb ddiffygion, gan gynnwys onglau waliau a nenfydau, fframiau, gwasanaethau a socedi, ac arwynebau ac ardaloedd gwaith cyfagos. * Bydd dysgwyr yn gallu defnyddio’r sgiliau, y technegau a’r dulliau defnyddio cywir i osod a gorffen waliau a nenfydau ac arwynebau yn unol â lluniadau, manylebau, rhestrau a ffynonellau gwybodaeth gwneuthurwyr i sicrhau bod arwynebau’n cael eu gorffen yn wastad, yn llyfn a heb ddiffygion wrth baratoi ar gyfer addurno, a’u bod yn cyrraedd safonau’r diwydiant. |
| * 1. Paratoi arwyneb, cymysgu a gosod system tâp ac uniadu ar blastrfwrdd | * Bydd dysgwyr yn ymchwilio i waith gwirio ymlaen llaw ar arwynebau ac ategwaith plastrfwrdd fertigol a llorweddol, gan gynnwys treiddio gosodiadau, lleoli gleiniau ac atgyfnerthiadau, ac yn trafod sut mae gwneud hynny. * Bydd dysgwyr yn cymryd rhan mewn gweithgareddau gweithdy i nodi pwyntiau uchel ac isel ar arwyneb, ac asesu blychau gwasanaeth a phibellau cyn unrhyw waith torri a gosod. * Bydd dysgwyr yn asesu ac yn gwirio’r gosod dilynol o ddeunydd uniadu, gan gynnwys safle tâp tyllog a thâp wedi’i atgyfnerthu neu sgrim a gleiniau hunan-adlynol ar gyfer sandio, selio a phreimio hyd at orffeniad er mwyn addurno. * Bydd dysgwyr yn ymchwilio i sut mae mesur, torri a gosod tâp tyllog, tâp wedi’i atgyfnerthu, sgrim hunan-adlynol, mesur, torri, gosod ac alinio gleiniau i ffurfio stopiau, uniadau sblae, cilfachau ac uniadau ehangu, ac yn trafod hynny. |