Uned 338: Gosod systemau leinio sych

# Canllawiau darparu

Gwybodaeth am yr uned

Mae'r uned hon yn ymwneud â dehongli gwybodaeth, mabwysiadu arferion gwaith diogel, iach ac amgylcheddol gyfrifol. Mae hefyd yn ymdrin â dewis a defnyddio deunyddiau, cydrannau, offer a chyfarpar wrth baratoi, gosod ac atgyweirio systemau leinio sych perchnogol

Gellir cyflwyno dysgwyr i’r uned hon drwy eu cymell i ofyn cwestiynau iddyn nhw eu hunain fel:

* Beth yw’r gwahaniaeth rhwng plastro solet a leinio sych bond uniongyrchol?
* Beth yw plastrfwrdd perfformiad?
* Pa fath o gefndiroedd fydda i’n dod ar eu traws mewn adeiladau?
* Pam mae rhai cefndiroedd leinio sych yn cael eu gorffen gan ddefnyddio tâp a chyfansoddion uniadu?

Deilliannau dysgu

1. Deall y broses o ddewis adnoddau
2. Deall sut mae gweithio yn unol â manyleb contract
3. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb

Adnoddau a awgrymir

Gwerslyfr

* Gashe, M., Byrne, K. (2020) *The City & Guilds Textbook: Plastering for Levels 1 and 2.* London: Hodder Education.

ISBN 978-1-3983-0647-9

Gwefannau

* [CHAS | What are RAMS Documents in Health and Safety](https://www.chas.co.uk/help-advice/risk-management-compliance/risk-assessment-introduction/method-statement-contents/)
* [British Gypsum | The White Book](https://www.british-gypsum.com/literature/white-book)

Deddfwriaeth

* [HSE | Reporting a health and safety issue](https://www.hse.gov.uk/contact/concerns.htm)

| **Deilliannau dysgu** | **Meini Prawf** | **Canllawiau darparu** |
| --- | --- | --- |
| 1. Deall y broses o ddewis adnoddau | * 1. Nodweddion yr adnoddau | * Bydd dysgwyr yn ymchwilio i fanteision a rhesymau gosod systemau mewnol ar gyfer cynhyrchu parwydydd metel wedi’u fframio, leininau a gorchuddion waliau a nenfydau, a nenfydau ffrâm gan ddefnyddio gwahanol gydrannau a gosodiadau metel i gyd-fynd â phob system. * Bydd dysgwyr yn deall sut mae system pob gwneuthurwr yn cael ei defnyddio i greu arwynebau cymhleth i ffurfio gorffeniadau amrywiol fel rhai fertigol, llorweddol, crwm, ar oleddf, onglau sgwâr a sblae ar gyfer plastrfwrdd. * Bydd dysgwyr yn rhannu eu gwybodaeth a’u profiadau yn y gweithle i nodi a dewis y math a’r maint cywir o draciau, stydiau safonol a pherfformiad, leininau a fframiau metel (furring), sianeli perimedr ac eilaidd, cysylltwyr, clipiau, bracedi, gosodiadau ac angorau ar gyfer y system a ddewiswyd. * Bydd dysgwyr yn cymryd rhan mewn gweithgareddau gweithdy i nodi gwahanol gydrannau a gosodiadau ar gyfer gwahanol sefyllfaoedd gosod, e.e. nenfydau, systemau waliau amrywiol. * Bydd dysgwyr yn cydweithio, yn trafod ac yn rhannu eu profiad a’u gwybodaeth yn y gweithle er mwyn asesu ansawdd a chyflwr deunyddiau a chydrannau, gan gynnwys ategolion ar gyfer atal tân ac inswleiddio i sicrhau eu bod yn addas i’w defnyddio ac yn bodloni’r rheoliadau adeiladu. * Bydd dysgwyr yn sicrhau bod deunyddiau’n cael eu storio yn unol â gwybodaeth y gwneuthurwr er mwyn gallu nodi deunyddiau diffygiol, gan gynnwys ategolion o ran ansawdd a chyflwr gwael a halogiad, a sicrhau eu bod yn cael eu tynnu a’u rhoi i’r naill ochr. |
| * 1. Defnyddio adnoddau | * Bydd dysgwyr yn ailedrych ar Ddatganiadau Dull Asesu Risg (RAMS) blaenorol i’w galluogi i ddewis gwahanol ddeunyddiau a chydrannau ar gyfer gosod allan a gosod palisau fframiedig, leininau a gorchuddion waliau a nenfydau, a systemau fframiau nenfwd. * Bydd dysgwyr yn cynhyrchu RAMS ar gyfer prosiect bach o’u dewis, gan gynnwys rhai o’r adnoddau uchod. * Bydd dysgwyr yn gwybod sut mae nodi a rhoi gwybod am unrhyw broblemau gydag is-haenau cefndir, dulliau paratoi a chydrannau cysylltiedig, a gwybod beth yw’r drefn gywir ar gyfer rhoi gwybod, gan gynnwys rheolwr llinell, cleient, gwneuthurwyr ac ati. |
| * 1. Gweithdrefnau’r sefydliad ar gyfer dewis adnoddau | * Bydd dysgwyr yn trafod eu profiad yn y gweithle o ddewis deunyddiau a chydrannau, a dehongli ac echdynnu ffynonellau gwybodaeth dechnegol fel lluniadau, manylebau, rhestrau a gwybodaeth gwneuthurwyr i sicrhau ansawdd cyn ac wrth baratoi a gosod er mwyn cyrraedd safonau gofynnol y diwydiant. * Bydd dysgwyr yn gwybod beth yw’r gweithdrefnau sefydliadol ar gyfer rhoi gwybod am ddiffygion ac anghywirdebau mewn dogfennau, ac yn gallu egluro’r gadwyn orchymyn ar gyfer y broses hon, e.e. rheolwr llinell ac ati. |
| * 1. Peryglon | * Bydd dysgwyr yn trafod RAMS blaenorol i adnabod a nodi peryglon sy’n gysylltiedig â’r amserlen waith, y deunyddiau a’r cydrannau sy’n gysylltiedig â’r broses osod. * Bydd dysgwyr yn ymchwilio i sut mae cynhyrchu a dilyn datganiadau dull ac asesiadau risg i nodi'r cyfarpar diogelu personol cywir (PPE) a chyflawni’r gwaith yn ddiogel ac yn fedrus yn unol â deddfwriaeth iechyd a diogelwch. * Bydd dysgwyr yn deall eu cyfrifoldeb dros roi gwybod i’r lefel briodol o awdurdod am ddamweiniau, peryglon a damweiniau fu bron â digwydd yn y gweithle, a sefydlu’r gadwyn orchymyn gywir ar gyfer y broses hon. * Bydd dysgwyr yn cymryd rhan mewn ffug weithgaredd theori, sef adrodd am ddamwain i RIDDOR (Rheoliadau Adrodd ar Anafiadau, Clefydau a Digwyddiadau Peryglus) ac i’r Awdurdod Gweithredol Iechyd a Diogelwch. |
| 1. Deall sut mae gweithio yn unol â manyleb contract | * 1. Dulliau gweithio | * Bydd dysgwyr yn ymchwilio i’w cyfrifoldeb am gwblhau tasgau gwaith penodol yn unol â’r safon ofynnol a’r amserlenni a bennwyd gan raglenni gwaith a gynlluniwyd. * Bydd dysgwyr yn cwblhau siart Gantt i ddangos rhaglen waith ar gyfer prosiect gosod bach. * Bydd dysgwyr yn rhannu eu profiadau yn y gweithle o effeithiau peidio â chwrdd â therfynau amser a gynlluniwyd a’r effeithiau dilynol a gaiff hynny ar grefftau eraill ac ar raglenni gwaith a gynlluniwyd. |
| * 1. Offer a chyfarpar | * Bydd dysgwyr yn cydweithio ac yn trafod sut mae cynnal gwiriadau ymlaen llaw ar offer llaw ac offer pŵer i sicrhau eu bod yn addas i’w defnyddio ac i’r pwrpas wrth osod stydiau metel sengl, dwbl, gwasgarog, crwm, waliau dros dri metr a phennau gwyro, leininau a gorchuddion waliau a nenfydau, a systemau nenfwd fframiau metel (furring). * Bydd dysgwyr yn ymchwilio i Reoliadau Darparu a Defnyddio Cyfarpar Gwaith (PUWER) 1998, a’u trafod. * Bydd dysgwyr yn gwybod sut mae dewis offer llaw, offer pŵer a chyfarpar mynediad i gyflawni’r gwaith o osod a throsglwyddo dimensiynau a seilnodau, paratoi ardaloedd gwaith gan gynnwys gwasanaethau a phwyntiau mynediad, mesur deunyddiau a chydrannau, torri, lleoli, gosod waliau a nenfydau plaen a chymhleth, a waliau a nenfydau gydag agoriadau gan gynnwys trawstiau a cholofnau. * Bydd dysgwyr yn gwybod sut mae storio a chynnal a chadw offer llaw ac offer pŵer, gan gynnwys cyfarpar mynediad, yn ystod ac ar ôl cwblhau tasgau gwaith penodol. |
| 1. Cydymffurfio â'r wybodaeth a roddwyd yn y contract er mwyn cyflawni'r gwaith yn ddiogel ac yn effeithlon yn unol â'r fanyleb | * 1. Dangos sgiliau gwaith o ran mesur, gosod allan, ffitio, lleoli a gosod systemau leinio sych | * Bydd dysgwyr yn cymryd rhan mewn gweithgareddau gweithdy sy’n ymwneud â gosod arwynebau, onglau ac uniadau fertigol a llorweddol plaen a chymhleth cyn mesur, gosod allan, ffitio, lleoli a gosod systemau leinin sych mewnol, gan gynnwys hatshys gwasanaeth, socedi a phibellau. * Bydd dysgwyr yn cymryd rhan mewn gweithgareddau gweithdy i adeiladu a gorffen sblae 90 gradd ac i ymarfer defnyddio patresau a thorri allan ar gyfer unrhyw socedi a phibellau angenrheidiol. * Bydd dysgwyr yn gallu nodi a dewis y maint a’r math cywir o gynhyrchion, deunyddiau a chydrannau metel ar gyfer gosod palisau stydiau metel, leininau a gorchuddion waliau a nenfydau a systemau a nenfydau fframiau metel yn unol â lluniadau, manylebau, rhestrau a gwybodaeth gwneuthurwyr yn unol â safon y diwydiant. * Bydd dysgwyr yn asesu ac yn cynnal gwiriadau ymlaen llaw ar is-haenau cefndir ar gyfer cryfder, cyflwr, lle, cydnawsedd ac addasrwydd y system gosod a ddewiswyd/benodedig. |
| * 1. Defnyddio a chynnal a chadw offer llaw, offer pŵer a chyfarpar ategol i osod y canlynol, gan gynnwys gosod pennau gwyro, ffurfio agoriadau a mannau cysylltu, a gwneud gwaith atgyweirio, yn unol â’r cyfarwyddiadau gweithio a roddwyd ar gyfer: * palisau stydiau metel * nenfydau fframiau metel (furring) * leininau wal fframiedig * waliau dwbl * stydiau gwasgarog * gorchuddion trawstiau a cholofnau fframiedig a di-ffrâm | * Bydd dysgwyr yn cymryd rhan mewn gweithgareddau gweithdy wrth ddefnyddio a chynnal a chadw offer llaw, offer pŵer cludadwy a chyfarpar ategol i baratoi is-haenau cefndir er mwyn gosod systemau leinin sych mewnol i greu arwynebau fertigol a llorweddol plaen a chymhleth. * Bydd dysgwyr yn gallu defnyddio’r gwahanol fathau o offer llaw ac offer pŵer i baratoi a gosod allan systemau mewnol, mesur yn gywir, torri, lleoli ymlaen llaw a gosod cydrannau a systemau system fewnol gan ddefnyddio dulliau a thechnegau priodol, gan gynnwys yr angen i gynyddu ategolion gwrth-dân ac inswleiddio thermol i fodloni’r rheoliadau adeiladu. * Bydd dysgwyr yn gallu defnyddio gwahanol ddulliau a thechnegau gosod ar gyfer gosod allan, gosod a gorffen waliau a nenfydau plaen a chymhleth, a waliau a nenfydau gydag agoriadau gan gynnwys trawstiau a cholofnau: * stydiau metel sengl, dwbl, gwasgarog, crwm, waliau dros dri metr a phennau gwyro * leininau a gorchuddion waliau a nenfydau * system nenfydau fframiau metel (furring) * Bydd dysgwyr yn gallu cynnal gwiriadau cyn gosod, fel haenau gwrthsain ar waliau cydrannol, defnyddio deunydd selio chwyddedig i ffurfio rhwystrau tân a ffurfio seliau perimedr gan ddefnyddio glud cyfansawdd gan gynnwys lleoli deunyddiau inswleiddio. * Bydd dysgwyr yn gallu dewis a gosod cydrannau, deunyddiau a chynnyrch metel safonol a pherfformiad er mwyn lleihau trosglwyddo sain ac acwstig, i helpu i gynyddu nodweddion thermol a chynyddu’r gallu i wrthsefyll effeithiau tân a chynyddu’r ddarpariaeth gwrth-dân. * Bydd dysgwyr yn gallu defnyddio dulliau a thechnegau gosod cywir, gan ddefnyddio ffitio cywir a mannau gosod cywir i osod allan a gosod systemau mewnol yn gywir gan ddefnyddio angorau, clipiau a gosodiadau mecanyddol priodol, gan gynnwys offeryn gosod sy’n cael ei weithredu gan getris ac yn cyd-fynd â manylebau a chyfarwyddiadau’r gwneuthurwr. |
| * 1. Gosod o leiaf **ddau** o’r systemau canlynol yn unol â’r cyfarwyddiadau gweithio a roddwyd, gan gynnwys gosod pennau gwyro, palisau siafftiau gwasanaeth, waliau crwm, waliau dros dair metr o uchder | * Bydd dysgwyr yn ymchwilio i’r broses osod yn unol â lluniadau, manylebau, rhestrau a gwybodaeth y gwneuthurwyr i gyrraedd safonau’r diwydiant, ac yn trafod hyn. * Bydd dysgwyr yn ymchwilio i sut mae asesu a chynnal gwiriadau ymlaen llaw i bennau gwyro, pared siafftiau gwasanaeth, waliau crwm a waliau dros dri metr o uchder, ac yn trafod hyn. * Bydd dysgwyr yn cymryd rhan mewn gweithgareddau gweithdy ar gyfer o leiaf ddau o’r systemau a’r gweithdrefnau canlynol: * pennau gwyro * paredau siafftiau gwasanaeth * waliau crwm * waliau dros dri metr o uchder. |